34 કરોડ રૂપિયાના આલીશાન ઘરમાં રહે છે વિરાટ અને અનુષ્કા, ખૂબસૂરત એટલું કે મહેલોનો રંગ પડી જાઈ ફીકો!\nHome34 કરોડ રૂપિયાના આલીશાન ઘરમાં રહે છે વિરાટ અને અનુષ્કા, ખૂબસૂરત એટલું કે મહેલોનો રંગ પડી જાઈ ફીકો!\nભારતીય ક્રિકેટ ટીમના કેપ્ટન વિરાટ કોહલી અને અભિનેત્રી અનુષ્કા શર્મા તાજેતરમાં એક પુત્રીના માતા-પિતા બન્યા છે. બોલીવુડ અભિનેત્રી અનુષ્કા શર્માએ 11 જાન્યુઆરીએ બેબી એન્જલને જન્મ આપ્યો છે.\nવિરાટ અને અનુષ્કા શર્મા સૌથી વધુ ચર્ચિત સેલિબ્રિટી કપલ છે. આજે આપણે મુંબઈમાં આવેલા વિરાટ કોહલી અને અનુષ્કાના ઘરની મુલાકાત લેવા જઈ રહ્યા છીએ, જે જોવામાં ખૂબ જ સુંદર લાગે છે.\nલગ્ન પહેલા વિરાટ કોહલી દિલ્હીમાં રહેતા હતા, જો કે લગ્ન પછી તે મુંબઈમાં સેટલ થઈ ગયા. બંને મુંબઈમાં ઓંકાર નામના એપાર્ટમેંટમાં રહે છે. આ એપાર્ટમેંટના 35મા માળે વિરાટ અને અનુષ્કાનું ઘર છે. બંને સેલિબ્રિટીઓએ તેને અંદરથી ખૂબ જ સુંદર ડિઝાઈન કરાવી છે.\nઆ ઘર ખૂબ જ સુંદર રીતે શણગારેલું જોવા મળે છે. જણાવી દઈએ કે વિરાટ અને અનુષ્કા 2017 થી આ ઘરમાં છે.\nવિરાટ અને અનુષ્કાની પાસે આ4બીએચકે ફ્લેટ છે. આ ઘરથી સમુદ્ર પણ સરળતાથી જોઈ શકાય છે. ફોટોશૂટ માટે પણ આ એક શ્રેષ્ઠ જગ્યા છે.\n34 કરોડ રૂપિયાની કિંમતના આ ભવનનું નિર્માણ 7171 સ્ક્વેર ફૂટમાં કરવામાં આવ્યું છે.\nવિરાટ અને અનુષ્કાના ઘરમાં ઘણા પાલતુ કૂતરા પણ છે. તમે જોઈ શકો છો કે એક કૂતરો સોફા પર આરામ કરી રહ્યો છે જ્યારે અનુષ્કા બીજા કૂતરાને ચીડવી રહી છે.\nએક અન્ય તસવીરમાં તમે જોઈ શકો છો કે વિરાટ કોહલી પોતાના કૂતરા સાથે મસ્તી કરતા જોવા મળી રહ્યા છે.\nવિરુષ્કાના ઘર પર એક નાનો બગીચો પણ બનાવવામાં આવ્યો છે. અનુષ્કા ઘણીવાર અહીં સમય પસાર કરતી જોવા મળે છે.\nઘરમાં એક પર્સનલ ટેરેસ પણ છે, જેના પર વિરાટ અને અનુષ્કા ઘણીવાર એકસાથે સમય પસાર કરે છે.\nસોફા સેટ ઘરની બાલ્કની પાસે આવેલો છે. જ્યાં વિરાટ અને અનુષ્કા ક્વોલિટી ટાઈમ પસાર કરતાં જોવા મળી રહ્યા છે.\nનોંધપાત્ર વાત એ છે કે વિરાટ કોહલી અને અનુષ્કા શર્મા ઘણા વર્ષોથી ડેટ કરી રહ્યા છે. ત્યાર પછી બંનેએ ડિસેમ્બર 2017માં લગ્ન કરી લીધા. વિરાટ-અનુષ્કાએ 11 ડિસેમ્બરે ઈટાલીમાં સાત ફેરા લીધા હતા.\nલગ્ન ખૂબ જ સીક્રેટ હતા, જેમાં માત્ર પરિવાર અને પ્રિયજનો શામેલ હતા. ત્યાર પછી અનુષ્કા અને વિરાટે ગ્રેંડ વેડિંગ રિસેપ્શન આપ્યું. તેમાં રાજકારણ, ક્રિકેટ અને ફિલ્મ જગતના ઘણા મહાનુભાવોએ શામેલ થયા.\nવર્ક ફ્રન્ટની વાત કરીએ તો હાલના દિવસોમાં જ માતા બનેલી અનુષ્કા શર્મા પોતાના કામ પર ધ્યાન ન આપીને તેને પોતાના કામથી દૂર રાખવા ઈચ્છે છે.\nવિરાટ કોહલીની વાત કરીએ તો વિરાટ કોહલી પોતાની રજા પર ઓસ્ટ્રેલિયાની મુસાફરી પછી ચાર ટેસ્ટ મેચની સીરિઝની પહેલી મેચ રમ્યા પછી ભારત આવ્યા હતા. ભારત અને ઈંગ્લેન્ડ વચ્ચે ટેસ્ટ સીરિઝની શરૂઆત5ફેબ્રુઆરીથી ચેન્નાઈમાં થશે. જ્યાં વિરાટ કોહલી મેદાન પર પરત ફરશે.\nઈંગ્લેન્ડની ક્રિકેટ ટીમ થોડા દિવસો પહેલા ચાર ટેસ્ટ, પાંચ ટી-20 અને ત્રણ વનડે રમવા માટે ચેન્નઈ પહોંચી હતી, જ્યારે ભારતીય ટીમે પણ ચેન્નઈમાં પડાવ નાખ્યો હતો.\nચાર ટેસ્ટ મેચોની સીરિઝ પહેલા બે મેચ ચેન્નઈના ચિદમ્બરમ સ્ટેડિયમ અને બે અમદાવાદના મોટેરા સ્ટેડિયમમાં રમવામાં આવશે. કોરોના મહામારીને કારણે બીસીસીઆઈના આદેશ અનુસાર પહેલી બે ટેસ્ટ મેચ દર્શકો વગર રમવામાં આવશે.


Discussions on Reliance's successor intensified after Anant got the responsibility of2new companies; Mukesh learnedalesson from his quarrel with his brother? | અનંતને2નવી કંપનીની જવાબદારી મળ્યા બાદ રિલાયન્સના ઉત્તરાધિકારી પર ચર્ચા વેગવંતી; મુકેશે પોતાના ભાઈ સાથેના ઝઘડાથી પાઠ શીખ્યો? - Divya Bhaskar\nDiscussions On Reliance's Successor Intensified After Anant Got The Responsibility Of2New Companies; Mukesh Learned A Lesson From His Quarrel With His Brother?\nભાસ્કર ઇનડેપ્થ:અનંતને2નવી કંપનીની જવાબદારી મળ્યા બાદ રિલાયન્સના ઉત્તરાધિકારી પર ચર્ચા વેગવંતી; મુકેશે પોતાના ભાઈ સાથેના ઝઘડાથી પાઠ શીખ્યો?\n26 વર્ષના અનંત અંબાણીને હાલમાં જ બે નવી સોલર કંપનીનો ડિરેક્ટર બનાવાયો છે\n2020માં અનંત રિલાયન્સ જિયોના બોર્ડમાં સામેલ થયો, જેમાં ઈશા અને આકાશ પહેલેથી જ હતાં\nમુકેશ અંબાણીનો સૌથી નાનો પુત્ર ચર્ચામાં છે. 26 વર્ષના અનંત અંબાણીને નવી જવાબદારી મળી છે.5જુલાઈએ તેની રિલાયન્સ ન્યૂ એનર્જી અને રિલાયન્સ ન્યૂ સોલર એનર્જીના ડિરેક્ટરપદે નિમણૂક કરવામાં આવી છે. ફેબ્રુઆરીમાં તેને રિલાયન્સ ઓઇલ ટુ કેમિકલનો ડિરેકટર બનાવવામાં આવ્યો હતો. તે જિયો પ્લેટફોર્મ્સના બોર્ડમાં એડિશનલ ડિરેક્ટર પણ છે.\nપિતાના બિઝનેસમાં પહેલેથી જ અનેક જવાબદારીઓ સંભાળી રહેલા અનંતની નવી જવાબદારીએ સૌનું ધ્યાન ખેંચ્યું છે. ઈન્વેસ્ટર્સમાં મુકેશ અંબાણીના ઉત્તરાધિકારીને લઈને ચર્ચા વેગવંતી બની છે. આ ચર્ચા એટલા માટે પણ મોટી છે, કારણ કે મુકેશ અંબાણીનાં ત્રણ સંતાન છે અને અંબાણી પરિવારમાં બિઝનેસની વહેંચણીનો ઇતિહાસ કડવો રહ્યો છે.\nધીરુભાઈએ વસિયત લખી ન હતી તો મુકેશ-અનિલ વચ્ચે થઈ હતી ખેંચતાણ\nમુકેશ અંબાણી 1981માં અને 1983માં અનિલ અંબાણી રિલાયન્સ સાથે જોડાયા હતા. ધીરુભાઇ અંબાણીનું જુલાઈ 2002માં અવસાન થયું હતું. તેઓ વસિયત લખીને ગયા ન હતા. રિલાયન્સ ગ્રુપના ચેરમેન મુકેશ અંબાણી અને અનિલ અંબાણી મેનેજિંગ ડિરેક્ટર બન્યા. નવેમ્બર 2004માં મુકેશ અને અનિલનો ઝઘડો સામે આવ્યો. પરિવારમાં ચાલી રહેલા આ વિવાદને કારણે ધીરુભાઇ અંબાણીની પત્ની કોકિલાબેન પણ પરેશાન હતાં.\nજૂન 2005માં બંનેની વચ્ચે સંપત્તિની વહેંચણી થઈ હતી, પરંતુ કયા ભાઈને કઈ કંપની લશે? એનો નિર્ણય 2006 સુધી ચાલ્યો. આ ભાગલામાં ICICI બેન્કના તત્કાલીન ચેરમેન વીકે કામતને પણ દરમિયાનગીરી કરવી પડી હતી.\nભાગલા પાડ્યા બાદ મુકેશ અંબાણીના ભાગમાં પેટ્રોકેમિકલ બિઝનેસ, રિલાયન્સ ઇન્ડસ્ટ્રીઝ, ઇન્ડિયન પેટ્રો કેમિકલ્સ કોર્પ. લિમિટેડ, રિલાયન્સ પેટ્રોલિયમ, રિલાયન્સ ઇન્ડસ્ટ્રિયલ ઇન્ફ્રાસ્ટ્રકચર લિમિટેડ જેવી કંપનીઓ આવી. નાના ભાઈએ અનિલ ધીરુભાઈ અંબાણી ગ્રુપ બનાવ્યું. એમાં આરકોમ, રિલાયન્સ કેપિટલ, રિલાયન્સ એનર્જી, રિલાયન્સ નેચરલ રિસોર્સીઝ જેવી કંપનીઓ હતી. ત્યારથી મુકેશ અંબાણીનો બિઝનેસ નવી ઊંચાઈએ પહોંચી રહ્યો છે, પરંતુ અનિલ અંબાણીને ભાગ્યએ સાથ ન આપ્યો.\nભવિષ્યમાં મુકેશ અંબાણીનાં સંતાનોને પણ આવી સ્થિતિનો સામનો કરવો ન પડે એટલા માટે માત્ર 26 વર્ષના અનંત અંબાણીને નવી જવાબદારીઓ સોંપવામાં આવી રહી છે. ઈશા અને આકાશ 2014થી જ રિલાયન્સમાં કામ કરી રહ્યા છે અને કંપનીની અનેક ઇવેન્ટની આગેવાની કરી રહ્યાં છે.\nઆકાશ-ઈશા પહેલેથી જ સામેલ છે, અનંતને નવી જવાબદારીઓ\n1. આકાશ અંબાણી: 2014માં બ્રાઉન યુનિવર્સિટીમાંથી અર્થશાસ્ત્રની ડીગ્રી મેળવી હતી. એ પછી તે પારિવારિક બિઝનેસમાં જોડાયો. જિયો પ્લેટફોર્મ્સ, જિયો લિમિટેડ, સાવન મીડિયા, જિયો ઇન્ફોકોમ, રિલાયન્સ રિટેલ વેન્ચર્સના બોર્ડમાં સામેલ છે.\n2. ઈશા અંબાણી: યેલ અને સ્ટેનફોર્ડથી અભ્યાસ કર્યો છે. 2015માં ફેમિલી બિઝનેસમાં જોડાઈ. જિયો પ્લેટફોર્મ્સ, જિયો લિમિટેડ, રિલાયન્સ રિટેલ વેન્ચર્સના બોર્ડમાં સામેલ છે. ઇશાના લગ્ન ડિસેમ્બર 2018માં ઉદ્યોગપતિ અજય પીરામલના પુત્ર આનંદ પીરામલ સાથે થયા હતા.\n3. અનંત અંબાણી: અમેરિકાની બ્રાઉન યુનિવર્સિટીમાંથી અભ્યાસ કર્યો છે. રિલાયન્સ ન્યૂ એનર્જી, રિલાયન્સ ન્યૂ સોલર એનર્જી, રિલાયન્સ O2C,જિયો પ્લેટફોર્મ્સના બોર્ડમાં સામેલ છે.\nફ્યુચર પ્લાન્સ: 5G રોલઆઉટ, ઓનલાઇન રિટેલ અને ગ્રીન એનર્જી પર ધ્યાન કેન્દ્રિત\nજુલાઇ 2020માં રિલાયન્સની AGM એટલે કે શેર હોલ્ડર્સની વાર્ષિક બેઠકમાં અંબાણી અને તેનાં સંતાન ઈશા અને આકાશે ફ્યુચર પ્લાનની એક ઝલક આપી હતી. તેમણે જણાવ્યું હતું કે 2021-22માં 5G વાયરલેસ નેટવર્ક અને એક વીડિયો સ્ટ્રિમિંગ પ્લેટફોર્મ લાવશે. એમાં નેટફ્લિક્સ ડિઝની પ્લસ હોટસ્ટાર, અમેઝન પ્રાઇમ વીડિયો અને ટીવી ચેનલોને એક જ છતની નીચે લાવવામાં આવશે.\nજૂન 2021માં યોજાયેલી AGMમાં મુકેશ અંબાણીએ કહ્યું હતું કે રિલાયન્સ આગામી ત્રણ વર્ષમાં તેના ઇ-કોમર્સ વેન્ચર JioMart માં એક કરોડથી વધુ મર્ચેન્ટ પાર્ટનર્સને જોડવાની યોજના ધરાવે છે. અંબાણીએ કહ્યું હતું કે રિલાયન્સ વેલ્યુ ચેઇન ભાગીદારી અને ભાવિ ટેક્નોલૉજી પર 15,000 કરોડ રૂપિયાનું રોકાણ કરશે.\nગ્રીન એનર્જી સેકટરમાં રિલાયન્સ 75 હજાર કરોડ રુપિયાનું રોકાણ કરશે. આગામી 10 વર્ષમાં કંપની 100 ગીગા વોટ સોલર એનર્જીના પ્રોડકશનનો ટાર્ગેટ રાખીને ચાલી રહી છે. આ માટે ગુજરાતના જામનગરમાં ધીરુભાઈ ગ્રીન એનર્જી કોમ્પ્લેક્સની શરૂઆત કરવામાં આવશે.\n'ધ બિલિનેયર રાજ: એ જર્ની થ્રુ ઈન્ડિયાના ન્યૂ ગિલ્ડેડ એજ'ના લેખક જેમ્સ ક્રેબટ્રીના કહેવા પ્રમાણે, અંબાણીનો હવે સૌથી મોટો પડકાર એ છે કે નવાં રોકાણો પર વળતર મેળવવું. અંબાણી જે ઇન્ડસ્ટ્રીઝ પર ફોકસ કરી રહ્યા છે એ રિફાઇનિંગ અને પેટ્રોકેમિકલ્સના વ્યવસાયની તુલનામાં તેઓ ખૂબ સરસ પ્રદર્શન કરી રહ્યા છે. અંબાણીની સામે 'Key Man' એટલે કે પ્રમુખ વ્યક્તિત્વનું જોખમ પણ છે, કારણ કે હવે તેમની ઉંમર પણ વધી રહી છે.\nફેમિલી કાઉન્સિલ નક્કી કરશે મુકેશનો ઉત્તરાધિકારી!\n2020માં લાઈવ મિંટે પોતાના એક રિપોર્ટમાં સૂત્રોના હવાલેથી દાવો કર્યો હતો કે મુકેશ અંબાણી એક ફેમિલી કાઉન્સિલ બનાવવા જઇ રહ્યા છે. રિપોર્ટ મુજબ, આ પગલું રિલાયન્સ ઇન્ડસ્ટ્રીઝના ઉત્તરાધિકારી નક્કી કરવા માટેનું છે. એમાં ત્રણેય સંતાનો સાથે પરિવારના વરિષ્ઠ સભ્યોનો સમાવેશ કરવામાં આવશે. આ ઉપરાંત મેન્ટર્સ અને સલાહકાર પણ હશે.\nદાવો કરવામાં આવ્યો છે કે આગામી વર્ષના અંત સુધીમાં ઉત્તરાધિકારીની યોજના પર કામ કરવાની બ્લુપ્રિન્ટ તૈયાર થઈ જશે. જોકે રિલાયન્સ ગ્રુપના પ્રવક્તાએ આ વાતને નકારી કાઢી છે. તેમણે કહ્યું હતું કે આ સંપૂર્ણપણે કલ્પના આધારિત છે.\nઅનિલ અંબાણીના બંને પુત્ર પણ સંભાળી રહ્યા છે ફેમિલી બિઝનેસ\nઅનમોલ (ડાબે) અને અંશુલ (જમણે) પોતાની માતા ટીના અંબાણી સાથે.\nમુકેશ અંબાણીના નાના ભાઈ અનિલ અંબાણીના બે પુત્ર છે. મોટા પુત્રનું નામ જય અનમોલ અને નાના પુત્રનું નામ જય અંશુલ છે. અનમોલે મુંબઈની જોન કેનન સ્કૂલથી પોતાના અભ્યાસની શરૂઆત કરી હતી અને બાદમાં આગળ અભ્યાસ માટે યુકે ગયો. ત્યાંની વારવિક બિઝનેસ સ્કૂલમાંથી ડીગ્રી મેળવી છે. તેને 2016માં રિલાયન્સ કેપિટલના બોર્ડમાં સામેલ કરવામાં આવ્યો હતો. બાદમાં તેને રિલાયન્સ ઇન્ફ્રાનો ડિરેક્ટર બનાવવામાં આવ્યો હતો. જોકે6મહિનામાં જ તેણે પોતાના પદ પરથી રાજીનામું આપી દીધું હતું.\nઅનિલનો નાનો પુત્ર અંશુલે ન્યૂયોર્ક યુનિવર્સિટીમાંથી સ્ટર્ન સ્કૂલ ઓફ બિઝનેસ મેનેજમેન્ટનો અભ્યાસ કર્યો છે. ભાઈની જેમ પોતે પણ રિલાયન્સ કેપિટલના બોર્ડમાં સામેલ છે. બિઝનેસ સ્ટાન્ડર્ડના રિપોર્ટ મુજબ જલદી જ તે રિલાયન્સના ડિફેન્સ બિઝનેસમાં પોતાની ભૂમિકા નિભાવશે.\nઇન્વેસ્ટિગેશન: અનિલ અંબાણી, તેની પત્ની અને બે પુત્રોનાં સ્વિસ બેન્ક ખાતાંની વિગતો ભારતને આપવા સ્વિટ્ઝર્લેન્ડ કોર્ટે મંજૂરી આપી


Lakshadweep escaped to Pakistan through the watchful eye of Sardar Patel | સરદાર પટેલની ચકોરદૃષ્ટિ થકી લક્ષદ્વીપ પાકિસ્તાનમાં જતું બચ્યું - Divya Bhaskar\nLakshadweep Escaped To Pakistan Through The Watchful Eye Of Sardar Patel\nઈતિહાસ ગવાહ હૈ:સરદાર પટેલની ચકોરદૃષ્ટિ થકી લક્ષદ્વીપ પાકિસ્તાનમાં જતું બચ્યું\nમુદલિયારબંધુઓને નાયબ વડાપ્રધાને સંદેશો પાઠવ્યો અને પાકિસ્તાને યુ-ટર્ન લેવો પડ્યો\nમુસ્લિમ બહુમતી ધરાવતા પર્યટકો માટેના સ્વર્ગસમા ટાપુ-પ્રદેશનું વ્યૂહાત્મક મહત્ત્વ ઘણું\nત્રાવણકોરના કલેક્ટરે લાઠી-ડંડા સાથે પાઠવેલા પોલીસ-કર્મચારીઓએ ત્રિરંગો ફરકાવ્યો\nભારતના નક્શામાં લક્ષદ્વીપ ક્યાં આવ્યું એ શોધવું પડે પણ પૃથ્વી પરના સ્વર્ગસમા અનેક ટાપુઓના બનેલા મુસ્લિમ બહુમતી ધરાવતા આ કેન્દ્રશાસિત પ્રદેશમાં આજકાલ ભારે ઉહાપોહ મચી રહ્યો છે. ભૂતકાળમાં એના પર પોર્ટુગીઝ કબજો જમાવવા પ્રયત્નશીલ હતા પણ નિષ્ફળ રહ્યા. હિંદુ રાજાઓએ મુસ્લિમ બહુલ પ્રદેશ પર શાસન કર્યું. મુસ્લિમ શાસક આવ્યા પછી એની સામેના અસંતોષથી પ્રજાએ મહિસુરના શાસક ટીપુ સુલતાનને તેડાવ્યો. મરાઠાઓ અને નિઝામના સહયોગથી અંગ્રેજોએ 1799માં ટીપુ સુલતાનને પરાજિત કર્યો અને એ મૃત્યુને ભેટ્યો. એ પછી એનું શાસન અંગ્રેજો પાસે રહ્યું.\nદેશના પ્રથમ નાયબ વડાપ્રધાન અને ગૃહમંત્રી સરદાર વલ્લભભાઈ પટેલ થકી આઝાદીના પ્રારંભિક દિવસોમાં જ મુસ્લિમબહુલ લક્ષદ્વીપ પર દાવો કરવાની અને એને કબજે કરવાની પાકિસ્તાનની ચાલને ઊંધી વાળવામાં આવી હતી. અત્યારે દક્ષિણ ભારતના સમુદ્રીય ક્ષેત્રમાં આવેલા 36 કરતાં વધુ ટાપુઓ પર વસવાટ ધરાવતા આ કેન્દ્રશાસિત પ્રદેશના અરબી સમુદ્રના દરિયાઈ ક્ષેત્રમાં જાણે કે આગ લાગી છે. દીવ-દમણ અને દાદરા નગરહવેલીના પ્રશાસક અને ગુજરાતના પૂર્વ ગૃહ રાજ્યમંત્રી પ્રફુલ પટેલને લક્ષદ્વીપનો પણ કાર્યભાર સોંપાયા બાદ એમના થકી જે પ્રકારના નીતિ વિષયક ફેરફારો કરવાનો પ્રયત્ન થયો એ પછી તો અહીંના કાયમ શાંત ગણાતા લોકોએ પણ બહુપક્ષી ‘સેવ લક્ષદ્વીપ’ ફોરમ રચ્યું. એના નેજા હેઠળ આદરેલા આંદોલન અન્વયે 'પ્રફુલ પટેલ ગો બેક' જેવાં વિરોધી ફલક બતાવીને ત્રીજીવાર આ કેન્દ્રશાસિત પ્રદેશની મુલાકાતે આવતા પ્રશાસકનો વિરોધ કરવા માટે 'બ્લેક ડે' મનાવ્યો. કેન્દ્રમાં સત્તાધારી પક્ષ ભારતીય જનતા પક્ષના લક્ષદ્વીપના હોદ્દેદારોએ પણ સાગમટે રાજીનામાં આપ્યાં. અહીંના પ્રશાસકને 'જૈવિક હથિયાર' ગણાવવા બદલ લક્ષદ્વીપની અભિનેત્રી અને ફિલ્મ નિર્માત્રી આયેશા સુલતાના સામે વહીવટીતંત્રે રાજદ્રોહનો ખટલો દાખલ કર્યો. કેરળ વિધાનસભાએ સર્વાનુમતે ઠરાવ પસાર કરીને પ્રફુલ પટેલને પાછા બોલાવી લેવાનો કેન્દ્ર સરકારને અનુરોધ કર્યો. તમિળનાડુના મુખ્યમંત્રી એમ.કે.સ્ટાલિન અને અન્ય વિપક્ષી નેતાઓએ પણ વડાપ્રધાન નરેન્દ્ર મોદીને અનુરોધ કર્યો છે કે પટેલને પાછા બોલાવી લેવામાં આવે.\nસામાન્ય રીતે કેન્દ્રશાસિત પ્રદેશો દીવ-દમણ તેમજ દાદરા નગરહવેલી અને ચંડીગઢ તથા લક્ષદ્વીપમાં IAS અધિકારીઓને જ પ્રશાસક નિયુક્ત કરાતા હતા. પરંતુ કેન્દ્રમાં મોદી સરકાર આવ્યા પછી એમણે પોતાના પક્ષના નેતાઓને પ્રશાસક નિયુક્ત કરવાનું શરૂ કર્યું. લક્ષદ્વીપના પ્રશાસક દીનેશ્વર શર્માનું ગત ડિસેમ્બરમાં નિધન થયા પછી લક્ષદ્વીપનો વધારાનો હવાલો પ્રફુલ પટેલને સોંપાયો હતો. દેશની વસ્તીના માત્ર 0.01% (વર્ષ 2011ની વસ્તીગણતરી મુજબ, માત્ર 64,473 જેટલી) વસ્તી ધરાવતા અને વિશ્વમાં પર્યટન ક્ષેત્રે અગ્રસ્થાને લેખાતા દક્ષિણના માત્ર 32.69 ચોરસ કિલોમીટરના આ દરિયાઈ ક્ષેત્રમાં આજે ભારે અજંપાભરી સ્થિતિ છે. અહીંની 96.58% વસ્તી મુસ્લિમ છે. હિંદુ માત્ર 2.77% છે. 0.49% ખ્રિસ્તી, 0.01% શીખ, 0.02% બૌદ્ધ અને એટલા જ જૈન છે. પ્રશાસક પટેલે સામાન્ય રીતે લગભગ શૂન્ય-ગુના દરના આ પ્રદેશમાં ગેંગસ્ટરવિરોધી કાયદો અમલી બનાવ્યો, પંચાયતોની ચૂંટણીઓ લડવા માટે માત્ર બે બાળકો હોય તેમને જ અધિકાર આપ્યો, શાળાઓમાં મધ્યાહ્ન ભોજન યોજનામાં ગૌમાંસ પીરસાતું બંધ કરાવ્યું અને પ્રદેશનાં વૃક્ષોને ભગવો રંગ કરવાનું ફરમાન કર્યું. કેરળ, ગોવા અને અરૂણાચલમાં લોકો ગૌમાંસ ખાતા હોય એ સ્વાભાવિક છે. ભાજપના ગોવા અને અરુણાચલના નેતાઓ અને કેન્દ્ર સરકારમાં કે રાજ્ય સરકારમાં મંત્રી કે મુખ્યમંત્રીપદ ધરાવનારા કિરણ રિજીજુ કે અન્યો પોતે પણ ગૌમાંસ ખાતા હોવાનું જાહેરમાં કબૂલતા રહ્યા છે. સ્થાનિકોનો આક્ષેપ છે કે લક્ષદ્વીપના ભગવાકરણનો એજન્ડા અમલમાં લવાઈ રહ્યો છે.\nસામુદ્રિક અને લશ્કરી વ્યૂહાત્મક દૃષ્ટિએ અત્યંત મહત્ત્વ ધરાવતા અને નયનરમ્ય દરિયાઈ પ્રદેશ ધરાવતા લક્ષદ્વીપ પર આઝાદીના પ્રારંભિક દિવસોમાં જ પાકિસ્તાન કબજો જમાવવા માગતું હતું. બહુમતી પ્રજા મુસ્લિમ હોવાથી એ દાવો રજૂ કરી શકતું હતું. એ વેળાની એની રાજધાની કરાંચીથી જહાજ રવાના થયાના વાવડ દિલ્હીમાં સરદાર પટેલ સુધી પહોંચ્યા. એમણે તત્કાળ ત્રાવણકોરના કલેક્ટરને પોતાનો સંદેશ પહોંચાડવા માટે મુદલિયારબંધુઓનો સંપર્ક સાધ્યો. બ્રિટિશ શાસનમાં અને આઝાદી પછી પણ અત્યંત મહત્ત્વના હોદ્દે રહેલા આરકોટ રામાસ્વામી (એ.આર.) મુદલિયાર (1887-1976) અને આરકોટ લક્ષ્મણસ્વામી(એ.એલ.) મુદલિયાર (1887-1974) જોડિયા બંધુઓ હતા. બંને ભાઈઓ પાંચ દાયકા સુધી જાહેર ક્ષેત્રમાં પ્રભાવી હોદ્દે રહ્યા.\nસરદારે તેમને સંદેશ પાઠવ્યો કે તમે ત્રાવણકોરના કલેક્ટરને કહો કે તત્કાળ લક્ષદ્વીપ ભણી પોલીસ અને બીજા કર્મચારીઓને મારતે હોડકે પાઠવે. કોચીથી 220થી 440 કિમીના અંતરે આવેલા 36 ટાપુઓના આ પ્રદેશની રાજધાની કવરત્તી ભણી પોલીસ અને કર્મચારીઓ રવાના થાય. શક્ય છે કે એમની પાસે એટલા પ્રમાણમાં બંદૂકો અને અન્ય હથિયાર નહીં હોય પણ જે લાઠી-ડંડા હાથમાં આવે તે લઈને અને સાથે રાષ્ટ્રધ્વજ લઇ શક્ય એટલા જલદી રવાના થાય અને લક્ષદ્વીપ પર ત્રિરંગો ફરકાવે. સદનસીબે, પાકિસ્તાનથી રવાના થયેલી કુમક લક્ષદ્વીપ પહોંચે એ પહેલાં ત્રાવણકોરની કુમક પહોંચી ગઈ અને ત્યાં ત્રિરંગો ફરકાવવામાં આવ્યો. પાકિસ્તાની જહાજ જોઇને યુ-ટર્ન લઈને કરાંચી ભણી રવાના થઇ ગયાં. સરદાર પટેલ થકી સમગ્ર આયોજન કરવામાં કે સૂચના આપવામાં મોડું થયું હોત તો કેરળના દરિયાઈ ક્ષેત્રમાં આજે પાકિસ્તાન હયાત હોત. એની અને શ્રીલંકાની વચ્ચે બીજો મુસ્લિમ બહુલ માલદીવ દેશ પણ ઘણી બધી સામરિક સમસ્યાઓ સર્જવામાં પાકિસ્તાનને પડખે રહેત.\nલક્ષદ્વીપનો પ્રાચીન ઈતિહાસ લખાયેલો નથી એટલે ભારત સાથે જોડાયેલા પરંપરાગત રીતે મુસ્લિમ પ્રદેશને ઇસ્લામિક પ્રદેશ બનાવ્યાની અનેક ઉપજાવી કાઢેલી કથાઓ રજૂ કરવામાં આવે છે. મહારાજા ચેરામલ પેરુમલના સમયમાં આ ટાપુઓ પર વસવાટ શરૂ થયાનું મનાય છે. ઈ.સ. 630ના ગાળામાં ઇસ્લામની સ્થાપના કરનાર મહંમદ પયગંબર સાહેબની હયાતીમાં જ કેરળના આ મહારાજા પેરુમલે ઇસ્લામ કબૂલ્યો હતો. ઇબેદુલ્લા થકી અહીંની પ્રજાને ઇસ્લામ અંગીકાર કરાવવામાં આવ્યા છતાં એ પ્રદેશ ચિરાકલના હિંદુ રાજાના શાસન હેઠળ હતો એવું આ પ્રદેશના વહીવટીતંત્રની સત્તાવાર વેબસાઈટ જણાવે છે. રાજાએ 16મી સદીમાં લક્ષદ્વીપનો વહીવટ અરાકલના મુસ્લિમ શાસકને સોંપ્યો. 1783માં કેટલાક ટાપુવાસીઓએ મેંગલોર જઈને ટીપુ સુલતાનને લક્ષદ્વીપનો વહીવટ હાથમાં લેવા વિનંતી કરી. અરાકલનાં બીબી સાથે સારા સંબંધ ધરાવતા ટીપુ સુલતાને એના પાંચ ભાગ કર્યા અને આમીની પ્રદેશના ટાપુઓ ટીપુ કને રહ્યા અને બાકીના અરાકલ હેઠળ. 1799માં અંગ્રેજો સામેના જંગમાં ટીપુ મરાયો અને લક્ષદ્વીપનો એના અખત્યાર હેઠળના પ્રદેશ પર ઇસ્ટ ઇન્ડિયા કંપનીનો કબજો સ્થપાયો. 1847માં વાવાઝોડાએ આરાકલના રાજાના અખત્યાર હેઠળના ટાપુઓ પર ભારે નુકસાન કર્યું. એ વેળા રાજા સાથે ઇસ્ટ ઇન્ડિયા કંપનીના અધિકારી સર વિલિયમ રોબિન્સન ગયા હતા. લોકોની માગણી પૂરી કરવાની રાજાની આર્થિક સ્થિતિ નહોતી અને રોબિન્સને એમને લોન આપવાની ઓફર કરી. એ લોન જ રાજાના પતનનું નિમિત્ત બની. ચાર વર્ષ પછી અંગ્રેજોએ લોનની રકમ વ્યાજ સાથે પરત ભરપાઈ કરવા રાજાને જણાવ્યું. રાજા માટે એ શક્ય નહોતું અને 1854માં સંપૂર્ણ લક્ષદ્વીપનું વહીવટીતંત્ર ઇસ્ટ ઇન્ડિયા કંપનીના હાથમાં આવ્યું. 1858થી ભારતમાં રાણીનું શાસન સ્થાપાયું અને પછી તો વહીવટ બ્રિટિશ સરકાર હેઠળ રહ્યો. છેક ઓગસ્ટ 1947માં બ્રિટિશ ઇન્ડિયાના ભાગલા થયા. સ્વતંત્રતા પહેલાં ભારતીય પ્રદેશનાં મોટાભાગનાં રજવાડાંને ભારત સાથે જોડાવા તૈયાર કરવાનો યશ સરદાર પટેલને ફાળે જાય છે. એ જ રીતે લક્ષદ્વીપ પણ આજે ભારત સાથે છે એનો યશ પણ સરદારને જ આપવો પડે.


મહેકતી સુવાસ ભાગ 8 Dr Riddhi Mehta દ્વારા પુષ્તક અને વાર્તા PDF\nઆજે પહેલી વાર સામેથી ઈશિતા આકાશ ને હગ કરીને આઈ લવ યુ.... કહે છે એટલે આકાશ બહુ જ ખુશ થઇ જાય છે કારણ કે આજે લગ્ન ના ત્રણ મહીના પુરા પુરા થવા આવ્યા છે ત્યારે ઈશિતા એ આકાશ ના પ્રેમ ને સ્વીકાર્યો છે. આજે તેના ઈતજાર નો ફાઈનલી અંત આવ્યો છે. એટલે તે બહુ ખુશ થઈ ને ઈશિતા ને ઉચકી લે છે.\nખરેખર આજે ત્રણ મહિના પુરા થવા આવ્યા ત્યારે આજે ચાદ ની શીતળતા માં બે હૈયાઓ સુહાગરાત માણી રહ્યા છે . આજે પહેલી વાર એકબીજાનો સાથ માણી રહ્યા છે.\nઆજે પુર્ણ સ્વરૂપ માં ઈશિતા આકાશ ની પત્ની બની ગઈ છે. તે આકાશ સાથે ખુશ છે. આકાશ પણ તેનુ એટલું જ ધ્યાન રાખે છે. ક્યારેક હજુ પણ ઈશિતા એકાત માં હજુ તેને આદિની યાદ આવી જાય છે. પણ તે પોતાના ભવિષ્ય નુ અને આકાશ ના પ્રેમાળ અને નિર્દોષ ચહેરાને જોઈ તે આદિત્ય ની યાદોને તેના દિલના એક ખુણામાં સમાવી લીધી છે.\nહવે ધીમે ધીમે ઈશિતા આકાશ ની ઓફીસ પણ જવા લાગી છે. રોજ બંને સાથે જાય , બપોરે સાથે લન્ચ કરે અને સાથે જ ઘરે આવે. ઈશિતા ના ઘરમાં પગલાં સારા કહી શકાય કે તેનો બિઝનેસ પણ બહુ સારો ડેવલપ થઈ રહ્યો છે. ફોરેનમાં પણ હવે તેમનો બિઝનેસ ડેવલપ થઈ રહ્યો છે.\nઆજે આકાશ અને ઈશિતાની ફસ્ટ મેરેજ એનિવર્સરી છે. મોટી પાર્ટી રાખેલી છે. ત્યારે પાર્ટી માં આજે આકાશ પાર્ટીમાં બધાની વચ્ચે ઈશિતા ને પ્રપોઝ કરે છે અને પછી એ ઈશિતા ના જીવનમાં આવ્યા પછી એની લાઈફ માં અને બિઝનેસ માં કેટલી પ્રગતિ થઈ છે તેની વાત કરે છે .પછી કેક કટ કરે છે અને બધા ડીનર કરે છે.\nબીજા દિવસે ઈશિતા ના સાસુ તેને કહે છે દીકરા ,હવે તમે બંને તમારી લાઈફ માં સેટલ થઈ ગયા છો. હવે અમને પણ આ ઘરમાં એકલતા લાગે છે. ઘરમાં એક ખોળાનુ ખુદનાર હોય તો ઘરની રોનક વધી જાય એટલે ઈશિતા સમજી જાય છે અને માત્ર હસીને હા કહે છે...\nએક દિવસ ઈશિતા ઓફીસ ગઈ હોય છે ત્યાં અચાનક ચક્કર ખાઈને પડી જાય છે. એટલે આકાશ આવી ને તેને હોસ્પિટલ લઈ જાય છે. અને ડૉક્ટર કહે છે કે તે પ્રેગનેન્ટ છે એટલે ઘરમાં અને આકાશ અને ઈશિતા ના જીવનમાં ખુશી છવાઈ જાય છે.\nનવ મહિના પછી ઈશિતા એક તંદુરસ્ત , સુંદર દીકરા ને જન્મ આપે છે. અને તેનું નામ આલોક પાડે છે. તે ધીમે ધીમે મોટો થાય છે. અને ત્રણ વર્ષ પછી તે બીજી એક દિકરી ને જન્મ આપે છે તેનું નામ ઈરા પાડે છે. આમ બંને બાળકો મોટા થાય છે અને ઈશિતા અને આકાશ ની જિંદગી પણ ખુશી ખુશી આગળ વધી રહી છે\nફોન માં રીગ વાગે છે અને ઈશિતા એકાએક ઝબકીને ઉભી થાય છે. તેની આંખો માં આસું હોય છે. મોબાઈલ માં જુએ છે તો આકાશ નુ નામ હોય છે. તે ઝડપથી જુએ છે કે સાજના છ વાગી ગયા છે. તે ફટાફટ ફોન ઉપાડે છે અને આકાશ તેને અને ઈરાને પાર્ટી માટે તૈયાર રહેવાનું કહે છે.\nઆજે તેમની એક મોટી બિઝનેસ પાર્ટી રાખી છે આકાશે તેમાં એક ખાસ ગેસ્ટ આવવાના છે એવું પણ કહ્યુ છે. એ આકાશ નો કોલ આવે છે ત્યારે તેને યાદ આવે છે.\nઈશિતા ભુતકાળ ની યાદોમાં એવી સરી ગઈ હતી કે આજે તેને સમય નુ પણ ધ્યાન ના રહ્યું. જાણે થોડા જ સમયમાં તેણે હજુ સુધીની આખી જિંદગી ફરી જીવી લીધી હતી.\nઆકાશ નો ફોન આવતા તે ફ્રેશ થઈને રેડી થાય છે. તે હવે તૈયાર થઈ ને અરીસા સામે ઉભી છે. આજે તે કાજીવરમની સિલ્ક ની સાડી મા બહુ જ સરસ લાગી રહી હતી. ત્યાં પાછળ અરીસામાં એક જાણે તેની પ્રતિકૃતિ દેખાઈ તો જોયુ તે હતી ઈરા...તેની દીકરી તે હવે મોટી થઈ ને જાણે બીજી ઈશિતા લાગી રહી હતી.\nએટલામાં આકાશ આવે છે અને તે ઈશિતા ને જોઈને તેને જોતો જ રહી જાય છે.\nપાર્ટીમાં કોણ હશે?? શુ થશે ત્યાં??\nજાણવા માટે વાચતા રહો...મહેકતી સુવાસ ભાગ -9\nDaksha 19 કલાક પહેલા\nATULCHADANIYA2દિવસ પહેલા\nHeena Suchak 1 માસ પહેલા\nShilpa S Ninama4માસ પહેલા\nDhrmesh Kanpariya4માસ પહેલા\nગુજરાતી વાર્તાઓ | ગુજરાતી નવલકથાઓ | પ્રેમ કથાઓ પુસ્તકો | Dr Riddhi Mehta પુસ્તકો\nદ્વારા Dr Riddhi Mehta


This page is printed from: http://www.akilanews.com/Sports_news/Print_news/17-11-2020/31191\nતા. ૧૭ નવેમ્બર ૨૦૨૦ વિક્રમ સંવત્ ૨૦૭૭ કારતક સુદ – ૩ મંગળવાર\nબાંગ્લાદેશના દિગ્ગજ ઓલ રાઉન્ડર શાકિલ અલ હસનને જાનથી મારી નાંખવાની ધમકીઃ ફેસબુક એકાઉન્ટ ઉપર લાઇવ વિડીયોમાં અપશબ્દો કહ્યા\nનવી દિલ્હીઃ આંતરરાષ્ટ્રીય ક્રિકેટ કાઉન્સિલ દ્વારા લગાવવામાં આવેલા પ્રતિબંધ બાદ વાપસી કરનાર બાંગ્લાદેશના દિગ્ગજ ઓલરાઉન્ડર શાકિબ અલ હસનને જાનથી મારી નાખવાની ધમકી મળી છે. ફેસબુક લાઇવ દરમિયાન બાંગ્લાદેશી ઓલરાઉન્ડરને આ ધમકી આપવામાં આવી છે. આ રીતે કોઈપણ બાંગ્લાદેશી ક્રિકેટરને ધમકી આપવાની આ પ્રથમ ઘટના છે.\nમોહસિન તાલુકતાર નામના એક વ્યક્તિએ પોતાના ફેસબુક એકાઉન્ટ પર લાઇવ વીડિયો દરમિયાન શાકિબને જાનથી મારી નાખવાની ધમકી આપી છે. તેણે પોતાનો ગુસ્સો આ ક્રિકેટર પર કાઢ્યો અને આદરમિયાન ખુબ ખરાબ ભાષાનો પ્રયોગ કર્યો હતો. શાકિબને સોશિયલ મીડિયા પર અપશબ્દ કહેવાની સાથે જાનથી મારી નાખવાની ધમકી આપી છે.\nપોતાની ઓળખ જણાવતા મોહસિને કહ્યુ કે, જો તેણે આ ખેલાડીનો જીવ લેવા માટે ઢાકા જવુ પડે તો તે ત્યાં જઈ શકે છે. સોમવારે એકવાર ફરી લાઇવ કરતા આ વ્યક્તિએ શાકિબ અલ હસનને દેશની માફી માગવાનું કહ્યુ છે.\nમોહસિને વીડિયોમાં તે પણ સ્પષ્ટ કર્યુ કે તે આ વીડિયોને પોતાની મરજીથી બનાવી રહ્યો છે ન કોઈના દવાબમાં. એક બીજા વીડિયોમાં આ વ્યક્તિએ કહ્યુ કે, તે શાકિબને તક આપવા ઈચ્છે છે જેથી તે બાકી દેશના બધા સ્ટારની જેમ સાચા રસ્તે જાય. ફેસબુકને રિપોર્ટ કરવા સુધી આ વીડિયો ચાલતા રહ્યા ત્યારબાદ તેને હટાવી લેવામાં આવ્યા હતા.\nસિયાહેટના બીએમ અશરફ ઉલ્લાહ તાહેરે કહ્યુ, વીડિયોની લિંકને સાઇબર સેલને સોંપવામાં આવી છે. અમે વીડિયોને લઈને તત્કાલ તપાસ શરૂ કરી હતી. તેના વિરુદ્ધ કાર્યવાહી કરવામાં આવશે.


શ્રીમતી બિલ્કીશબાનું વી.મલેક\nહું મોદી સ્કૂલમાં 1989 થી ઉદ્યોગ શિક્ષિકા તરીકે નોંકરી કરું છું. શાળામાં ઉદ્યોગરૂમની વ્યવસ્થા છે. તેમાં 20 સીવવાના સંચા તથા એમ્બ્રોડરી મશીન પણ છે. વિદ્યાર્થીઓને પ્રોત્સાહિત કરવા માટે અમારા આચાર્યશ્રી નો સારો એવો સાથ સહકાર મળી રહે છે. જીવનમાં સિલાઈ-ભરતનું શું મહત્વ છે. તે વિશે પણ વિદ્યાર્થીઓને સમજ આપે છે. સિલાઈ માટેની દરેક જરૂરિયાત પૂરી પાડે છે.\nશાળાના ટ્રસ્ટીશ્રી પણ શાળામાં રસ લે છે. અને અવારનવાર મુલાકાત લે છે. ડો. હેમાબેન જાતે જ વિદ્યાર્થીઓની તપાસ કરી તેમને જે તકલીફ હોય તે માટે માર્ગદર્શન આપે છે. ગરીબ અને પછાત વિદ્યાર્થીઓને દરેક સહાય આપવામાં આવે છે.\nઆચાર્યશ્રી દર શનિવારે વિદ્યાર્થીઓને જીવન ઉપયોગી એવા ઘણા સારા પ્રંસોગો વિશે પ્રવચન કરે છે. વિદ્યાર્થીઓને પણ સારા પ્રસંગોનું વાંચન કરવા માટે પ્રોત્સાહિત કરે છે.\nમોદી સ્કૂલમાં સ્કૂલમાં અભ્યાસ કરી ઘણા વિદ્યાર્થીઓ હાલ અમેરીકા, લંડનમાં છે. જે આજે પણ સંર્પક રાખે છે. અહીયાના વિદ્યાર્થીઓ. M.B.A. C.A.ત્યા સારી એવી ડીગ્રીઓ લઈ નોકરી કરે છે. બહાર ગયેલા વિદ્યાર્થીઓ આજે પણ અમને શાળામાં મળવા આવે છે. ત્યારે અમને ઘણું ગમે છે. તેમના પાસેથી ઘણું માર્ગદર્શન અમને મળી રહે છે.


વડોદરા નજીક નવો આજવા વન્ડરલેન્ડ થીમ પાર્ક તૈયાર, 1525 સુધીની ટિકિટ હશે...જુઓ..કેવો હશે ? » UA-117440594-1\nઆતાપી વંડરલેન્ડ થીમ પાર્કના મુખ્ય પ્રવેશદ્વારને જગ મશહૂર ડિઝની લેન્ડ થીમ પર તૈયાર કરાયો\nવડોદરા, મી.રિપોર્ટર, ૨૬મી ડીસેમ્બર.\nરૂપિયા 125 કરોડ ના ખર્ચે વડોદરા પાસે આવેલા આજવા ગાર્ડનમાં આજવા એમ્યુઝમેન્ટ થીમ એન્ડ એડવેન્ચર પાર્ક ઓફ ઇન્ડિયા (આતાપી) વન્ડરલેન્ડ થીમ પાર્ક ઉભું કરવામાં આવ્યું છે. આ આતાપી વન્ડરલેન્ડ થીમ પાર્ક મુંબઈ પૂના રોડ પર આવેલ ઈમેજીકા કે પછી એસ્સલ વર્લ્ડની યાદ અપાવશે. આ પાર્ક દુનિયાના જાણીતા થીમ પાર્ક ડિઝનીલેન્ડની થીમ આધારીત છે\nઆજવા ગાર્ડનમાં 125 કરોડ રૂપિયાના ખર્ચે તૈયાર થયેલા આતાપી વન્ડરલેન્ડ થીમ પાર્કનું તાજેતરમાં જ મુખ્યમંત્રી વિજય રૂપાણી લોકાર્પણ કર્યું હતું. વડોદરા મહાનગરપાલિકા અને પ્રવાસન નિગમના સહયોગથી ખાનગી એજન્સીએ પીપીપી મોડેલથી આજવા ખાતે 75 એકરમાં આતાપી વન્ડરલેન્ડ થીમપાર્ક બનાવવામાં આવ્યો છે. આજવા સરોવરને અડીને જ આ થીમપાર્ક તૈયાર કરાયો છે. જેમાં એડવેન્ચેર ઝોન, કિડ્ઝ ઝોન, થ્રિલર રાઇડ્સ બનાવાઇ છે. રૂપિયા 70 થી 1525 સુધીના પેકેજની ટિકિટ રાખવામાં આવી છે.\nઅહીંના મિનીલેકમાં બોટિંગ પણ છે. આ ઉપરાંત તેમાં મિની ગોલ્ફ કોર્સ, ક્રિકેટ પીચ અને બિલિયર્ડસ રમવાની પણ સુવિધા હશે. આ દુનિયાનું એકમાત્ર થીમ પાર્ક હશે કે જે સરોવરના કિનારે તૈયાર થયો હોય. આ પાર્કમાં સેન્ટર પ્લાઝા, ફાઉન્ટેઇન, પેન્ડ્યુલમ, તગાડા રાઇડ, વોટર ઝોમ્બિંગ, જાયન્સ સ્વિંગ જેવી જુદી જુદી 40 પ્રકારની રાઇડ્સ પણ છે. બાળકોના મનોરંજન માટે ડાયનાસોરની પ્રતિકૃતિ ઉભી કરાઈ છે.\nBusiness Entertainment Gujarat National & International\n1525 park ready theme vadodara wardrand will


Gujarati News » Dhartiputra agriculture » Sandalwood Cultivation Gmelina arborea Tree Farming Profit Tree cultivation Teak wood cultivation Farmers make more money\nTree Farming Profit (File Photos)\nકૃષિ નિષ્ણાતો કહે છે કે કેટલાક વૃક્ષો વાવીને ખેડૂત ઓછા ખર્ચે વધુ નફો મેળવી શકે છે. આનાથી તેના જીવનધોરણમાં ઘણો સુધારો થશે. જો કે વૃક્ષારોપણ કરનારા ખેડૂતોમાં ધીરજની ખૂબ જરૂર છે. આ લાંબા ગાળાનું રોકાણ છે, જે ભવિષ્યમાં ખેડૂતોને સમૃદ્ધ બનાવી શકે છે.\nTree Farming Profit: ભારતમાં લગભગ અડધી વસ્તી ખેતી અને ખેતીકામ પર નિર્ભર છે. આવી સ્થિતિમાં, સરકાર માટે સૌથી મોટો પડકાર ખેડૂતોની આવક વધારીને તેમના જીવનની ગુણવત્તામાં સુધારો કરવાનો છે. સરકાર અને કૃષિ નિષ્ણાતો ખેડૂતો(Farmers)ને તેમના ઘર અને ખેતરોની આસપાસ નફાકારક વૃક્ષો વાવવાની (Tree Farming) સલાહ આપે છે. કૃષિ નિષ્ણાતો કહે છે કે કેટલાક વૃક્ષો વાવીને ખેડૂત ઓછા ખર્ચે વધુ નફો મેળવી શકે છે. આનાથી તેના જીવનધોરણમાં ઘણો સુધારો થશે. જો કે વૃક્ષારોપણ કરનારા ખેડૂતોમાં ધીરજની ખૂબ જરૂર છે. આ લાંબા ગાળાનું રોકાણ છે, જે ભવિષ્યમાં ખેડૂતોને સમૃદ્ધ બનાવી શકે છે.\nગમહારની ખેતી (Gmelina Arborea Tree)\nઆ વૃક્ષની વૃદ્ધિ ખૂબ જ ઝડપી છે. ઉપરાંત, તેના પાંદડાનો ઉપયોગ ઘણી દવાઓ બનાવવામાં થાય છે. એવું માનવામાં આવે છે કે તેના પાંદડા અલ્સર જેવી સમસ્યા સામે પણ ખૂબ જ ફાયદાકારક છે. આ સિવાય તેના લાકડામાંથી અનેક પ્રકારના ફર્નિચર પણ બનાવવામાં આવે છે. ગમહરના એક એકરમાં 500 રોપા વાવી શકાય છે. જો ગમહાર વૃક્ષની ખેતીમાં ખર્ચની વાત કરીએ તો આમાં કુલ ખર્ચ 40-55 હજાર થાય છે. એક એકરમાં આ ઝાડમાંથી કુલ એક કરોડની કમાણી કરી શકાય છે.\nચંદનની ખેતી (Sandalwood Cultivation)\nતમે ચંદનના ઝાડ કાપવા પર ઘણી ફિલ્મો જોઈ હશે. તે એટલું નફાકારક વૃક્ષ છે કે સરકારે વ્યક્તિગત રીતે તેના ખરીદ-વેચાણ પર પ્રતિબંધ મૂક્યો છે. હાલમાં, તેની ખેતી કરતા ખેડૂતો તેનું લાકડું સરકારને જ વેચી શકે છે. ચંદનના એક એકરમાં અંદાજે 500 છોડ હોય છે. જો ચંદનના ઝાડની ખેતીમાં ખર્ચની વાત કરીએ તો આમાં કુલ ખર્ચ અંદાજે 40-60 હજાર સુધી આવે છે. સાથે જ જો ચંદનના ઝાડની ખેતીમાં કમાણી કરવાની વાત કરીએ તો એક ઝાડની કિંમત ઓછામાં ઓછી 50 હજાર જેટલી થાય છે. તમે એક એકરમાં 1 કરોડથી વધુની કમાણી કરી શકો છો.\nસાગની ખેતી (Teak wood Farming)\nસાગના લાકડાની ગુણવત્તા એટલી સારી છે કે તેની માંગ દિવસેને દિવસે વધી રહી છે. તેના લાકડાને ન તો ઉધઈ લાગે છે અને ન તો તે પાણીમાં બગડે છે. તેથી, તેના લાકડાનો ઉપયોગ ફર્નિચર બનાવવામાં વધુ થાય છે. તેના 400 રોપા એક એકરમાં વાવી શકાય છે. એક વૃક્ષની અંદાજે કિંમત 40 હજાર છે. તે મુજબ, તમે 400 વૃક્ષોથી 1 કરોડ 20 લાખ સુધીની કમાણી કરી શકો છો.\nનોંધ: ઉપરોક્ત બાબતોમાં જે પણ ખર્ચ કે નફો છે તે અંદાજે છે તેમજ કૃષિ નિષ્ણાંતો અનુસાર છે અહીં કોઈ પણ પ્રકારનો દાવો કરવામાં આવતો નથી. સ્થાનિક વિસ્તારની આબોહવા ઉપરોક્ત બાબતોને અનુરૂપ ન પણ હોઈ શકે એટલે નિષ્ણાંતોની સલાહ લેવી હિતાવહ છે.\nઆ પણ વાંચો: Viral: કૂતરાએ લાકડી વડે યુવતીની કરી ધોલાઈ, વાયરલ વીડિયો જોઈ હસવું નહીં રોકી શકો\nfarmersGmelina Arboreasandalwood cultivationTeak wood cultivationTree cultivation


જેરુસલેમમાં આવેલું ખ્રિસ્તીઓનું સૌથી પવિત્ર ચર્ચ બંધ થઈ જાય એવી નોબત - news\nજેરુસલેમમાં આવેલું ખ્રિસ્તીઓનું સૌથી પવિત્ર ચર્ચ બંધ થઈ જાય એવી નોબત\nPublished: 3rd November, 2012 21:53 IST\nઈસુ ખ્રિસ્તને જ્યાં દફનાવવામાં આવ્યા હતા એ ચર્ચે પાણીનું જંગી બિલ ન ચૂકવતાં ઇઝરાયલી કાયદા મુજબ એને તાળાં મારી દેવાય એવી શક્યતા\nજેરુસલેમમાં આવેલું ખ્રિસ્તીઓનું સૌથી પવિત્ર ચર્ચ બંધ થઈ જાય એવી શક્યતા ઊભી થઈ છે. ‘ચર્ચ ઑફ હૉલી સેપલ્કર’ નામના આ ચર્ચે વર્ષોથી પાણીનું બિલ નથી ચૂકવ્યું એને કારણે ચર્ચનાં બૅન્ક-ખાતાં જપ્ત કરી દેવામાં આવ્યાં છે. ઇઝરાયલી કાયદા મુજબ કોઈ પણ ધાર્મિક સંસ્થા પાણીનું બિલ ભરવામાંથી મુક્ત નથી અને જે સંસ્થા બિલ નહીં ભરે એની સામે પગલાં લેવાઈ શકે છે. પાણી પુરવઠાની જવાબદારી સંભાળતી કંપનીએ આ કાયદાનો હવાલો આપતાં ચર્ચને બંધ કરી દેવાની ચેતવણી આપી છે જેને પગલે શ્રદ્ધાળુઓમાં નારાજગી ફેલાઈ છે. ઈસુ ખ્રિસ્તને શૂળી પર ચડાવ્યા બાદ આ જ ચર્ચમાં દફન કરવામાં આવ્યા હતા. દર વર્ષે દુનિયાભરમાંથી લાખો લોકો આ ચર્ચની મુલાકાતે આવે છે.\nશુક્રવારે ખ્રિસ્તી અગ્રણીઓએ કહ્યું હતું કે ‘જો સમયસર જરૂરી પગલાં નહીં ભરવામાં આવે તો આ ચર્ચ બંધ થઈ જશે અને એવું ઇતિહાસમાં પહેલી વાર બનશે. ચર્ચે છેલ્લાં ૧૫ વર્ષથી પાણીનું બિલ નથી ચૂકવ્યું. અત્યારે બિલની રકમ ૨૩ લાખ ડૉલર (આશરે ૧૨ કરોડ ૩૭ લાખ રૂપિયા) થઈ ગઈ છે.’\nચર્ચના સંચાલકોએ રશિયા, ગ્રીસ, સાઇપ્રસ સહિતના દેશોને પત્ર લખીને હસ્તક્ષેપ કરવાની માગણી કરી છે.


જસદણ ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર\nⓘ જસદણ ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર પ્રદેશમાં આવેલા રાજકોટ જિલ્લાનાં જસદણ તાલુકામાં આવેલું નગર છે જે આ તાલુકાનું મુખ્ય મથક છે. ..\nજસદણ ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર પ્રદેશમાં આવેલા રાજકોટ જિલ્લાનાં જસદણ તાલુકામાં આવેલું નગર છે જે આ તાલુકાનું મુખ્ય મથક છે.\nજસદણ ખાતે ફેબ્રીકેશન ઉદ્યોગનો સારો વિકાસ થયો છે. મગફળી, મકાઈ, બાજરી અને ઘંઊના પાક માટેનાં થ્રેસર મશીન તથા હલર મશીનનું મોટાપ્રમાણમાં ઉત્પાદન થાય છે. અહીં ૩૫ જેટલાં કારખાનાંઓ અંદાજે પાંચેક હજાર જેટલાં યંત્રોનું વાર્ષિક ઉત્પાદન કરે છે. અહીંથી ભારતભરમાં આ યંત્રો મોકલવામાં આવે છે. આ ઉદ્યોગના કારણે લગભગ ૧૫૦૦ લોકોને રોજગારી મળે છે.\n1.1. ઉદ્યોગો ખેત ઓજાર ઉદ્યોગ\nજસદણમા આશરે ૩૦ જેટલા કારખાનાઓ થ્રેસર તથા હલર અને ઓપનરનું ઉત્પાદન કરે છે, આ સારી ગુણવત્તાના હોવાથી ભારતભરમાં અહીથી વેચાય છે. આ ઉપરાંત અહીં દસેક કારખાનામાં ટ્રેકટર ચાલીત વિવિધ ખેત ઓજારોનું પણ આધુનિક ઢબે ઉત્પાદન થઈ રહ્યું છે. જેમા ટ્રેકટર ટ્રોલી, રોટાવેટર, પ્લાઊ, રિવર્સિબલ પ્લાઊ, ઓટોમેટીક ઓરણી તથા સાંતીડા, પાંચિયા જેવા ખેતીમા બહુ ઉપયોગી ઓજારો એકદમ વ્યાજબી કિમતે બનતા હોવાથી કૃષિ ઓજારોનુ હબ બની રહ્યું છે.\n1.2. ઉદ્યોગો પટારી ઉદ્યોગ\nજસદણમાં આશરે ૨૦ જેટલા એકમો અને અંદાજે ૩૦૦થી ૪૦૦ જેટલા કારિગરો લાકડાને ઓક્સિડાઈઝ પતરા વડે મઢેલા વિવિધ શો-પીસ બનાવવાના ઉદ્યોગમાં પરોવાયેલા છે. આ ઉદ્યોગને પટારી ઉદ્યોગ તરીકે ઓળખવામાં આવે છે.\n1.3. ઉદ્યોગો હીરા ઉધોગ\nજસદણમાં હીરા ઉધોગનાં આશરે ૫૦થી ૬૦ નાના, મધ્યમ અને મોટા કદના એકમો આવેલા છે.\n2. જોવાલાયક સ્થળો\nજસદણથી પૂર્વમાં ૧૭ કી.મી.ના અંતરે ઘેલા સોમનાથ મહાદેવ મંદિર આવેલુ છે. આ ઉપરાંત જસદણથી અમદાવાદ રોડ પર આવેલ હિંગોળગઢ પ્રકૃતિ શિક્ષણ અભયારણ્ય પણ વિખ્યાત છે. નજીકમાં જ હિંગોળગઢનો પૌરાણિક કિલ્લો પણ જોવાલાયક છે. અહીં આવેલું બિલ્લેશ્વર મહાદેવનું મંદિર પણ પ્રકૃતિની ગોદમાં અતિ નયનરમ્ય સ્થળ છે. હિંગોળગઢના કિલ્લાની નજીકમાં જ આવેલું સતરંગ મંદિર પણ જોવાલાયક છે


કપૂર પરિવારનું પાકિસ્તાન- ઉઝબેકિસ્તાન કનેક્શનDevendra Patel\nHome » કપૂર પરિવારનું પાકિસ્તાન- ઉઝબેકિસ્તાન કનેક્શન\nરેડ રોઝ | Comments Off on કપૂર પરિવારનું પાકિસ્તાન- ઉઝબેકિસ્તાન કનેક્શન\nભારત અને પાકિસ્તાન વચ્ચેના કડવાશભર્યા સંબંધોની પેલે પાર ભારત અને પાકિસ્તાન વચ્ચેની કેટલીક સુનહરી યાદો સમાયેલી છે. ભારતના પૂર્વ વડાપ્રધાનો આઈ.કે. ગુજરાલ અને ડો.મનમોહનસિંઘની જન્મભૂમિ પણ હાલમાં પાકિસ્તાનમાં આવેલી છે. શીખોના ધર્મગુરુ નાનકદેવનો જન્મ પણ હાલ પાકિસ્તાનમાં આવેલા નનકાના સાહિબ ખાતે થયો હતો. એક્ટર દિલીપકુમારની જન્મભૂમિ પણ હાલના પાકિસ્તાનમાં આવેલી છે.\nબોલિવૂડની ચાર પેઢીઓના પિતામહ ટોચના અભિનેતા પૃથ્વીરાજ કપૂર અને તેમના પુત્ર રાજ કપૂરના પૂર્વજોની હવેલી પેશાવરમાં છે. આ હવેલી પેશાવરના કિસ્સા રબ્બાની બજારમાં આજે પણ મોજૂદ છે. પૃથ્વીરાજ કપૂરના અને રાજ કપૂરના કેટલાક ચાહકો કપૂર હવેલી તરીકે ઓળખાતી આ ઈમારતને મ્યુઝિયમમાં બદલવા માંગે છે. આ હવેલીનું નિર્માણ પૃથ્વીરાજ કપૂરના પિતા બશેશ્વરનાથે કરાવ્યું હતું. આ એ જ હવેલી છે જ્યાં રાજ કપૂરનો જન્મ થયો હતો. રાજ કપૂર આજે પણ બોલિવૂડના ગ્રેટેસ્ટ શો-મેન તરીકે જાણીતા છે. આ હવેલીને સંગ્રહાલયમાં તબદીલ કરવાનો આગ્રહ રાજ કપૂરના પુત્ર ઋષિ કપૂરે પાકિસ્તાનને કરેલો છે. આ અનુરોધ ઋષિ કપૂરે ૨૦૧૮ની સાલમાં કર્યો હતો પરંતુ ઈમરાન ખાનની સરકારે તેમાં શું કર્યું તે ખબર નથી.\nપૃથ્વીરાજ કપૂરે પેશાવર પાકિસ્તાનની એડવર્ડ્સ કોલેજ દ્વારા ગ્રેજ્યુએશન કર્યું હતું અને પ્રથમ વર્ગ સાથે એમના આ ઝળહળતા પરિણામ બાદ પૃથ્વીરાજ કપૂરને એક બગીમાં બેસાડી જુલૂસ કાઢવામાં આવ્યું હતું. તે પછી તેમણે વકીલાત કરવા માટે કાયદાશાસ્ત્રનો અભ્યાસ કર્યો પરંતુ તેમનું મન વકીલાતમાં સ્થિર ન થયું. વકીલાત કરવાના બદલે તેઓ લાયલપુરમાં નાટકોમાં કામ કરવા લાગ્યા. પૃથ્વીરાજ કપૂરનું વ્યક્તિત્વ પ્રભાવશાળી હતું. તેઓ દમદાર અવાજના માલિક હતા. તેમની આંખો સહેજ હલકી નીલી-ભૂરી હતી. ક્યારેક તેઓ યુનાની જેવા લાગતા હતા, પરંતુ ભારતના ભાગલા પહેલાં એટલે કે ૧૯૨૮માં જ તેઓ લાયલપુર છોડીને મુંબઈ આવી ગયા. મુંબઈમાં અભિનયને કારકિર્દી બનાવવા તેમણે ફિલ્મોમાં નાના-મોટા રોલ કરવાની શરૂઆત કરી.\n૧૯૩૧માં ભારતમાં બનેલી પહેલી બોલતી ફિલ્મ-‘આલમ આરા’માં કામ કર્યું. ૧૯૪૧માં સોહરાબ મોદીએ ‘સિકંદર’ ફિલ્મ બતાવી તો પૃથ્વીરાજ કપૂરે મુખ્ય ભૂમિકા અદા કરી. એ રોલ એમણે એટલો તો સરસ રીતે નિભાવ્યો કે પ્રેક્ષકોને તેઓ યુનાની જ લાગ્યા.\nઅલબત્ત, તેમને ફિલ્મો કરતાં રંગમંચ પ્રત્યે જબરદસ્ત લગાવ હતો. ૧૯૪૨માં સ્થાપિત ઈન્ડિયન પિપલ્સ થિયેટર એસોસિયેશનના સ્થાપકો પૈકીના તેઓ એક હતા. તેમના ઉપરાંત બલરાજ સહાની, જોહરા સહગલ, ઉત્પલ દત્ત, ખ્વાજા અહેમદ અબ્બાસ અને પંડિત રવિશંકર જેવી પ્રતિભાઓ પણ આ સંસ્થાના સ્થાપકો પૈકીનાં એક હતાં. આ બધા જ લોકો સમાજવાદી વિચારધારાઓ ધરાવતા હતા.\n૧૯૪૪માં પૃથ્વીરાજ કપૂરે પૃથ્વી થિયેટરની સ્થાપના કરી. તેમણે અનેક નાટકો ભજવ્યાં. પૃથ્વીરાજ કપૂર તેમના રસાલા સાથે નાટકો ભજવવા અમદાવાદ પણ આવ્યા હતા અને અમદાવાદની તપેલાં મિલના કંપાઉન્ડમાં તેમણે નાટકો ભજવ્યાં હતાં.\nતે પછી દેશને આઝાદી મળી. ૧૯૬૦માં કે.આસીફે ‘મુગલ-એ-આઝમ’ ફિલ્મ બનાવી જે જબરદસ્ત લોકપ્રિય સાબિત થઈ. આ ફિલ્મમાં પૃથ્વીરાજ કપૂરે શહેનશાહ અકબરનો લાજવાબ રોલ અદા કર્યો અને એ અભિનયે તેમને અમર કરી દીધા.\nકહેવાય છે કે ‘મુગલ-એ-આઝમ’ ફિલ્મના શૂટિંગ વખતે મેકઅપ રૂમમાં જતાં પહેલાં તેઓ કહેતા હતા કે ‘પૃથ્વીરાજ કપૂર જા રહા હૈ.’ મેકઅપ કર્યા બાદ બહાર નીકળતી વખતે તેઓ કહેતા હતા કે ‘અકબર’ આ રહા હૈ. ક્યારેક શહેનશાહની ફીલિંગ ન આવે તો કહેતા અભી રૂકો, અકબર કો આને દો. અકબરના રોલમાં તેમણે જીવ રેડી દીધો હતો. ‘મુગલ-એ-આઝમ’ બાદ આ વિષય પર કેટલીયે ફિલ્મો બની પરંતુ લોકોની નજરમાં તો પૃથ્વીરાજ દ્વારા નિભાવવામાં આવેલી અકબરની ભુમિકા જ કાયમ યાદગાર રહી.\nએ વખતે વડાપ્રધાન નહેરુ જેટલી જ લોકપ્રિયતા રાજ કપૂરની હતી\nતે પછી પૃથ્વીરાજ કપૂરના મોટા પુત્ર રાજ કપૂરનું હિન્દી ફિલ્મોમાં ખૂબ મોટું યોગદાન રહ્યું. રાજ કપૂરની શરૂઆતની ફિલ્મોના લેખક ખ્વાજા અહેમદ અબ્બાસ હતા. કે. અબ્બાસ સમાજવાદી વિચારધારા ધરાવતા હતા. તેમણે ફૂટપાથ પર જીવતા સામાન્ય અને ગરીબ લોકોની જિંદગીના વિષયોને લઈને ‘આગ’, ‘આહ’, ‘બરસાત’, ‘શ્રી ૪૨૦’ જેવી ફિલ્મો આપી અને રાજ કપૂર ‘રાજકપૂર’ આ ફિલ્મોથી જ બન્યા. આ ફિલ્મોએ માત્ર ભારતમાં જ નહીં પરંતુ સોવિયેત સંઘ અને રશિયામાં પણ ધૂમ મચાવી દીધી. તેમની ફિલ્મનું ગીતઃ મેરા જૂતા હૈ જાપાની, યે પતલૂન ઈંગલિસ્તાની, સર પે લાલ ટોપી રૂસી, ફિર ભી દિલ હૈ હિન્દુસ્તાની…જબરદસ્ત હિટ રહ્યું. રશિયનો પણ આ ગીત ગાતા હતા.\nઆ ફિલ્મોની સફળતા બાદ રાજ કપૂર તેમની ફિલ્મોની નાયિકા નરગીસ સાથે રશિયા ગયા ત્યારે રશિયન લોકોએ તેમનું જબરદસ્ત સ્વાગત કર્યું હતું. આજ સુધી ભારતનો કોઈ કલાકાર વિદેશની ભૂમિ પર વિદેશીઓ દ્વારા આવી લોકચાહના પામ્યો નથી. આજે ભારતના જાણીતા કલાકારો વિદેશ જાય છે પણ તેમનો ચાહકવર્ગ મોટેભાગે ભારતીયો જ હોય છે, વિદેશીઓ નહીં. આવું સન્માન એકમાત્ર રાજ કપૂર અને નરગીસને જ પ્રાપ્ત થયું છે. કહેવાય છે કે સોવિયેત સંઘમાં એ વખતના વડાપ્રધાન જવાહરલાલ નહેરુ જેટલી જ લોકપ્રિયતા રાજ કપૂરની હતી. આ લોકપ્રિયતાનું એક કારણ એ પણ હતું કે રાજ કપૂરની શરૂઆતની ફિલ્મો સમાજવાદી વિચારધારાના વિષયો પર હતી જે વિચારધારા રશિયનોની પણ હતી.\nજાણવા જેવી એક વાત એ છે કે ઉઝબેકિસ્તાનમાં રહેતા અબરામ ઈશાકોવ નામના ઉઝબેક નાગરિક આજે પણ ઉઝબેકિસ્તાનમાં રાજ કપૂરની વિરાસતને સંભાળી રહ્યા છે. અબરામ ઈશાકોવની મુલાકાત રાજ કપૂર સાથે ફક્ત એક વાર તાશ્કંદના એરપોર્ટ પર થઈ હતી. તેઓ આજે પણ રાજ કપૂરના દીવાના છે. તેઓ આજે પણ ઉઝબેકિસ્તાનમાં લોકોને ‘મેરા જૂતા હૈ જાપાની’ ગીત રાજ કપૂરના જ લહેકામાં ગાઈને સંભળાવે છે. અબરામ ઈશાકોવ બુખારામાં રહે છે અને ઉઝબેકિસ્તાનમાં જે થોડા પણ યહૂદીઓ બચ્યા છે તે યહૂદી સમાજના ટોચના નેતા છે.\nઅબરામ ઈશાકોવની જેમ ઉઝબેકિસ્તાનની એક યુનિર્વિસટીના ડાયરેક્ટર શેરેદબાં કુદ્રાત્ખોદજાદેવ પણ રાજ કપૂરના દીવાના છે. તેઓ આજે પણ કપૂર પરિવારના સભ્યોના સંપર્કમાં છે અને રાજ કપૂરનાં પત્ની કૃષ્ણા કપૂરની અંત્યેષ્ઠિમાં હાજરી આપવા મુંબઈ આવ્યા હતા પરંતુ ઉઝબેકિસ્તાનના ઘણા બધા લોકોને એ વાતની ખબર નથી કે રાજ કપૂર આજે હયાત નથી.\nઉઝબેકિસ્તાનના ઘણા બધા લોકો રાજ કપૂરને આજે પણ જીવિત માને છે તે પણ એક શ્રેષ્ઠ શ્રદ્ધાંજલિ જ છેને!


ડ્રિન્ક એન્ડ ડ્રાઈવથી બચવા માટે અપનાવો આ 10 ઉપાય | 10 Ways To Avoid Drink and Drive. Read in Gujarati - Gujarati Oneindia\n33 min ago અખિલ ભારતીય અખાડા પરિષદના ઉપાધ્યક્ષે નરેન્દ્ર ગિરીના મોતની CBI તપાસની માંગ કરી\n| Updated: Wednesday, January 30, 2019, 12:59 [IST]\nઆજના સમયમાં ડ્રિન્ક એન્ડ ડ્રાઈવ એટલે કે નશો કરીને વાહન ચલાવવાની સમસ્યા સૌથી વધુ દેખાઈ રહી છે. ખાસ કરીને તહેવારના દિવસે નશો કરવાનું ચલણ વધી રહ્યું છે. આ ઉપરાંત વીક એન્ડમાં પણ યુવાનોની પાર્ટીમાં જામ છલકાતા હોય છે. પણ પાર્ટી પૂરી થયા બાદ મુશ્કેલી હોય છે ગાડી ચલાવવાની. આપણે જાણીએ છીએ કે દારૂ શરીરમાં જતા જ આપણને ઓવર કોન્ફિડન્ટ કરી દે છે. એટલે લોકો પોતાના જીવની પરવા કર્યા વગર ગાડી ચલાવવા લાગે છે.\nઆ વાત તેમના માટે તો જીવલેણ છે જ સાથે જ રોડ પર જઈ રહેલા અન્ય લોકો માટે પણ ખતરનાક સાબિત થઈ શકે છે. આવી સ્થિતિને પહોંચી વળવા માટે પોલીસ પગલા લે છે. રોજબરોજ હજારો લોકોને નશો કરીને દારૂ પીને વાહન ચલાવવા બદલ દંડ ફટકારવામાં આવે છે. પરંતુ તેના કારણે ન તો ડ્રિન્ક એન્ડ ડ્રાઈવના કેસ અટકી રહ્યા છે, ન તો અકસ્માત. આપણે જ્યારે હોશમાં હોઈએ ત્યારે વિચારીએ છીએ કે ડ્રિન્ક એન્ડ ડ્રાઈવ ન કરવું જોઈએ પરંતુ જેમ જેમ ગ્લાસ ખાલી થાય તેમ તેમ આ વિચાર પણ હવા થઈ જાય છે. એક આંકડા પ્રમાણે લગભગ દર 53 મિનિટે એક વ્યક્તિનું દારૂ પીને વાહન ચલાવવાથી મોત થાય છે.\nઆ પણ વાંચો: આ ટેક્નિકથી મિનિટોની ગણતરીમાં શોધી શકશો તમારી ચોરાયેલ કાર\nપરંતુ આજે અમે આ લેખમાં એવી 10 વાત જણાવીશું જેનો અમલ કરીને તમે ડ્રિન્ક એન્ડ ડ્રાઈવથી સહેલાઈથી બચી શકો છો. બસ તમે આટલા મુદ્દા પર પહેલા જ વિચાર કરો. પરંતુ અમારી વાત કહેતા પહેલા અમે તમને જણાવી દઈએ કે ડ્રાઈવ સ્પાર્ક કોઈ પણ પ્રકારનો નશો કરવાની સલાહ નથી આપતું, ન તો અમારું ઉદ્દેશ્ય દારૂનું સેવન વધારવાનું છે. આ લેખ આજના પરિદ્રશ્યને ધ્યાનમાં રાખીને લખવામાં આવ્યો છે. જેથી તમે આવી ઈમરજન્સીની સ્થિતિમાંથી બચી શકો.\n1. યોગ્ય સમયે યોગ્ય પ્રમાણમાં જ ખરીદો દારૂ\nકેટલીકવાર એવું થાય છે કે લોકો છેલ્લી ઘડીએ દારૂ ખરીદે છે, જેથી એવું થાય છે કે તમારી પાર્ટીમાં કેટલો દારૂ જોઈશે તેનો અંદાજ લગાવવો મુશ્કેલ બની જાય છે. એટલે કોશિશ કરો કે તમે યોગ્ય સમયે યોગ્ય માત્રાાં જ દારૂ ખરીદો. યોગ્ય માત્રામાં દારૂ ખરીદવા પાછળ કહેવાનો અર્થ એ નથી કે તમે વધુ પ્રમાણમાં ખરીદી કરો. પરંતુ એટલું જ ખરીદો કે તમારે મોડી રાત્રે નશાની હાલતમાં બીજી વાર લીકર સ્ટોર પર ન જવું પડે. જો તમે પહેલેથી જ તૈયાર રહેશો તો તમે ડ્રિન્ક એન્ડ ડ્રાઈવથી સહેલાઈથી બચી શક્શો. આ ઉપરાંત વિલ પાવર મજબૂત કરો જેથી વધુ દારૂ પીવાથી રોકી શકાય.\n2. કેબ કે ટેક્સીની એપ ડાઉનલોડ કરો\nઆજના સમયમાં દેશના લગભગ બધા વિસ્તારોમાં કેબ સર્વિસ ચાલુ થઈ ચૂકી છે. જ્યારે તમે પાર્ટીમાં જાવ અને તમને લાગે કે તમે વધુ પડતું પી લીધું છે તો સમય બરબાદ કર્યા વગર કેબ કે ટેક્સી સર્વિસ વાપરો. કોશિશ કરો કે મોબાઈલ એપથી કેબ બુક કરાવો જેથી તમારે ટેક્સી ડ્રાઈવર સાથે ભાડાને લઈ તકરાર ન કરવી પડે. કારણ કે મોટા ભાગે ટેક્સી ચાલકો મુસાફરોને નશામાં સમજીને વધુ પૈસા માગે છે. જેથી વિવાદ થાય છે. ભલે તમારી પાસે પોતાની કાર હોય તેમ છતાંય નશાની હાલતમાં ડ્રાઈવ ન કરો તેને સુરક્ષિત પાર્ક કરીને કેબ સર્વિસનો ઉપયોગ કરો.\n3. એક ડ્રાઈવર નક્કી કરો\nયુવાનો માટે મિત્રો સાથે આઉટિંગ પર જવું કે ગ્રુપમાં મોજ મસ્તી કરવી સામાન્ય બાબત છે. આવી સ્થિતિમાં પહેલા તમારા ફ્રેન્ડ સર્કલમાંથી એક એવી વ્યક્તિ નક્કી કરો જેને ડ્રાઈવિંગ આવડતું હોય અને તે નશો પણ ન કરત હોય. નશો કરતા પહેલા તમામ લોકોની સલાહ લઈને નક્કી કરો કે પાર્ટી બાદ ગાડી તે જ વ્યક્તિ ચલાવશે. આપણે ત્યાં મોટા ભાગે નશો કર્યા બાદ લોકો એવું જ કહેતા હોય છે કે,'ગાડી તેરા ભાઈ ચલાયેગા.' આ માત્ર વાક્ય નથી, પરંતુ એવી ભવિષ્યવાણી છે જેની પાછળ ખતરો છુપાયેલો છે. એટલે આવી સ્થિતિ અને મિત્રોથી બચવા માટે એક વ્યક્તિને ડ્રાઈવિંગની જવાબદારી સોંપો.\n4. ફોન નંબર શેર કરો\nજ્યારે પણ તમે કોઈ પાર્ટી કે ગેટ ટુ ગેધરમાં જઈ રહ્યા હો ત્યારે ગાડીમાં બેસનાર તમામ લોકો પાસે એક બીજાના નંબર હોવા જરૂરી છે. ખાસ કરીને જે વ્યક્તિને ડ્રાઈવિંગની જવાબદારી સોંપાઈ હોય તેની પાસે બધાના નંબર હોવા જરૂરી છે. કારણ કે પાર્ટી પૂરી થયા બાદ લોકો આમથી તેમ વિખરાઈ જાય છે, આવી સ્થિતિમાં એક વ્યક્તિ બધાને એકત્ર કરી શકે.\n5 મોબાઈલ ચાર્જ રાખો\nપાર્ટીમાં જતા પહેલા તમારો મોબાઈલ ચાર્જ કરી લો, અથવા તો તમારી પાસે એક્સ્ટ્રા બેકઅપ માટે પાવરબેન્ક રાખો. કેટલીકવાર મોબાઈલ ડિસ્ચાર્જ થઈ જાય તો સંપર્ક કરવો મુશ્કેલ થાય છે. એટલે આ માટે સ્વયં તૈયાર રહો અને લોકોને પણ સૂચના આપો.\n6. ચાવી સંતાડી દો\nકેટલીકવાર લોકો પોતપોતાની ગાડીમાં પાર્ટીમાં પહોંચે છે. આવી સ્થિતિમાં તાત્કાલિક એક વ્યક્તિને ડ્રાઈવિંગની જવાબદારી સોંપીને બાકીના તમામ લોકોની મંજૂરી લઈ તેમની ગાડીની ચાવી નક્કી કરેલા વ્યક્તિને સોંપી દો. જેથી તમે ચિંતામુક્ત થઈ જાવ કે કોઈ વ્યક્તિ નશો કર્યા બાદ જાતે ગાડી નહીં ચલાવે. પરંતુ આવું કરતા પહેલા લોકોની મંજૂરી જરૂર લો જેથી ઝઘડો ન થાય.\n7. ડ્રાઈવર નક્કી કરેલા વ્યક્તિને નશો ન કરવા દો\nઆગળ જાણ્યું તેમ એક વ્યક્તિને ડ્રાઈવિંગની જવાબદારી સોંપો. આવી સ્થિતિમાં એ વાતનું ખાસ ધ્યાન રાખો કે જેને ડ્રાઈવિંગ કરવાનું છે તે નશો ન કરે. આ ઉપારંત તેને કોઈ મિત્ર પણ ડ્રિંક ન આપે તેનું ધ્યાન રાખો. કેટલીકવાર લોકો મજાક કરવા માટે સોફ્ટડ્રિન્કમાં દારૂ મેળવીને પીવડાવી દે છે. આ સ્થિતિ ભયાનક બની શકે છે.\n8. જ્યાં જાવ છો ત્યાં જ રોકાવ\nડ્રિન્ક એન્ડ ડ્રાઈવથી બચવા માટે સૌથી સહેલો અને સુરક્ષિત ઉપાય આ જ છે. આમ તો દરેક વ્યક્તિ વિચારે છે કે પાર્ટીમાં તે ઓછામાં ઓછો નશો કરશે. પરંતુ એક વાર શરૂઆત થાય પછી ધ્યાન નથી રહેતું એટલે જ્યારે તમે પાર્ટીમાં જાવ ત્યારે ઘરે જાણ કરીને જાવ કે જરૂર હશે તો રાત્રે ત્યાં જ રોકાઈ જશો. આ માટે તમારા મિત્રો સાથે પણ અગાઉથી વાત કરી લો જેથી પાર્ટી પતે તો તમે ત્યાં જ રોકાઈ શકો.\n9. વિશ્વસનીય વ્યક્તિને બોલાવો\nજો તમે લાગે કે તમે મુસીબતમાં છો અથવા તમારો કોઈ ફ્રેન્ડ ગાડી ચલાવવા જીદ કરી રહ્યો છે તો આવી સ્થિતિમાં તમે કોઈ વિશ્વસનીય વ્યક્તિને બોલાવો જે સ્થિતિ સંભાળી શકે અને તમને સુરક્ષિત રીતે પહોંચાડી શકે. નશો કર્યા બાદ પોતાના નિર્ણયને લોકો પર થોપવાની ભૂલ ન કરો.\n10. પબ્લિક ટ્રાન્સપોર્ટન કરો ઉપયોગ\nઆ પણ સૌથી ઉપયોગી વિકલ્પ છે. જો એવું થાય કે જેને ડ્રાઈવિંગની જવાબદારી સોંપાઈ છે તે પણ નશો કરી લે તો તમે પબ્લિક ટ્રાન્સપોર્ટનો ઉપયોગ કરી શકો છો. બસ એ ધ્યાન રાખો કે તમારા લીધે અન્ય લોકો પરેશાન ન થાય. કારણ વગર કોઈની સાથે વાત નકરો. તમારે ક્યાં જવું છે તે કંડક્ટર અથવા ટેક્સી ડ્રાઈવરને અગાઉથી કહી રાખો. કોશિશ કરો કે તમારી સાથે બીજું કોઈ વ્યક્તિ પણ હોય. દારૂને તમારા પર હાવી ન થવા દો, વચ્ચે વચ્ચે પાણી પીધા કરો.\nalcohol daaru party દારૂ\n10 Ways To Avoid Drink and Drive. Read in Gujarati...


Mansukh Mandaviya: મોદી મુખ્યમંત્રી હતા ત્યારે મનસુખ માંડવિયા વિશે કરી હતી ભવિષ્યવાણી, કેટલી સાચી પડી? - narendra modi made prediction about mansukh mandaviya while he was cm of gujarat | I am Gujarat\nnarendra modi made prediction about mansukh mandaviya while he was cm of gujarat\nમોદી મુખ્યમંત્રી હતા ત્યારે મનસુખ માંડવિયા વિશે કરી હતી ભવિષ્યવાણી, કેટલી સાચી પડી?\nTejas Jingar | I am Gujarat | Updated: Jul 8, 2021, 3:56 PM\nMansukh Mandaviya: ગુજરાતના મુખ્યમંત્રી હતા ત્યારે નરેન્દ્ર મોદીએ 2012માં મનસુખ માંડવિયા વિશે કરી હતી આ ભવિષ્યવાણી\nપીએમ નરેન્દ્ર મોદીએ 2012માં મનસુખ માંડવિયા વિશે શું કહ્યું હતું?\nમનસુખ માંડવિયા વિશે મોદીએ કહેલી વાત આજે કેટલી સાચી પડી?\nમોદી ગુજરાતના મુખ્યમંત્રી હતા ત્યારે માંડવિયા વિશે શું કહ્યું હતું?\nઅમદાવાદઃ વડાપ્રધાન નરેન્દ્ર મોદીના મંત્રીમંડળનું વિસ્તરણ થયું છે કે જેમાં કેટલાક નવા ચહેરા સમાવાયા છે તો કેટલાકની જવાબદારીઓ બદલવામાં આવી છે. જેમાં ગુજરાતના ભાજપના નેતા મનસુખ માંડવિયાને હર્ષવર્ધનની જગ્યાએ કેન્દ્રીય સ્વાસ્થ્ય મંત્રીનો પ્રભાર સોંપવામાં આવ્યો છે. મનસુખ માંડવિયા પાસે આ સિવાય રસાયણ અને ખાતર મંત્રાલય પણ રહેશે. માંડવિયાને સ્વાસ્થ્ય મંત્રાલયની જવાબદારી સોંપવામાં આવી છે ત્યારે તેમના ભૂતકાળને લઈને અને વર્ષ 2012માં નરેન્દ્ર મોદીએ કરેલી ભવિષ્યવાણી સાચી પડી હોવાની ચર્ચાઓ થઈ રહી છે.\nવડાપ્રધાન નરેન્દ્ર મોદી વર્ષ 2012માં મુખ્યમંત્રી હતા તે સમયે 14 એપ્રિલના રોજ તેમણે સુરતમાં મનસુખ માંડવિયા અભિવાદન સમારોહમાં સંબોધન કરીને એક ભવિષ્યવાણી કરી હતી. વડાપ્રધાન મોદીએ કહ્યું હતું કે, આજની તારીખ અને સમય નોંધી લો, ડાયરીમાં નોંધવું હોય તો નોંધી રાખજો.. મિત્રો, હું સ્પષ્ટ જોઈ રહ્યો છું, મનસુખભાઈનું ભવિષ્ય કેટલું ઉજવળ છે.. મને સાફ દેખાય છે.. તત્કાલિન મુખ્યમંત્રી નરેન્દ્ર મોદીએ મનસુખ માંડવિયાની કામ કરવાની શૈલી, તેમની ધગશ વગેરે વિશે પણ તેમણે આ કાર્યક્રમ દરમિયાન વખાણ કર્યા હતા.\nકોણ છે મનસુખ માંડવિયા?\nગુજરાતના ભાજપના નેતા મનસુખ માંડવિયા 2016માં કેન્દ્રમાં નરેન્દ્ર મોદી સરકારમાં એક યુવા ચહેરા તરીકે જોવાતા હતા. તેમને વર્ષ 2016માં સૌથી પહેલા રોડ ટ્રાન્સપોર્ટ અને હાઈવે તથા કેમિકલ અને ફર્ટિલાઈઝરના રાજ્ય મંત્રીની જવાબદારી સોંપવામાં આવી હતી. આ પછી તેમને 30 જુલાઈ 2019માં પણ ફરી કેમિકલ અને ફર્ટિલાઈઝરના રાજ્ય મંત્રી અને રોડ ટ્રાન્સપોર્ટ તથા હાઈવેની જવાબદારી સોંપાઈ હતી.\nસૌરાષ્ટ્રમાં આવેલા ભાવનગરમાં એક ખેડૂત પરિવારના ત્યાં મનસુખ માંડવિયાનો જન્મ થયો હતો, તેઓ સૌથી પહેલા વર્ષ 2012માં રાજ્યસભા માટે પસંદ કરાયા અને 2018માં ફરી રાજ્યસભાના સભ્ય બન્યા. આ પહેલા તેઓ ગુજરાત એગ્રો ઈન્ડસ્ટ્રીઝ કોર્પોરેશન લિમિટેડના અધ્યક્ષ પણ રહ્યા છે.\nજલદી લર્નિંગ લાઈસન્સ માટે મોબાઈલમાં જ ટેસ્ટ આપી શકશો, RTOના ધક્કા નહીં ખાવા પડે\nએબીવીપીથી તેમણે વિદ્યાર્થીકાળમાં રાજકારણમાં પગ મૂક્યો\nમનસુખ માંડવિયાએ અખિલ ભારતીય વિદ્યાર્થી પરિષદ (ABVP)થી રાજકીય કરિયરનો પ્રારંભ કર્યો હતો, આ પછી તેઓ ભારતીય જનતા યુવા મોર્ચા (BJYM)માં જોડાયા હતા.\n2002માં માંડવિયા સૌથી યુવા ધારાસભ્ય બન્યા હતા, તેઓ પાલિતાણાથી ચૂંટાયા હતા. ભાવનગર યુનિવર્સિટીથી તેમણે 1992માં પોલિટિકલ સાયન્સ સાથે MAનો અભ્યાસ કર્યો હતો.\nદિલ્હીમાં મા-દીકરાની ઘાતકી હત્યાનો કેસ, રિક્ષાવાળાને આપેલી ફાટેલી નોટથી આરોપી પકડાયો\nમાંડવિયા વર્ષ 2013માં ભાજપના સૌથી યુવા સચિવ બન્યા હતા અને 2014માં મહાસચિવ બન્યા હતા. આ સાથે 2014માં તેમને ભાજપના સભ્ય અભિયાનના પ્રભારી બનાવવામાં આવ્યા, જેમાં કરોડો લોકોને પાર્ટીમાં જોડવામાં આવ્યા હતા.\nતેમના વિશે તત્કાલિનિ મુખ્યમંત્રી નરેન્દ્ર મોદીએ કહેલી વાત તેમને ફરી મોટી જવાબદારી સોંપવામાં આવતા યાદ કરવામાં આવી રહી છે.\nRead Next Storyરથયાત્રાને શરતી મંજૂરી, ભગવાન નગરની યાત્રા કરી પાંચ કલાકમાં નિજ મંદિર પરત ફરશે\nSurat BJP Narendra Modi modi while cm of gujarat Mansukh Mandaviya central health minister BJP Gujarat\nWeb Title : narendra modi made prediction about mansukh mandaviya while he was cm of gujarat


આયુષ્માન ખુરાનાએ કહ્યું, ‘કોરોના મહામારીનો અંત આવ્યા પછી જો મને સ્ટેજ પર પર્ફોર્મ કરવા મળશે તો હું ત્યાં જ રડી પડીશ’ | Ayushmann Khurrana Says, He Will 'cry' When He Gets To Experience Performing On Stage Again After The Pandemic Is Over - Divya Bhaskar\nAyushmann Khurrana Says, He Will 'cry' When He Gets To Experience Performing On Stage Again After The Pandemic Is Over\nએક્ટરની ઈચ્છા:આયુષ્માન ખુરાનાએ કહ્યું, ‘કોરોના મહામારીનો અંત આવ્યા પછી જો મને સ્ટેજ પર પર્ફોર્મ કરવા મળશે તો હું ત્યાં જ રડી પડીશ’\nઆયુષ્માન છેલ્લે 2020માં રિલીઝ થયેલી ફિલ્મ ‘ગુલાબો સિતાબો’માં દેખાયો હતો\nઆયુષ્માને ‘પાની દા રંગ’ સોંગ તેની ડેબ્યુ ફિલ્મ વિકી ડોનર માટે ગાયું હતું\nસિંગર-સોંગ રાઈટર તરીકે પોતાનું કરિયર શરુ કર્યું હતું\nએક્ટર આયુષ્માન ખુરાના સોશિયલ મીડિયા પર ઘણો એક્ટિવ રહે છે. તે રોજ પોતાની લાઈફ અને ફિલ્મો સાથે જોડાયેલા ફોટોઝ, વીડિયો અને ફેન્સ સાથે વાતો શેર કરતો રહે છે. હાલમાં ક એક્ટરે એક પોસ્ટ શેર કરીને કહ્યું કે, કોરોના મહામારીનો અંત આવ્યા પછી ફરીથી મને સ્ટેજ પર પર્ફોમ કરવાનો મોકો મળશે તો કદાચ હું રડી પડીશ.\nસ્ટેજ પર જ રડી પડીશ\nઆયુષ્માને તેના એક ફેને શેર કરેલો વીડિયો સોશિયલ મીડિયા સ્ટોરીમાં રિ-પોસ્ટ કર્યો છે. આ વીડિયોમાં આયુષ્માન ક્રાઉડ સામે સ્ટેજ પર ‘પાની દા રંગ’ સોંગ ગઈ રહ્યો છે. આયુષ્માને આ સોંગ તેની ડેબ્યુ ફિલ્મ વિકી ડોનર માટે ગાયું હતું. ક્લિપ શેર કરીને આયુષ્માને લખ્યું, શું આપણે સુરંગના અંતે પ્રકાશ જોઈએ છીએ? હવે જ્યારે પણ મને સ્ટેજ પર પર્ફોર્મ કરવાનો મોકો મળશે તો કદાચ હું રડી પડીશ.\nઆયુષ્માન ડૉક્ટર જીમાં દેખાશે\nઆયુષ્માને એક રિયાલીટી શોના કન્ટેસ્ટન્ટ અને સિંગર-સોંગ રાઈટર તરીકે પોતાનું કરિયર શરુ કર્યું હતું. એ પછી તે એક્ટિંગમાં આવ્યો અને દેશના મોટા સ્ટાર્સમાંનો એક બન્યો. વર્કફ્રંટની વાત કરીએ તો આયુષ્માન છેલ્લે 2020માં રિલીઝ ફિલ્મ ‘ગુલાબો સિતાબો’માં દેખાયો હતો. તે ફિલ્મમાં તેની સાથે લીડ રોલમાં અમિતાભ બચ્ચન હતા. એક્ટર ટૂંક સમયમાં અભિષેક કપૂરની ‘ચંડીગઢ કરે આશિકી’, અનુભવ સિંહાની ‘અનેક’ અને અનુભૂતિ કશ્યપની ‘ડૉક્ટર જી’માં દેખાશે\nલવ સોરીઝ: ઈન્દોરનાં ગૌતમ જોષીએ ક્રાઉડ ફંડિંગથી સવા કરોડ રૂપિયા ભેગા કરી સિરીઝ બનાવી, શુક્રવારે 20થી વધારે ડિજિટલ પ્લેટફોર્મ પર રિલીઝ થઈ\nફ્લેશબેક: રિયાલિટી સેટ પર એક એક્સિડન્ટને લીધે પૂજા બેનર્જીના હાથમાં સળિયો નાખવો પડ્યો હતો, કહ્યું, ‘મને લાગતું હતું હું ક્યારેય નોર્મલ નહીં થઈ શકું’\nન્યૂ પ્રોપર્ટી: અમિતાભે 31 કરોડમાં ડુપ્લેક્સ અપાર્ટમેન્ટ ખરીદ્યો, સની લિયોનીએ પણ આ જ સ્કીમમાં ફ્લેટ ખરીદ્યો છે


Home / મનોરંજન / Finally!! શ્રીદેવીની મોટી પુત્રી જ્હાનવી કપૂર બોલીવુડમાં કરી રહી છે ડેબ્યુ\nજયારે બોલીવુડમાં સ્ટાર્સ કિડ્સના ડેબ્યુની વાત આવે ત્યારે સૌપ્રથમ લોકોના મનમાં અભિતાભ બચ્ચન ની ભાણી નાવ્યા નવેલી નંદા, શ્રી દેવીની પુત્રીઓ જ્હાનવી કપૂર અને ખુશી કપૂર, શાહરૂખનો પુત્ર આર્યન, સંજય દત્તની પુત્રી ત્રિશાલા દત્ત અને સૈફ અલી ખાનની પુત્રી સારા અલી ખાનની વાત આવે.\nલોકો ખુબ લાંબા સમયથી રાહ જોઈ રહ્યા હતા કે શ્રીદેવીની મોટી સ્ટાઇલિશ પુત્રી જ્હાનવી કપૂર બોલીવુડમાં ક્યારે ડેબ્યુ કરશે. પણ હવે બધી અટકળો પર પૂર્ણવિરામ લગાવી દેવામાં આવ્યું છે.\nખબરો અનુસાર જ્હાનવી કપૂર પોતાની ફર્સ્ટ ફિલ્મ ‘શિદ્દત’ માં જોવા મળશે. સારી વાર તો એ છે કે તેની સાથે બોલીવુડનો યંગ એક્ટર એટલેકે વરુણ ધવન જોવા મળશે. જાણકારી અનુસાર પહેલા આ ફિલ્મમાં આલિયા ભટ્ટને લેવામાં આવી હતી પણ હવે જ્હાનવી કપૂરનું નામ પાક્કું થઇ ગયું છે. આ ફિલ્મ ૨૦૧૭માં રીલીઝ થઇ શકે છે.\nઆ ફિલ્મને કરણ જોહર બનાવી રહ્યા છે અને ડાયરેક્ટર અભિષેક વર્મન છે. જ્હાનવીએ આ વર્ષે જ પોતાનો ૧૯મો બર્થડે ઉજવ્યો હતો. તેણી હાલમાં લોસ એન્જેલસના ‘ધ લી સ્ટ્રાસબર્ગ થિયેટર એન્ડ ફિલ્મ ઇન્સ્ટીટયુટ’ માં એક્ટિંગની ટ્રેનીંગ લઇ રહી છે.\nપહેલા એવી ખબરો પણ હતી કે તેણી ‘સ્ટુડંટ ઓફ ધ યર – ૨’ માં જોવા મળશે. પણ હવે તેની જગ્યાએ બીજી હિરોઈનને સિલેક્ટ કરવામાં આવી છે. જ્હાનવી ખુબજ બ્યુટીફૂલ છે. તે ઘણીવાર પોતાના ફ્રેન્ડ્સ સાથે પાર્ટીઝમાં દેખાય છે. તેણીએ સ્ટડીઝ ન્યુયોર્કમાં કરી છે. ભારતમાં ન રહેવા છતા પણ તે હમેશામાં ચર્ચામાં રહી છે. જુઓ તેના ફોટોઝ…\nમાણસ પોતાની ભૂલો માટે એક સરસ ….


રવિવાર, માર્ચ 24 2019, 12:31 Hrs(IST)\nનવગુજરાત સમય | Publish Date: Mar 15 2019 9:55AM\nનવગુજરાત સમય > ડૉ. અતુલ મસ્લેકર (કાર્ડિયોથ્રોરેસિક સર્જન)\n- 2020 સુધીમાં ડાયાબિટીસનાં દર્દીઓનાં ભારણ સાથે વિશ્વમાં હૃદયરોગનાં સૌથી વધુ દર્દીઓ પણ ભારતમાં હશે\n- 38.1 ટકા ભારતીય શહેરી વિસ્તારોમાં રહેતાં હોવાથી શારીરિક પ્રવૃત્તિમાં ઘટાડો, રહેવાનાં ગીચ અને ગંદકી ધરાવતાં વિસ્તારો, તણાવમાં વધારો અને પ્રદૂષણ જેવી અનેક સમસ્યાઓ હૃદય પર નુકસાનકારક અસર કરે છે\nભારતમાં કાર્ડિયોવાસ્ક્યુલર રોગ (હૃદય અને રક્તવાહિની સાથે સંબંધિત રોગ) સવિશેષ ચિંતાનું કારણ છે, કારણ કે અત્યારે નાની વયે આ રોગની શરૂઆત થાય છે અને એનાં કારણે મૃત્યુદરનું પ્રમાણ વધી રહ્યું છે. વર્ષ 2016માં થયેલા એક અભ્યાસ “કાર્ડિયોવાસ્ક્યુલર ડિસીઝ ઇન ઇન્ડિયાઃ કરન્ટ એપિડેમાયોલોજી એન્ડ ફ્યુચર ડાયરેક્શન્સ” (ભારતમાં હૃદય અને રક્તવાહિનીઓ સાથે સંબંધિત રોગોઃ વર્તમાન રોગચાળો અને ભવિષ્યની દિશા) મુજબ, અકાળે અવસાન પામતાં દર્દીઓની સંખ્યામાં 59 ટકાનો વધારો (1990થી 2010 વચ્ચે) થયો છે, જે આ પ્રકારનાં રોગોને કારણે જીવનનાં વર્ષો ઓછો થવાની દ્રષ્ટિએ થતો મૃત્યુદર છે. રસપ્રદ અને ચેતવણીજનક બાબત એ છે કે, ભારતનાં ગ્રામીણ વિસ્તારો સહિત તમામ વિસ્તારોમાં કાર્ડિયાવાસ્ક્યુલર મૃત્યુ દેશમાં થતાં કુલ મૃત્યુનું મુખ્ય કારણ બની ગયું છે. આ પ્રકારનાં રોગમાં વધારા માટે તમાકુ (તમામ સ્વરૂપે)નું ઊંચું સેવન તથા ફળફળાદિ અને શાકભાજીઓનું ઓછું સેવન જવાબદાર છે.\nઆપણા હૃદય માટે મુશ્કેલીરૂપ સમસ્યા શું છે? આપણે યુવા રાષ્ટ્ર છીએ. આ પ્રકારનાં અનિયંત્રિત રોગચાળાથી આપણાં મહાન દેશનું ભવિષ્ય બગડી શકે છે. વિશ્વ આરોગ્ય સંસ્થાનાં જણાવ્યા મુજબ, વર્ષ 2020 સુધીમાં ડાયાબિટીસનાં દર્દીઓનાં ભારણ સાથે વિશ્વમાં હૃદયરોગનાં સૌથી વધુ દર્દીઓ પણ ભારતમાં હશે. વધારે ચિંતાજનક બાબત એ છે કે, 50 ટકાથી વધારે હૃદયરોગનાં હુમલા 50 વર્ષથી ઓછી વયનાં લોકોને આવે છે અને આશરે 25 ટકા દર્દીઓની વય 40 વર્ષથી ઓછી હોય છે. આ પ્રકારનાં કેસોમાં એકાએક વધારો શા માટ થયો છે? આપણે માનીએ છીએ કે, યુવાનનાં શરીરમાં રોગપ્રતિકારક ક્ષમતા વધારે હોય છે, તો પછી આટલા ઊંચા મૃત્યુદરનું કારણ શું છે? આ માટે પર્યાવરણમાં ફેરફાર, આહારમાં ફેરફાર, સામાજિક આદતોમાં પરિવર્તન જવાબદાર છે કે પછી તબીબી નિદાનમાં ફેરફાર જવાબદાર છે, જેનાં કારણે આ પ્રકારનાં દર્દીઓમાં વહેલાસર આ રોગોનું નિદાન થઈ રહ્યું છે?\nઆપણે સમજવું પડશે કે ભારતીય તરીકે (અહીં જનીન સૌથી મહત્ત્વપૂર્ણ ભૂમિકા ભજવે છે) આપણે હૃદયરોગનું ઊંચું જોખમ ધરાવીએ છીએ. આહારની અસાધારણ આદતો, કોલેસ્ટેરોલનું ઊંચું સ્તર તથા ધુમ્રપાન એમાં વધારો કરે છે. એનાં પરિણામે હૃદયરોગો સાથે સંબંધિત રોગોનાં દર્દીઓમાં વિસ્ફોટ થયો છે!\nઆ માટે આપણે આપણાં જનીનોને જવાબદાર ઠેરવી શકીએ? યાદ રાખો, આ પ્રકારનાં રોગો માટે જનીન ઇંધણ છે, વાતાવરણ એને પ્રેરકબળ પૂરું પાડે છે. જો આપણે શરીરમાં આ પ્રકારનાં રોગોને પ્રેરકબળ પૂરું પાડે એવા જનીન હોય, પણ આપણે એને પ્રેરક પરિબળો પૂરાં ન પાડીએ, તો આપણને નુકસાન નહીં થાય.\nયુવા ભારતમાં અનેક લોકો સ્વસ્થ દેખાય છે અને આવું અનુભવે છે એટલે નિયમિતપણે મેડિકલ-ચેક કરાવવાનું ટાળે છે. જ્યારે થોડાં સમય પછી તેમને હૃદયમાં સમસ્યા હોવાની જાણકારી મળે છે, ત્યારે તેઓ એમ્બ્યુલન્સમાં હોય છે અથવા આઇસીયુમાં. આપણે જોખમી પરિબળોની જાણકારીઓ ધરાવીએ છીએ (ડીએમ, એચએલ, ફેમિલી હિસ્ટ્રી), જે કાર્ડિયોવાસ્ક્યુલર રોગોમાં નિર્ણાયક છે, પણ થોડાં પરિબળો મહત્ત્વપૂર્ણ ભૂમિકા પણ ભજવે છે.\nઆશરે 14 ટકા ભારતીય દરરોજ ધુમ્રપાન કરે છે અને અત્યારે વધુને વધુ યુવા લોકો ધુમ્રપાન તરફ વળી રહ્યાં છે. રક્તવાહિની સાથે સંબંધિત રોગનું આ મુખ્ય કારણ છે, જે લોહી અને રક્તવાહિનીની દિવાલોની જાડાઈ તથા હૃદયરોગથી થતાં મૃત્યુદરને બમણો કરે છે. હૃદય અને ફેંફસા સંયુક્તપણએ કામ કરે છે. આપણે બધા જાણીએ છીએ કે, જો એકને અસર થાય, તો બીજા અંગને પણ નુકસાન થાય છે.\nઆવકનું ઊંચું સ્તર અને વૈશ્વિકરણઃ આવકનું સ્તર વધવાથી પોષક દ્રવ્યોનાં સેવનનાં પ્રમાણમાં પરિવર્તન થયું છે. આહારની નુકસાનકારક આદતોમાં વધારો તથા ફળફળાદિ અને શાકભાજીનાં સેવનમાં ઘટાડો થયો છે. આપણે પિત્ઝા, બર્ગર વગેરેનાં આઉટલેટ્સની સામે લાંબા કતારો જોઈએ છીએ. અત્યારે આ ચીજવસ્તુઓ બાળકોમાં પ્રિય છે. કોની પાસે સ્વસ્થ અને પોષક દ્રવ્યો ધરાવતાં ખાદ્ય પદાર્થો બનાવવાનો સમય છે?\nશહેરી જીવનશૈલીઃ 38.1 ટકા ભારતીય શહેરી વિસ્તારોમાં રહેતાં હોવાથી શારીરિક પ્રવૃત્તિમાં ઘટાડો, રહેવાનાં ગીચ અને ગંદકી ધરાવતાં વિસ્તારો, તણાવમાં વધારો અને પ્રદૂષણ જેવી અનેક સમસ્યાઓએ હૃદય પર નુકસાનકારક અસર કરી છે.\nતેનો અર્થ એ થયો કે ગ્રામીણ ભારતમાં રહેતાં લોકો હૃદયની બિમારીઓથી સલામત છે? વિવિધ અભ્યાસો દર્શાવે છે કે, ગ્રામીણ વિસ્તારોમાં કાર્ડિયાવાસ્ક્યુલરક રોગોનાં દર્દીઓ શહેરી વિસ્તારોની સરખામણીમાં ઓછાં છે, પણ આગામી દિવસોમાં એમાં વધારો થવાની શક્યતા છે.\nવર્ષ 2017માં જર્નલ ઓફ એસોસિએશન ઓફ ફિઝિશિયન્સમાં પ્રકાશિત થયેલા અભ્યાસ મુજબ, ભારતમાં કોરોનરી સિન્ડ્રોમ (ધમની સાથે સંબંધિત રોગો)ને કારણે ધનિકોમાં મૃત્યુદર 5.5 ટકા અને ગરીબોમાં 8.2 ટકા છે. શહેરીજનો અને ગ્રામીણજનો સ્વાસ્થ્યને નુકસાનકારક સ્થિતિઓ, તણાવનાં ઊંચા સ્તરનાં વિષચક્રમાં ફસાઈ ગયા છે તથા ધુમ્રપાન અને શરાબનાં સેવન જેવી જોખમકારક ટેવો તરફ વધારે વળી રહ્યાં છે. આ વસતિનાં આ સેગમેન્ટ વચ્ચે કાર્ડિયાક રોગની વહેલાસર શરૂઆત તરફ દોરી જાય છે.\nનિવારણ અને સારવારની રીતોઃ\n- કાર્ડિયોવાસ્ક્યુલરની સ્થિતિમાં સુધારાનાં લાભમાં હાઈ બ્લડપ્રેશર અને કોલેસ્ટેરોલનાં ઊંચા સ્તરમાં સુધારા જેવા પરિબળો લાભદાયક છે\n- પ્રસ્તુત ચિકિત્સાનું પાલન અને સુધારો તથા નવી રીતોનો ઉપયોગ (યુઆરઇ જી પોલીબિલ)\n- મોવ્યેનટ-જી સીવીડીમાં પ્રક્રિયા અને સારવારમાં હજુ પણ મહત્ત્વપૂર્ણ બેદરકારીને સુધારવાની જરૂર\n- ભારતમાં કાર્ડિયાક રિહેબિલિટેશનનાં અસરકારક અમલની જરૂર છે\n- મજબૂત સર્વેલન્સ સિસ્ટમની સ્થાપના\n- અસરકારક સારવારમાં સુધારો


દહેગામ તાલુકામાં બેફામ ચાલતું ડમ્પર બસ સ્ટેન્ડમાં ધડાકાભેર ઘુસી જતા અફડાતફડી\nદહેગામ:તાલુકામાં બેફામ ચલાવતા ડમ્પરો પર કોઇની લગામ નથી. જગ જાહેર છે કે તાલુકામાં ચાલતા ડમ્પરો કેટલી સ્પીડમાં અને કેટલી ગફલતભરી રીતે ડમ્પરો હંકારતા હોય છે. ઓવરલોડ રેતી અને કપચી ભરીને નીકળતા આ વાહનો સામે તંત્રના અધિકારીઓની રહીમ નજર રહે છે માટે કોઇ કાઇ બોલી શકતું નથી.\nત્યારે શહેર અને તાલુકામાં કેટલાય લોકોએ બેફામ બની ગયેલા આ ડમ્પરોની અડફેટે આવી અને પોતાના જીવ ગુમાવ્યા છે. બેફામ ચાલતા આ ડમ્પરો પર કોઇની લગામ નથી અને કોઇ કડક કાર્યવાહી કરવામાં આવતી ન હોવાથી ભરપૂર દાદાગીરીથી હંકારતા આ ચાલકો માટે કોઇ નિયમ બનાવવા માટે લોકોમાં માંગ ઉઠી રહી છે.


ત્રણ પુરાતન વટવૃક્ષો – કાકા કાલેલકર | Aksharnaad.com\nHome » ચિંતન નિબંધ » ત્રણ પુરાતન વટવૃક્ષો – કાકા કાલેલકર\nનાનપણથી જે જે બગીચાઓ મેં જોયા હતા અને જેમાં મારો જીવ પરોવાયો હતો તેમને જો એક એક અંજલિ આપવા બેસું તો મારે માટે એક મોટો આનંદનો વિષય થાય. છેક નાનપણમાં કેટલાંક મોટેરાં જોડે એક બગીચો જોવા અમે ગયા હતા. પણ માલિકે અમને અંદર ફરવાની મનાઈ કરી અમે વિરસ થઈને અમે પાછા આવ્યા. એ મારું સૌથી પહેલું સ્મરણ. તે વખતે હું પાંચેક વરસનો હોઈશ. બગીચાને બીજે છેડે મહેલમાં ઊભેલો માલિક મોઢેથી બોલવાની તસ્દી ન લે, કેવળ હાથના ઈશારાથી અમને કાઢી મૂકે, એ ચિત્ર હજીયે તાજું છે. સફળતા કરતાં નિષ્ફળતા જીવનમાં વધારે ઊંડી ઊતરે છે; બીજું શું ?\nત્યાર પછીનો બગીચો તે અમારો પોતાનો કારવારનો. એમાંનાં લજામણીનાં પાંદડાંનો સ્પર્શ આજે પણ મને યાદ છે. પછીનો બગીચો બેળગૂંદીનો મારી માસીનો. એમાંના ગુલાબના છોડ મને રોજ બે-ચાર, બે-ચાર ફૂલ આપે. ત્યાર પછીનો બગીચો સ્મૃતિમાં ચોંટ્યો છે તે સાંગલીનો. ત્યાં કૂલો ઉપર મેં એટલા બધાં ભાતભાતનાં પતંગિયા જોયાં કે મારી ખાતરી થઈ ગઈ કે ઝાડ ઉપર બેસી બેસી કંટાળે એટલે ફૂલો જ પતંગિયા બની ઊડવા માંડે છે. સાંગલીના બગીચામાં ગુલછડી (નિશિગંધી)નું એક લાંબુ પહોળું પીઠું હતું. રોજ સાંજે નશો કરવા હું ત્યાં જતો. તે વખતે કેળેવેલું નાક આજે પણ એટલું જ સુગંધ-રસિક રહ્યું છે.\nયરવાડા જેલમાં પૂ.બાપુજીને કોઈકે નિશિગંધાના છોડનો એક ગુલદસ્ત આપ્યો હતો. મુલાકાત પૂરી કરી બાપુજી પાછા આવ્યા અને મેં એ ફૂલોની ડાળો લોટામાં રાખી લગભગ આઠ દસ દિવસ સુધી જિવાડી. સૂતી વખતે ઓશીકા પાસે એ લોટો રાખવાનું હું ભૂલતો નહીં. બીજો એક બગીચો યાદ આવે છે તે રામદુર્ગનો. મંદિર વ્યંકટેશનું હતું કે કોનું તે યાદ નથી, પણ અમે ત્યાં જ રહેતા હતા. સવારે ઊથીને ફૂલો લૂંટવાનું ક્રૂર કર્મ હું ત્યાં કરતો એટલે આજે એ બગીચાનું સ્મરણ આનંદ આપતું નથી.\nઆમ કેટલા બધા બગીચાઓ વર્ણવું ? સિલોનમાં કેન્ડીનો અદ્રિતીય પેરેડેનિયા બગીચો, ઊટીનો ગવર્નરનો બગીચો, કલકત્તાનું વાનસ્પત્યમ, વડોદરાનો કમાટીબાગ, જયપૂરનું મ્યુઝિયમ, કાશ્મીરનો ચીનારબાગ, મૈસુરનું વૃંદાવન; આમ જો એક એક ગણવા બેસું તો ૧૦૮ની સંખ્યા સહેજે થાય. આ બધાનું દેવું માથે છે. અત્યારે તો કેવળ એમનું સ્મરણ જ કરી વિરમું છું.)\n‘સંસ્કૃતિનો વિસ્તાર’ એ લેખમાં હિંદુસ્તાનના પ્રતિક તરીકે મેં જે ચીત્ર આપ્યું છે.તેમાં એક વિશાળ વટવૃક્ષ તળે એક સાદી રૂપાળી ઝૂંપડીને બારણે વાછરડા સાથે ગાય બાંધેલી છે. અનેક વડવાઈઓના વિસ્તારથી આસપાસનો પ્રદેશ પોતાની છાયા તળે લેનાર પરોપકારી વટવૃક્ષ; ઊનાળામાં ઠંડક અને શિયાળામાં હુંફ આપનાર ઘાસની ઝૂંપડી; અને આજીવન તેમ જ મરણ પશ્વાત પણ સેવા આપનાર કારુણ્યમૂર્તિ ગૌમાતા; આ ત્રણે વસ્તુઓ આશ્રમ સંસ્કૃતિની પ્રતિક છે. આ ચિત્રની અંદર હિંદુસ્તાનની પ્રાકૃતિક પરિસ્થિતિ પણ ચિત્રિત થાય છે, અને હિંદુસ્તાનનું આર્યહદય પણ વ્યક્ત થાય છે.\nઆપણા લોકોએ ગાયની દયા બહું ખાધી છે; પણ ગાય ઉપર કાવ્યો બહુ લખ્યાં નથી. નાની નાની બાળાઓ સવારે ઊઠીને, નાહીધોઈને ગાય માતાને ચાંલ્લો કરે છે. અને માની કેડ ઊપર બેઠી બેઠી એની પીઠ ઉપર હાથ ફેરવે છે, ચાટવા માટે ગાય આગળ પોતાનો હાથ આગળ ધરે છે, અને ગાયના વાછરડા સાથે એમની પેઠે ગાયની આસપાસ કૂદાકૂદ કરે છે – એ સ્વાભાવિક જીવનકાવ્ય હિંદુસ્તાનમાં સર્વત્ર જોવાને મળે છે; પણ કવિઓ તો ગાયની દયા ખાતા ખાતા જ થાકી ગયા છે.\nપર્ણકુટિનાં વર્ણનો ઋષિઓના આશ્રમ પૂરતાં જ છે. બાકી સામાન્ય લોકોને ચતુઃશાલં ગૃહમ અને સૌધવાળા પ્રાસાદો જ જોઈએ છે. ઝૂંપડીનો આનંદ માણવો હોય તો કાઉલે જેવા અંગ્રેજ કવિની ‘Mine beacot besideahill ‘ જેવી કવિતા જ વાંચવી જોઈએ. ભર્તૃહરિ પણ આવાં સ્થાનો વર્ણવે છે. પણ તે કૌટુંબિક સમાધાન વ્યક્ત કરવા માટે નહીં પણ વૈરાગ્યની સાધના સાધવા માટે.\nવટવૃક્ષોનાં વર્ણનો આપણા સાહિત્યમાં જ્યાં ત્યાં મળવાં જોઈએ. બાણ-ભટ્ટ્ની કાદંબરીમાં અચ્છોદ સરોવરને કિનારે પોપટના માળાવાળું જે મોટું ઝાડ છે તે વડનું એ કે નહીં તે અત્યારે યાદ નથી આવતું, પણ વડની વડ્વાઈઓને પોતાના વાળ કે પગ બાંધી દઈને તપ કરનાર ઋષિઓનાં વર્ણનો વાંચ્યાનું સ્મરણ છે ખરુ.\nગુજરાત વિદ્યાપીઠની મુદ્રા માટે મેં જે વટવૃક્ષનું ચિહ્ન સૂચવ્યું તે આવા જ ભાવથી. એક મહારાષ્ટ્ર કવિ લેખકે હિંદુ ધર્મને વડ્વાઈવાળા વડની ઉપમા આપી છે. વડની શાખામાંથી વડવાઈઓ નીકળી જમીન સુધી પહોંચી ગઈ એટલે એ જાણે નવું જ ઝાડ થઈ જાય છે. આમ એક ઝાડમાંથી એક આખું વૃક્ષકુટુંબ પેદા થઈ જાય છે, અને પછી અસલી વૈદિક મૂળ થડ કયું એ કહેવું પણ મુશ્કેલ જણાય છે. કોક કોક વાર મૂળ થડ આખું કોવાઈ જાય છે, પણ બાકીનું વૃક્ષ તાજું ને તાજું જ રહે છે.\nહિંદુસ્તાન આવાં વિશાળ વટવૃક્ષ આખી દુનિયામાં વિખ્યાત છે. પરદેશના લોકો જ્યારે આપણાં દેશમાં આવે છે ત્યારે આ દેશના એક કૌતુક તરીકે આવાં વૂક્ષો જોઈ આવે છે.\nમેં પ્રથમ નામ સાંભળ્યું તે અડિયારના વટવૃક્ષનું. મદ્રાસ જતાંવેંત અડિયાર જઈને ત્યાંના એ વટવૃક્ષનું મેં દર્શન કર્યું. શ્રીમતી એંની બેસંટે એ વડની સારી માવજત રાખી છે. વડ તળેની જમીન સાફ રાખીને એની તળે અનેક પ્રાંતના અને અનેક દેશના ધર્મજિજ્ઞાસુઓ ભેગા થઈ ધર્મચર્ચા કરે, અનુભવની આપલે કરે, અને વખતે ઊજાણી પણ કરે, એવી ગોઠવણ પણ રાખી છે. આ વૃક્ષનો વિસ્તાર અને તાજગી બન્ને ધ્યાન ખેંચે છે. એની તળે જતાંવેંત કોઈ ભવ્ય પુરુષનો સંત્સંગ સેવતા હોઈએ એટલી ગંભીરતા અને પ્રસન્નતા મેં અનુભવી. એની ઝાડી ઝાડી વડવાઈઓ જોઈને વિચાર આવ્યો કે વચલું થડ તે એક મોટો કુલપતિ છે, અને આસપાસની આ મોટી વડવાઈઓ એ કુલપતિની વિદ્યાપીઠ ચલાવનારા ઉપાચાર્યો છે. એમની વચ્ચે બેસી માણસ ઈશ્વરની ચર્ચા કરે છે, જ્યારે આ વડવાઈઓ ઈતિહાસની સાક્ષીરૂપ હોવાથી માણસની જ ચર્ચા કરતી હશે. કલ્પના ચાલી અને એણે આ વડ તળે કેટલાંયે વાનસ્પત્ય પ્રવચનો સાંભળ્યાં !\nમદ્રાસ પહોંચી શક્યો પહેલાં જ મેં શુક્લતીર્થના કબીરવડ વિષે સાંભળ્યું હતું. એમ પણ સાંભળ્યું હતું કે કવિવર રવિબાબુએ એ કબીરવડ જોઈને પોતાનું દુઃખ જાહેર કર્યું હતુ કે ગુજરાતના લક્ષ્મીપુત્રો પોતાના પ્રાંતના આ ઘરેણાને કેમ સાચવતા નહીં હોય !\nહમણાં હમણાં રાષ્ટ્રભાષા પ્રચારને અંગે શ્રી અમૃતલાલ નાણાવટી મને ગુજરાતમાં લઈ ગયા. ત્યાં એમણે ગોઠવ્યું કે મારે અવિધા જઈ ગોપાળરાવ કુલકર્ણીની નિશાળ જોવી. કાર્યક્રમ ગોઠવ્યા પછી રદ કરવો પડ્યો. પણ ગોપાળરાવ શાના માને ? એમણે પોતાના નિરાગ્રહી આગ્રહથી મને હાથપગ બાંધીને અવિધા ખેંચ્યો.\nઅવિધા જતાંવેંત ખબર પડી કે કબીરવડ અહીંથી બહુ દૂર નથી. નર્મદાના વિશાળ પાત્રમાં એક મોટો સમૃદ્ધ બેટ છે, અને એની અંદર એ પુરાણ પુરુષ તપ કરે છે. એ ખબર પડતાંવેંત હૈયું ઊલટ્યું અને પગ કે આંખો ત્યાં પહોંચે તે પહેલાં અનેક વાર ત્યાં એ દોડી આવ્યું. એ વૃક્ષ કેવું હશે, એનાં પાંદડાં શાનું રટણ કરતાં હશે, પક્ષી – બાળકો એ ડોસાને કેમ પજવતાં હશે અને જો બેટ પર ગાયો હોય તો પોતાનાં શીંગડા ઘસી ઘસી એની છાલ કેમ ઉતારતી હશે, એના જ વિચારો મનમાં આવવા લાગ્યા. સાંજે એકા મુસલમન પોલીસ અમલદાર મળવા આવ્યા. ગામડાના લોકો પોલીસ અમલદાર સાથે હદયશૂન્ય પણા વિવેકા ભર્યો સહકારા કેમ કરે છે એનો મને અનેક ઠેકાણાનો અનુભવ છે. હું પણ મારા પૂર્વજીવનમાં પોલીસા અમલદારોને જોઈને ચિડાઈ જતો અને ભડકણ જાનવરોની જેમા શીંગડા બતાવતો. પણ હવે એ વૃતિ રહી નથી. પોલીસ પ્રત્યે મનમાં ધૃણા નથી ઊપજતી. એ કાંઈ જુદી કોટિ અથવા જુદી ન્યાત નથી. આપણા જ સમાજના લોકો તક મળ્યે એ ખાતામાં પ્રવેશ કરે છે. જેવો સમાજ તેવું તેનું પોલીસખાતું. એટલે એ ભાઈ સાથે મેં સ્વભાવિક માણસાઈથી વાતો શરૂ કરી. એ ભાઈ મૂળે બલૂચિસ્તાનના. હિંદુસ્તાનમાં આવી અહીંની ભાષાઓ શીખી ગયા હ્તાં. એમની વાણીમાંથી સંસ્કારિતા ટપકતી હતી અને વિવેક કેમા સાચવવો એ પણ બરાબર જાણતા હતા. સંભવ છે કે રાજ તરફથી એમને અમારી ઉપર નજર રાખવા માટે મોકલ્યા હોય. પણ મને થયું કે, આપણે માણસ માણસ વચ્ચેનો સ્વાભાવિક સંબંધ કેમ ન કેળવીએ? અમે ઘણી વાતો કરી. રાજપીપળા રાજ્ય વિષે, ત્યાંના જંગલો વિષે, જંગલોના જાનવરો વિષે, અને એ જાનવરો વચ્ચે રહેનારા બે પગા લોકો વિષે એમની પાસેથી મેં ઘણું જાણી લિઘું.\nકબીરવડ જવાની શી શી સગવડ – અગવડો છે એ વિષે પૂછવાનું હું કેમ ભૂલું ! એ ભાઈએ જરીરી માહિતી મને પૂરી પાડી. પણ પછી એને થયું કે આપણે પોતે જ આ પાર્ટી જોડે કાલે કબીરવડ કેમ ન જઈએ? મેં મનમાં વિચાર કર્યો કે પોલીસ અમલદાર સાથે હોય તો અમુકા સગવડો સચવાશે, પણ આમજનતાથી મારી સાથે હદય ખોલીને વાત નહીં થાય. પોલીસના દર્શનથી આમજનતાનું હદય-કમળ બિડાઈ જાય છે. પણ અમારે તો ઉતાવળે પ્રવાસ કરવો હતો, કબીરવડના દર્શન ઉપરાંત બીજો કશો સંકલ્પ હતો જ નહીં, એટલે ભાઈ કાસમખાનને અમારી સાથે આવવાની સૂચના મેં સહર્ષ સ્વીકારી લીધી. અમારે મોટરમાં નાના મોટા ખેતરો વટાવી નદીના કિનારા સુધી જવાનું હતું. ત્યાંથી એક હોડીમાં બેસી, પ્રવાહનું વલણ તપાસી નાનામોટા આરાઓ ટાળી વાંકેચૂકે જળરસ્તે કબીરવડ સુધી જવાનું હતું. અમે એમ જ કર્યું, જેમ તેમ તમાકુના ખેતરો વટાવી વડ સુધી પહોંચ્યા. અવિધા છોડ્યું ત્યારથી વડના દૂરથી દર્શન થતું જ હતું, એમ લાગે કે આપણે જંગલ જોઈ રહ્યાં છીએ. એક વડ આટલો પહોળો હશે એવો તો ખ્યાલ પણ ન આવે. જ્યારે પાસે પહોંચ્યા ત્યારે એની ઘટા નીચે અનેક ગાય બળદો બાંધેલા હતાં. આવું દ્રશ્ય નાનપણ વટાવ્યાં પછી મેં જોયું નહોતું. જૂના જમાનામાં પાછો પ્રવેશ કર્યો હોય એટલો આનંદ થયો. વાડમાં બાકોરું ક્યાં છે એ શોધતા શોધતા અમે અંદર ઘૂસ્યા ત્યાં તો ભારતવર્ષનું કોઈ અવિભક્ત કુટુંબ એક આખું ગામ વસાવીને રહ્યું હોય એમ કબીરવડના દર્શન થયાં.\nગુજરાતથી પાછો ફર્યો અને થોડા જ દિવસોમાં ગાંધી સેવા સંઘના વાર્ષિક અધિવેશન માટે માલિકાંદા જવાનું થયું. થોડાક વહેલા ઉપડીને અમે બે દિવસ કલકતામાં રહ્યાં, કલકતાના જોવા લાયક સ્થળો અનેક વખત જોઈ આવ્યો છું, પણ ત્યાંનો બોટોનિકલ ગાર્ડન મેં જોયો ન હતો. ત્યાં પણ એક મોટો વડ છે એની મને ખબર હોત તો ક્યારનોય ત્યાં પહોંચ્યો હોત. આ ફેરે મેં એ બગીચાનું નામ પાડ્યું, વાનસ્પત્યમ. અડિયારના વટવૃક્ષ કરતા અહીંનું વૃક્ષ વધુ મોટું અને ભવ્ય છે. આની સંભાળ પણ ઠીક ઠીક લેવાઈ છે, આને જોઈને મન પ્રસન્ન થાય છે, પણ ભક્તિનો ઉભરો આવતો નથી. ઝાડની ચારે તરફ મોટરનો રસ્તો છે એટલે હવે વધુ વિસ્તારનો અવકાશ રહ્યો નથી.\nલંકાના અનુરાધાપુરમાં અશોકના જમાના જેટલું જૂનું એક બોધિવૃક્ષ છે, એ વૃક્ષ જેમ જેમ ઘરડું થતું જાય એમ ત્યાંના લોકોએ એના મૂળમાં માટી નાંખી એને ઉંચુ બનાવી એને નવું યૌવન આપ્યું છે. આવી રીતે એ પીપળને એક ઉપર એક એમ પાંચ પાર (ઓટલા) બાંધીને લંકાના લોકોએ એ અશ્વત્થને શાશ્વત જેવો બનાવ્યો છે. કહે છે કે એક વખત એ બોધિવૃક્ષના પાંદડા ખરી પડવા લાગ્યાં, લોકોને થયું કે હવે આ વૃક્ષ નિર્વાણ પામશે, આખા સિલોનમાં હાહાકાર થયો, દૂર દૂરથી લોકોએ દૂધના ઘડા ભરી આણી એના મૂળિયાનું સિંચન કર્યું. અને એ વૃક્ષ અંતે ચ્યવન ઋષિની જેમ ફરી જુવાન થયું. ત્યારે આપણા આ વટવૃક્ષોનો કાયાકલ્પ કરવાનો કોઈ ઈલાજ નથી?\nઅડિયાર, કબીરવડ અને કલકત્તાનું વાનસ્પત્યમ એ આ રીતે આપણાં ત્રણ તીર્થસ્થાનો છે.\n– કાકા કાલેલકર (રખડવાનો આનંદમાંથી સાભાર)\n2 thoughts on “ત્રણ પુરાતન વટવૃક્ષો – કાકા કાલેલકર”\nvicky September 23, 2010 at 7:31 PM\nવાહ્…ઘણાં દિવસે કાકા કાલેલકરનું લખાણ માણ્યું.\nસ્કૂલમાં “ઉનાળાનો બપોર” જેવું જ ક્ંઈક નામ ધરાવતો એમનો નિબ્ંધ વાેલો ત્યારથી એમની વર્ણનશક્તિ અને ઓબ્સરવેશન પર માને !\nઆવા બીજા લેખ પોસ્ટ કરતા રહેશો…ખૂબ આભાર !\nmansoor n nathani September 23, 2010 at 9:16 AM\nએક્ષેલન્ત દિસ્રિપ્તિઓન આવ્જ લેખો પ્રગત કર્સો તો આનન્દ થસે.\n← ધૂની માંડલિયાના કાવ્યસંગ્રહનો આસ્વાદ લેખ – તરુણ મહેતા\nચાહવાની સજા (ટૂંકી બહેરની ગઝલ) – જીજ્ઞેશ અધ્યારૂ →


કેરીના ભાવ વધતા ચોરીના બનાવો વધ્યાં, વેપારીની પોલીસ સાથે બેઠક | Carrie prices rise as theft incidents escalate, trader meets with police - Divya Bhaskar\nCarrie Prices Rise As Theft Incidents Escalate, Trader Meets With Police\nચર્ચા:કેરીના ભાવ વધતા ચોરીના બનાવો વધ્યાં, વેપારીની પોલીસ સાથે બેઠક\nઆજે પારડી એપીએમસીમાં વેપારી, ખેડૂત અને પોલીસનું મંથન\nવલસાડ જિલ્લામાં કેરીનો પાક આ વર્ષે ખુબ ઓછો આવ્યો છે. જેના કારણે ભાવો વધુ રહેતા પારડી ગ્રામ્ય વિસ્તારમાં રાત્રે કેરી ચોરીના બનાવો વધી રહ્યાં છે.જેથી રવિવારે સવારે 11 કલાકે પારડી એપીએમસીમાં વેપારીઓ, ખેડૂત અને પોલીસ અધિકારીની બેઠક મળશે.જેમાં કેરી ચોરીના બનાવો કેવી રીતે અટકાવી શકાય તે અંગે ચર્ચા કરવામાં આવશે. જો કે હાલ કેરી ચોરીની ફરિયાદો વધુ આવી રહી છે.\nવાપી,પારડી સહિત વલસાડ જિલ્લામાં આ વર્ષે 30 ટકા જેટલો જ કેરીનો પાક આવ્યો છે. જેને લઇ ખેડૂતોને પુરતા ભાવો મળી રહેશે કે કેમ તે મોટો સવાલ છે. ઓછા કેરીના પાક વચ્ચે ભાવો ઉચા છે. હાફુસ અને કેસરના ભાવો 1200થી 1500 સુધી બોલી રહ્યાં છે. ઉંચા ભાવોના કારણે રાત્રી દરમિયાન ખેડૂતોના ખેતરમાંથી કેરી ચોરીના બનાવો વધી રહ્યાં છે. પારડી પોલીસમાં ફરિયાદો વધુ આવતાં વેપારીઓએ બેઠક બોલાવાનો નિર્ણય કર્યો છે.\nપારડી એપીએમસીના ધર્મેશ મોદીએ જણાવ્યું હતું કે ગ્રામ્ય વિસ્તારની આંબાવાડીઓમાંથી કેરી ચોરી કરી 500થી 700ના ભાવે વેચવામાં આવતી હોય છે. પાક ઓછો હોવાથી કેરી ચોરીના બનાવો ન બને તે માટે રવિવારે સવારે 11 કલાકે પારડી એપીએમસીમાં વેપારીઓ સાથે બેઠક બોલાવામાં આવી છે. જેમાં વેપારીઓ અને પોલીસ અધિકારી હાજર રહેશે. કેરી ચોરીના બનાવો અટકાવવા અંગે ચર્ચા વિચારણાં કરવામાં આવશે. આમ વલસાડ જિલ્લામાં કેરીના ઓછા પાક વચ્ચે કેરી ચોરીના બનાવો વધી રહ્યાં છે. જેના કારણે ખેડૂતોને સીધુ નુકસાન જઇ રહ્યું છે.\nપારડી, ધરમપુર અને કપરાડામાં ગતવર્ષે પણ આ સિઝન દરમિયાન કેરી ચોરીની ફરિયાદ પોલીસ ચોપડે નોંધાઇ હતી. તો કેટલાક વાડી માલિકોએ ચોરી અટકાવવા માટે સીસીટીવી કેમેરા પણ લગાવ્યા હતાં. રવિવારે ચોરી અટકાવવા મુદ્દે ચર્ચા વિચારણા હાથ ધરાશે.\nએપીએમસીમાં કેરી આવવાનું શરૂ થયું\nવલસાડ જિલ્લાની એપીએમસીમાં ધીમે-ધીમે કેરી આવવાનું શરૂ થયું છે. આ વખતે કેરીનો પાક ઓછો છે. પારડી,ધરમપુ,વલસાડ,કપરાડા, ઉમરગામ માર્કેટમાં રાત્રે કેરીનો જથ્થો આવી રહ્યો છે. આ વખતે કેરીની સિઝન ઓછી ચાલશે એવું લાગી રહ્યું છે.


Happy Birthday Neetu singh love story latest bollywood news ap – News18 Gujarati\nHappy Birthday Neetu singh: જ્યારે ઋષિ કપૂર સાથે નીતૂ સિંહનું બ્રેકઅપ થયું હતું, એક સાથે કરતા હતા શૂટિંગ\nનીતૂ અને ઋષિ કપૂરની ફાઈલ તસવીર\nHappy Birthday Neetu singh:જેવી રીતે પ્રેમ કરનારની જિંદગીમાં ઉતાર ચઢાવ આવે છે. તેમ નીતૂ અને ઋષિ કપૂરની પ્રેમ કહાનીમાં પણ કંઈ આવું જ થયું હતું. એક સમય આવ્યો હતો કે જ્યારે બોલીવૂડના આ સ્ટાર કપલનું બ્રેકઅપ થયું હતું. આ સમયે વર્ષ 1979માં તેમની ફિલ્મ ઝૂઠા કહી કાનું શૂટિંગ ચાલતું હતું.\nLast Updated : July 08, 2021, 00:21 IST\nનવી દિલ્હીઃ બોલીવૂડની ખૂબસુરત અને દિગ્ગજ અભિનેત્રી નીતૂ સિંહનો જન્મ 8 જુલાઈ 1958માં દિલ્હીમાં થયો હતો. તેમનું અસલિ નામ હરમીત કૌર છે. નીતૂ કપૂરે બાળ કલાકાર તરીકે હિન્દી સિનેમામાં પોતાની શરૂઆત કરી હતી. તેમણે સૂરજ, દો દૂની ચાર, વારિસ અને ઘર ઘરની કહાની સહિત અનેક ફિલ્મોમાં બાળ કલાકાર તરીકે કામ કર્યું હતું. નીતૂ સિંહના અભિનયને લોકોએ ખૂબ જ પસંદ કર્યો હતો.\nમુખ્ય અભિનેત્રી તરીકે નીતૂ સિંહે પોતાના કરિયારની શરુઆત પતિ ઋષિ કપૂર ના ભાઈ રણધીર કપૂરની ફિલ્મ રિક્સેવાલાથી કરી હતી. આ ફિલ્મ વર્ષ 1973માં આવી હતી આ ફિલ્મ બોક્સ ઓફિસમાં ઉપર કંઈ કમાલ ન દેખાડી શકી પરંતુ નીતૂ સિંહના અભિનયને દર્શકોએ ખુબ જ પસંદ કર્યો હતો.\nત્યારબાદ તેમણે દીવાર, કભીકભી, અદાલત, અમર, અકબર એન્થોની, ધર્મવીર, જાની દુશ્મન અને કાલા પથ્થર સહિત અનેક શાનદાર ફિલ્મોમાં અભિનય કર્યો હતો. નીતૂ સિંહ પોતાના પ્રોફેશનલની સાથે પર્સનલ લાઈફને લઈને હંમેશા ચર્ચામાં રહી છે. ઋષિ કપૂર અને તેમની પ્રેમ કહાની ખુબ જ અલહદા રહી છે.\nવર્ષ 1974માં ઋષિ કપૂરે નીતૂ સિંહ સાતે ફિલ્મ જહરીલા ઈન્સાન કરી હતી. એ સમયે તેમની ઉંમર માત્ર 14 વર્ષની હતી. સેટ ઉપર ઋષિ, નીતૂને ખૂબજ ખીજવતા હતા. જેનાથી નીતૂ સિંહ ઈરિટેડ થઈ જતી હતી. પરંતુ બંને વચ્ચે નોકઝોક ધીરે ધીરમે પ્રેમમાં ફેરવાયો હતો. બંનેને પ્રેમ થયો હતો.\nજેવી રીતે પ્રેમ કરનારની જિંદગીમાં ઉતાર ચઢાવ આવે છે. તેમ નીતૂ અને ઋષિ કપૂરની પ્રેમ કહાનીમાં પણ કંઈ આવું જ થયું હતું. એક સમય આવ્યો હતો કે જ્યારે બોલીવૂડના આ સ્ટાર કપલનું બ્રેકઅપ થયું હતું. આ સમયે વર્ષ 1979માં તેમની ફિલ્મ ઝૂઠા કહી કાનું શૂટિંગ ચાલતું હતું.\nઆ દરમિયાન નીતૂ અને ઋષિ કપૂરનું બ્રેકઅપ થયું હતું. આ સમયે બંને એક બીજા સાથે વાત ન્હોતા કરતા અને નીતૂ સિંહનો રડી રડીને હાલત ખરાબ થઈ હતી.\nFirst published: July 08, 2021, 00:15 IST\nગુજરાતમાં બટાકાના ખેડૂતોનો આવ્યો રડવાનો વારો, 1 મણનો મળી રહ્યો છે 80-120 રુપિયા ભાવ


ભાજપના આ નેતાએ કહ્યું Gujarat માં પાર્ટીની હાર નક્કી છે | The Gujju\nભાજપના આ નેતાએ કહ્યું Gujarat માં પાર્ટીની હાર નક્કી છે\nwritten by TheGujju.com December 16, 2017\nભાજપના પુણેના સાંસદે ગુજરાતમાં હારની ભવિષ્યવાણી\nઅમદાવાદ: Gujarat વિધાનસભાની ચૂંટણી સંદર્ભે વિવિધ એજન્સીઓના તમામ એક્ઝિટ પોલ્સ ભલે ભાજપને સત્તાની ખુરશીમાં બેસાડતા હોવાના દાવા કરે. પરંતુ ભાજપના જ એક સાંસદને ગુજરાતમાં ભાજપની જીતના બદલે હાર મળતી હોવાની દેખાઈ રહી છે. કારણ કે તેઓ માની રહ્યા છે કે ગુજરાતમાં ભાજપના હાથમાં સીએમની ખુરશી નહીં આવે. આ નેતા બીજું કોઈ નહીં પરંતુ મહારાષ્ટ્રના પુણેના સાંસદ સંજય કાકડે છે.\nગુજરાત વિધાનસભામાં ભાજપની જીત લગભગ વિવિધ એજન્સીઓના તમામ એક્ઝિટ પોલ્સમાં ભલે નક્કી માનવામાં આવી રહી હોય. પરંતુ ભાજપમાં પાર્ટીની અંદર જ એક એવા નેતા પણ છે જેમને જીત ઘણી દૂર લાગી રહી છે.\nપુણેના ભાજપના સાંસદ સંજય કાકડેનું કહેવું છે કે તેમના સર્વે મુજબ ગુજરાતમાં ભાજપનું પ્રદર્શન એવું નહીં હોય જેવી બધાને આશા દેખાઈ રહી છે.\nતેમણે તો એટલે સુધી કહી દીધું કે ભાજપને કદાચ આ વખતે સીએમની ખુરશી ઉપર બેસવા નહીં મળે. એટલે તેમનું કહેવું છે કે આ વખતે ભાજપ સત્તાથી દૂર રહે તેવી સ્થિતિ છે.\nગુજરાતમાં બીજા તબક્કામાં મતદાન પૂર્ણ થયા બાદ સામે આવેલા અનેક એક્ઝિટ પોલ્સમાં ભાજપની જીત દર્શાવવામાં આવી રહી છે. જોકે, સાંસદ સંજય કાકડેનું કહેવું છે કે, તેમણે કેટલાકને ગુજરાતમાં સર્વે કરવા માટે મોકલ્યા હતા અને તેમાંથી મળતી માહિતી પ્રમાણે ભાજપની જીત આ વખતે એટલી સરળ નથી.\nતેમણે વધુ જણાવ્યું હતું કે, “ગુજરાતમાં ભાજપ સૌથી લાંબો સમય સત્તામાં રહ્યું છે અને બની શકે છે કે સરકારની સામેનો આ માહોલ ભાજપને નુકસાન પહોંચાડી શકે છે. આ ઉપરાંત મુસ્લિમ સમુદાયો અમારા (ભાજપ)થી ઘણા નાખુશ છે.”\nતેમણે કહ્યું કે, જ્યારે મોદી વડાપ્રધાન બન્યા છે, તે રાજ્ય સાથે જોડાયેલા મુદ્દા પર એવી રીતે નથી ધ્યાન આપી શકતા કે, જેવી રીતે મુખ્યમંત્રીના સમય દરમિયાન રાખી શકતા હતા.\nતેમણે એમ પણ કહ્યું છે કે, છેલ્લા ત્રણ વર્ષમાં ભાજપને એવો કોઈ સક્ષમ ઉમેદવાર નથી મળ્યો કે જે સીએમના પદ પર મોદીનું સ્થાન લઈ શકે.\nસંજય કાકડેએ પાટીદારોના આંદોલનથી બહાર નીકળેલા યુવા નેતા હાર્દિક પટેલની સેક્સ સીડી જાહેર કરવાના પગલાંને પણ ખોટું ગણાવ્યું.\nતેમનું માનવું છે કે આ રીતે હાર્દિક સામે લડવું એક ખોટું પગલું હતું. આ સાથે જ તેમણે વિકાસને મુદ્દો ન બનાવ્યો તેને પણ પક્ષની ભૂલ ગણાવી છે.\nસાંસદ કાકડેના આ દાવાને ગંભીરતાથી એટલા માટે સમજી શકાય છે કારણ કે, પુણેની સ્થાનિક સ્વરાજ્યની ચૂંટણીમાં ભાજપને ૯૨ બેઠકો મળવાની તેમણે આશા વ્યક્ત કરી હતી અને પક્ષને લગભગ (૯૮) એટલી જ બેઠકો મળી હતી.\nખરેખર જાણવા જેવું એકસાથે ઘણીબધી ટિપ્સ…\nમાં સગી હોય કે સાવકી માં માં જ હોય છે વાંચો આવી જ એક માં દીકરી ની વાર્તા.\nશું કહે છે તમારું 2018 નુ રાશી ભવિષ્ય...\nસરકારની આ શરતોનું પાલન કરી કોર્ટ મેરેજ કરો...


આ અમેરિકન કંપની ભારતમાં 5.48 લાખ લોકોને રોજગાર આપશે - ChiniMandi\nHome Gujarati Business news in Gujarati આ અમેરિકન કંપની ભારતમાં 5.48 લાખ લોકોને રોજગાર આપશે\nઆ અમેરિકન કંપની ભારતમાં 5.48 લાખ લોકોને રોજગાર આપશે\nયુએસ સ્થિત આઇટી કંપની સેલ્સફોર્સ ભારતમાં આગામી દિવસોમાં 5.48 લાખ લોકોને સીધી રોજગાર આપવાની યોજના છે. કંપનીના કહેવા પ્રમાણે, જીડીપી (જીડીપી) ની દ્રષ્ટિએ ભારત બીજી સૌથી મોટી અર્થવ્યવસ્થા બનવાની સંભાવના ધરાવે છે. સેલ્સફોર્સના ચીફ ડેટા ઓફિસર વાલા અફશરે રેજ કોન્ફરન્સમાં કહ્યું હતું કે પરોક્ષ રીતે કંપની ભારતમાં 13 મિલિયન રોજગારીનું સર્જન કરશે.\nકંપની 13 લાખ નોકરીઓનું સર્જન કરશે\nતેમણે કહ્યું કે તેમની કંપની ભારતના અર્થતંત્રમાં અબજો ડોલર ફાળવવા જઈ રહી છે. “અમે અમારા ગ્રાહકો અને ભાગીદારો સાથે પરોક્ષ રીતે 1.3 મિલિયન રોજગાર બનાવવા જઈ રહ્યા છીએ.” જ્યારે સીધા અમે 5,48,000 લોકોને રોજગારી આપીશું. સેલ્સફોર્સનું માર્કેટ કેપિટલાઇઝેશન આશરે 240 અબજ છે. અધિકારીએ સંમેલનમાં કહ્યું કે, અમે આગામી એક કે બે વર્ષમાં 2,50,000 વિદ્યાર્થીઓને તાલીમ આપવા માટે પ્રતિબદ્ધ છીએ. ડિજિટલ ગેપને દૂર કરવામાં શિક્ષણ મહત્વપૂર્ણ છે.\nતેમણે કહ્યું, ‘ભારતમાં, એક નવો વ્યક્તિ દર ત્રણ સેકંડમાં ઇન્ટરનેટ સાથે જોડાય છે. આનો અર્થ એ કે આજે ઇન્ટરનેટ સાથે જોડાયેલા લોકોની સંખ્યા આગામી પાંચ વર્ષમાં 60 મિલિયનથી વધુ એક અબજ સુધી પહોંચી જશે. તેનો અર્થ એ પણ છે કે જીડીપીની દ્રષ્ટિએ ભારત વિશ્વનો બીજો સૌથી મોટો દેશ બનશે. ફક્ત ચીન જ પાછળ રહેશે જ્યારે અમેરિકા આગળ હશે.


ડ્રેપ કરીને બ્લેક સાડીને બનાવો બેસ્ટ પાર્ટીવેર\nપાર્ટીવેર તરીકે બેસ્ટ ગણાતા બ્લેક કલરને ફેશન ડિઝાઈનરો સૌથી વધ ુલાડ લડાવે છે. આ રંગને સાડીથી લઈને કોઈપણ ડિઝાઈનરવેરમાં ઢાળી શકાય છે. પણ જો કાળા રંગની સાડીને જ વિવિધ જાતની ડિઝાઈન આપવામાં આવે કે નોખી રીતે પહેરવામાં આવે તો? તો તે ચોક્કસપણે પરંપરા અને આધુનિકતાનું મસ્ત મસ્ત કોમ્બિનેશન બની રહે.\nએક ફેશન ડિઝાઈનર કહે છે કે જરૃરી નથી કે તમે સાડીને પેટિકોટ અને બ્લાઉઝ સાથે જ પહેરી શકો. તેને લાંબા ટયુબ ડ્રેસની જેમ પણ પહેરી શકાય. તેને કમર પર બેલ્ટ બાંધીને તેના ઉપર પહેરો. આ રીતે પહેરેલી સાડી થોડી આદિવાસી સ્ટાઈલની લાગશે. પણ તેના જેકેટ ડિઝાઈનના બ્લાઉઝ અને આગળ મૂકેલી આકર્ષક બોર્ડરને કારણે તે અત્યંત આકર્ષક દેખાશે. બ્લેક સાડીને મેટાલિક ગોલ્ડન કલરમાં જમ્પ સુટ સાથે પણ પહેરી શકાય, આ સિવાય હાફ સ્કર્ટની જેમ પાટલી વાળીને તેને જેકેટ તેમજ ટ્રાઉઝર સાથે પણ પહેરી શકાય. પસંદ તમારી, પ્રસંગ તમારો.\nઅન્ય એક ડિઝાઈનર તેને પુરુષોની સ્ટાઈલમાં પહેરવાની સલાહ આપતાં કહે છે કે ઢીલું વાઈટ શર્ટ અને બ્લેક ટ્રાઉઝર પહેરો. તેની ઉપર આકર્ષક સ્ટાઈલમાં બ્લેક સાડી પહેરો. વાળને સારી રીતે ધોઈને સાઈડ પાર્ટિશનમાં ઓળો. બિલકુલ એવી રીતે જેમ ૫૦-૬૦ના દશકમાં પુરુષો વાળ ઓળતા હતા. આ સ્ટાઈલ સાથે ખાસ કોઈ એકસેસરી આવશ્યક નથી.\nસાડી સાદગીના સૌંદર્યને સુપેરે છતું કેર છે. સરસ મઝાની પરંપરાગત ડિઝાઈનની બ્લેક સાડી લો. પણ તેને એકદમ અલગ સ્ટાઈલમાં ડ્રેપ કરો. તેને બ્લાઉઝને બદલે યોગ્ય ફિટિંગવાળા જેકેટ સાથે પહેરો. જો જેકેટ પહેરવાની ઇચ્છા ન હોય તો નિઓન બ્લાઉઝ સાથે ધારણ કરો. તેની સાથે ગળામાં મોટો, ટ્રેડિશનલ ડિઝાઈનનો હાર પહેરો. અન્ય એકસેસરી ટાળીને હાથમાં એક સરસ મઝાનું કલચ રાખો.\nપરંપરાગત છતાં આધુનિક અવતાર માટે સાડીને ગાઉનની પેટર્નમાં સ્ટીચ કરાવો. એકદમ બોડીફીટ ગાઉન પેટર્નની સાડીમાં જ એકસેસરી ફીટ કરી દો. કહેવાનો અર્થ એ છે કે તેમાં કામ પાસે, ખભાથી લઈને ડુંટી સુધી એવું વર્ક કરો કે તમે 'સાડી-કમ-જ્વેલરી' પહેરી હોય એવું લાગે. આવી 'ગાઉન-સાડી' સાથે એકસેસરીમાં માત્ર એક કલચ પૂરતું થઈ રહેશે.\nપ્રિન્ટેડ સાડી કાયમ ફેશનમાં રહેતી હોવા છતાં તે તદ્ન ઓર્ડિનરી ન લાગવી જોઈએ. બ્લેક સાડીમાં માત્ર સ્કર્ટ બોર્ડર સુધી અનોખી ભાતની કલરફુલ પ્રિન્ટ બનાવો. તેમાં લાલ, ગુલાબી, પીળો, મોરપિચ્છ બ્લુ, બોટલ ગ્રીન અને ક્રીમ કલર ઉપયોગમાં લઈ શકાય. વળી સ્કર્ટ બોર્ડર સુધી જ પ્રિન્ટ હોવાથી તે નોખી તરી આવશે. આ સાડીને સ્ટ્રેપલેસ કે બિકિની બ્લાઉઝ સાથે પહેરો. આમ સાડીને નવો આકાર આપવામાં આવે તો તમારા માટે એક નવી ડિઝાઇનના વેઅર તૈયાર થઇ જાય છે જે તમારા રૃપને નિખારવામાં મદદરૃપ થાય છે.


મોદીના મિત્રનું મોટું નિવેદન, 43 વર્ષની દોસ્તીમાં એમને કોઈ દિવસ ચા વેચતા નથી જોયા - GSTV\nપ્રવીણ તોગડીયા અને નરેન્દ્ર મોદી વચ્ચેનો સંઘર્ષ હવે જૂનો થઈ ગયો છે. ત્યારે આજે ફરી એકવાર વિશ્વ હિંદુ પરિષદના પૂર્વ આંતરાષ્ટ્રીય અધ્યક્ષ પ્રવીણ તોગડીયાએ નરેન્દ્ર મોદી પર પ્રહાર કર્યા હતા. તેમણે કહ્યું કે, તેમની અને પ્રધાનમંત્રી નરેન્દ્ર મોદીની 43 વર્ષ જૂની દોસ્તી છે. પણ તેમણે કોઈ દિવસ તેમને ચા વેચતા નથી જોયા. તેમણે પ્રધાનમંત્રીની ચા વેચવાવાળી છબિ માત્ર સહાનૂભુતિ હાસિલ કરવા માટે રાખી હતી.\nઆંતરાષ્ટ્રીય હિન્દૂ પરિષદના અધ્યક્ષ પ્રવીણ તોગડીયાએ વધુમાં કહ્યું કે ભારતીય જનતા પાર્ટીની અને રાષ્ટ્રીય સ્વયં સેવક સંઘની રામ મંદિર બનાવવાની કોઈ ઈચ્છા નથી. તોગડીયાએ એક રિપોર્ટને લઈ નિશાન સાધતા કહ્યું કે, પ્રધાનમંત્રીના નિવેદન બાદ ત્યાં સુધી કે આરએસએસના નેતા ભૈય્યાજી જોશીએ પણ સ્પષ્ટ કરી દીધું હતું કે આગામી પાંચ વર્ષ સુધી રામ મંદિર નહીં બને. આ બે સમૂહો (બીજેપી અને રામ મંદિર) દેશની 125 કરોડ જનતાને અંધારામાં રાખવાનું કામ કર્યું છે. પણ હવે દેશનો હિન્દુ જાગી ચૂક્યો છે.\nતોગડીયાએ કહ્યું કે,9ફેબ્રુઆરીના રોજ હિન્દુઓની નવી પાર્ટીનું એલાન કરવામાં આવશે અને આ પાર્ટી ચૂંટણી જીતી જશે તો આગલા દિવસે જ રામ મંદિર બની જશે. પ્રધાનમંત્રી નરેન્દ્ર મોદી પર ફરી એક વખત ટીપ્પણી કરતા તોગડીયાએ કહ્યું હતું કે, ત્રણ તલ્લાક બિલ લાવવા માટે અડધી રાતે સંસદ ચલાવી શકે છે પણ આવું જ રામ મંદિરના મુદ્દા પર નથી કરી શકતા.\nતોગડીયાએ કહ્યું કે, મોદી જો બીજી વખત ચૂંટણી જીતી જાય તો પણ રામ મંદિર નહીં જ બનાવે કારણ કે ભાજપ અને આરએસએસના જીવનનો તે આધાર છે. એક મુદ્દો ચાલ્યો ગયો તો આ બંન્ને પાસે કંઈ નહીં વધે અને બધુ ખત્મ થઈ જશે. તોગડીયાએ કહ્યું કે આ માટે જ તેઓ આ મુદ્દાને બનાવી રાખવા માગે છે.\nતોગડીયાએ દાવો કર્યો છે કે, એક વખત તેમની પાર્ટી સત્તા પર આવી જશે તો કાશ્મીરમાં લાગુ આર્ટિકલ 35A રદ્દ થઈ જશે અને કોઈ પણ ત્યાં જમીન ખરીદી શકશે. તેમણે વધુમાં કહ્યું કે, પત્થરબાજોને પાઠ ભણાવવામાં આવશે. વર્ષ 2019ની ચૂંટણી હાર્યા બાદ મોદીને ગુજરાત અને ભૈય્યાજી જોશીને નાગપૂર પરત ફરવું પડશે.\nPM Narendra Modipravin togadiaVhpVHP leader Praveen Togadia\nમહાગઠબંધનમાં અઠવાડિયામાં જેમ સાત દિવસ હોય તેમ સાત પીએમ હશે


Sixth standard educated farmer horticultural farming | પાંદરી ગામના છ ધોરણ ભણેલા ધરતીપુત્રે કરી લાલ જામફળની બાગાયતી ખેતી - Divya Bhaskar\nSixth Standard Educated Farmer Horticultural Farming\nપાંદરી ગામના છ ધોરણ ભણેલા ધરતીપુત્રે કરી લાલ જામફળની બાગાયતી ખેતી\nલીંબડી: લીંબડી તાલુકાના પાંદરી ગામના ધરતીપુત્ર દેવરાજભાઈ જીવરાજભાઈ ભાલાળાએ6ધોરણ સુધી ભણી અભ્યાસ છોડી 13 વર્ષની ઉંમરે ખેતીને વ્યવસાય બનાવ્યો. લીંબડી-બોટાદ સ્ટેટ હાઈવે પર પાંદરી અને કારોલ ગામ વચ્ચે રોડ પાસે દેવરાજભાઈ પટેલની3એકર જમીનમાં લાલજામફળનું વાવેતર કરાયુ છે. જેમાં 12 ફૂટના અંતરે અને 216ની ગાળીએ 750 છોડ અંજીયલ જાતના લાલ જામફળના છોડને ખાડાઓ કરી વાવેતર કરાયુ હતું.\nજેમાં દરેક ખાડામાં5કિલોગ્રામ છાંણીયુ ખાતર નાંખીને 25 નવેમ્બર 2015 ના રોજ સોપવામાં આવ્યા હતા. જેમાં કોઈપણ પ્રકારના રાસાયણિક ખાતરનો ઉપયોગ કર્યા વિના કે દવાઓના છંટકાવ કર્યા વિના ઓર્ગેનિક રીતે જામફળના છોડનો ઉછેરવામાં આવ્યા છે. ચાલુ વર્ષે કમોસમી વરસાદ થતા જામફળનો મોટાભાગનો ફાલ ખરી ગયો હતો. પરંતુ બચી ગયેલા ફાલ માંથી પણ 300 ગ્રામથી વધુનું જામફળ આવે છે.\nબે જામફળના સાહ વચ્ચે 216 ની ગાળી હોવાને કારણે રઈ, તલ, મગફળી વિગેરે રોકડીયા પાક પણ લઈ શકાય છે. ગત સીઝનમાં તેઓએ મગફળીનું વાવેતર કરી 75 મણ મગફળીનું ઉત્પાદન થયું હતું અને હાલમાં પણ બીજીવાર મગફળીનું વાવેતર કરવામાં આવ્યુ છે. આ અંગે દેવરાજભાઈ ભાલાળાએ જણાવ્યું કે વર્ષ 2016-17 ના ઉનાળામાં નર્મદા કેનાલમાં પાણી છોડવાનું બંધ થતા હું અને મારા બે પુત્રો મેહુલ અને મહેશ પાંદરી ગામમાં મારા મિત્રોના જે ઘરોમાં ગાય રાખે છે.


Indian people heldapre-Navratri Garba Workshop in London\nભારતીયોએ લંડનમાં બોલાવી ગરબાની રમઝટ, જુઓ તસવીરો\nOctober 4, 2021 | 11:34 pm IST\nલંડનમાં ખેલૈયાઓ ગરબે રમ્યા\nવિદેશમાં જોવા મળી ભારતીય સંસ્કૃતિની ઝલક\nભારતમાં નવરાત્રિની ધુમધામથી ઉજવણી કરવામાં આવે છે, દરેક ભારતીય દર વર્ષે નવરાત્રિની આતુરતાથી રાહ જોતો હોય છે. જો કે કોરોનાકાળમાં ગયા વર્ષે નવરાત્રિનું આયોજન થઈ શક્યું નહોતુ. પરંતુ આ વર્ષે કોરોનાના કેસમાં નોંધપાત્ર ઘટાડો થતા ખેલૈયાઓને ગરબાની રમઝટ બોલાવવાનો મોકો મળશે.\nનોંધનિય છે કે ભારત ઉપરાંત વિશ્વમાં જ્યાં જ્યાં ભારતીયો વસે છે ત્યાં પણ ગરબાનું આયોજન કરવામાં આવે છે. ભારતીયો તેમની સંસ્કૃતિ અને પરંપરાને વિદેશમાં પણ જાળવી રાખે છે. જેથી તેમની આવનારી પેઢીને તેમનું મુલ્ય સમજાય. આવી જ તસવીરો સામે આવી છે સાત સમંદર પાર લંડનથી કે જ્યાં પ્રી-નવરાત્રિનું આયોજન કરવામાં આવ્યું હતું. જેમા મોટી સંખ્યામાં લોકોએ ભાગ લીધો હતો અને મનભરીને ગરબા રમ્યા હતા.\nલંડન સ્થિત ડાન્સ એકેડેમી સર્જન નર્તન એકેડેમીએ બાળકો માટે પ્રી-નવરાત્રિ ગરબા વર્કશોપનું આયોજન કર્યું હતું. એકેડેમીનાં આર્ટિસ્ટિક ડિરેક્ટર નેહા પટેલ યુકે સ્થિત ભારતીય કલાકાર છે. તેઓ ભારતીય શાસ્ત્રીય અને લોકનૃત્યોની તાલીમ આપીને ત્યાં ઉછેર પામી રહેલી નવી પેઢીમાં ભારતીય મૂલ્યો અને પરંપરાઓનું સિંચન કરે છે.\nખેડૂત નેતા રાકેશ ટિકૈતને મળશે લંડનનો પ્રતિષ્ઠિત એવોર્ડ


સ્થાનિક હેલ્મેટના વેચાણ અને ઉત્પાદનને ગુન્હો બનશે :દંડ અને સજાની જોગવાઈ\nસ્ટ્રેન્ગ, લાઇટ-વેન્ટિલેટેડ અને સારી ક્વાલિટી ના બ્રાન્ડેડ હેલ્મેટ્સના વેચાણ માટે નવો કાયદો 1 જૂન, 2021 થી અમલમાં આવશે\nનવી દિલ્હી : કેન્દ્ર સરકારે સ્ટ્રેન્ગ, લાઇટ-વેન્ટિલેટેડ અને સારી ક્વાલિટી ના બ્રાન્ડેડ હેલ્મેટ્સના વેચાણ માટે નવો કાયદો બનાવ્યો છે. નવો કાયદો 1 જૂન, 2021 થી અમલમાં આવશે. આ પછી, સ્થાનિક હેલ્મેટના વેચાણ અને ઉત્પાદનને ગુનો માનવામાં આવશે. આ હેઠળ દંડ અને સજાની જોગવાઈ રહેશે.\nમાર્ગ પરિવહન અને હાઇવે મંત્રાલયે 26 નવેમ્બરના રોજ આ અંગે એક જાહેરનામું બહાર પાડ્યું છે. નવા નિયમમાં પ્રથમ વખત હેલ્મેટનો સમાવેશ ભારતીય ધોરણોના બ્યુરો (બીએસઆઈ) ની યાદીમાં કરવામાં આવ્યો છે. આમાં ઉત્પાદકોએ માર્કેટમાં વેચતા પહેલા હેલ્મેટનું બીએસઆઈ (ગુણવત્તા નિયંત્રણ) થી પ્રમાણિત કરાવવું ફરજિયાત રહેશે. આમાં, રાજ્ય સરકારોના અમલીકરણ વિભાગોને સ્થાનિક હેલ્મેટના વેચાણ અને ઉત્પાદનની સમયાંતરે તપાસ કરવાની સત્તા મળશે.\nટુ વ્હીલર હેલ્મેટ મેન્યુફેક્ચરર એસોસિએશનના પ્રમુખ રાજીવ કપૂરે હિન્દુસ્તાનને જણાવ્યું હતું કે હેલ્મેટ અથવા નબળી ગુણવત્તાવાળી હેલ્મેટ (લોકલ હેલ્મેટ) વિના એક હજાર રૂપિયાનું દંડ આવશે. નવા ધોરણમાં, હેલ્મેટનું વજન દોઢ કિલોથી ઘટાડીને એક કિગ્રા 200 ગ્રામ કરવામાં આવ્યું છે. જો કે, નોટિફિકેશનમાં તેનો ઉલ્લેખ નથી.\nનવા નિયમો હેલ્મેટ અને નિકાસ થતી અન્ય સામગ્રી પર લાગુ નહીં થાય. 2016 ના અધ્યયન મુજબ દેશમાં માર્ગ અકસ્માતમાં દરરોજ 28 બાઇક સવારો મૃત્યુ પામે છે. બિન-બીઆઈએસ હેલ્મેટ ઉત્પાદન, શેરો અને વેચાણને હવે ગુનો ગણવામાં આવે છે. આમ કરવા પર, કંપનીને દંડ અને બે લાખની સજા કરવામાં આવશે. સ્થાનિક હેલ્મેટ્સની નિકાસ પણ થશે નહીં.


પત્નીએ પતિને કેરોસીન છાંટી જીવતો સળગાવી દીધો\nસણિયા-કણદેમાં તળાવ પાસે ફર્યા બાદ આરામ કરતા પતિને સળગાવ્યા બાદ પત્ની ફરાર ઃ પતિનું મોત\nપત્ની સાથે ફરવા ગયા બાદ સણિયા-કણદે પાસે આજે બપોરે આરામ કરી રહેલા સહારાદરવાજાના યુવાન પતિને પત્નીએ કેરોસીન છાંટી સળગાવી દેતા મોત નીપજ્યું હતું.\nનવી સિવિલથી મળેલી વિગત મુજબ સહારાદરવાજા ખાતે એન.ટી.એમ માર્કેટ પાસે રહેતા ૨૮ વર્ષીય પરમદેવ રામેશ્વર ધરી આજે બપોરે તેની પત્ની સુનંદાદેવી સાથે સણિયા-કણદેના તળાવ પાસે ફરવા ગયા હતાં. કર્યા બાદ પરમદેવ આરામ કરતો હતો ત્યારે તેની પત્નીએ તેની ઉપર કેરોસીન છાંટી સળગાવીને ભાગી ગઇ હતી.\nજોકે પરમદેવ દાઝેલી હાલતમાં ધીરે ધીરે પગપાળા નજીકમાં બંધાતા મકાન સુધી પહોંચી શક્યો હતો. જ્યાં કોઇ વ્યક્તિએ ૧૦૮ એમ્બ્યુલન્સને જાણ કરતા તેને નવી સિવિલમાં ખસેડાયો હતો. જ્યાં ટૂકી સારવાર દરમિયાન તેનું મોત નીપજ્યું હતું.\nપરમદેવની પત્નીએ શું કામ પતિને જીવતો સળગાવી દીધો તે અંગે રહસ્ય છે આ અંગે સચીન જી.આઇ.ડી.સી. પોલીસે વધુ કાર્યવાહી હાથ ધરી છે.


Fraud with more than 150 youths in all over india|મહારાષ્ટ્ર, ગુજરાત, કર્ણાટક, યુપીમાં નોકરીનાં બહાને 150થી વધુ યુવકો સાથે છેતરપિંડી, બેની ધરપકડ\nFraud with more than 150 youths in all over india\nધરપકડ / મહારાષ્ટ્ર, ગુજરાત, કર્ણાટક, યુપીમાં નોકરીનાં બહાને 150થી વધુ યુવકો સાથે છેતરપિંડી, બેની ધરપકડ\n150થી વધુ યુવકો સાથે છેતરપીંડિ કરી\nFeb 06, 2019, 11:08 AM IST\nમુંબઈ: મુંબઇ સહિત મહારાષ્ટ્ર, ગુજરાત, કર્ણાટક અને ઉત્તર પ્રદેશમાં નોકરી અપાવવાના સપના બતાવી છેતરપિંડી કરનારી આંતરરાજ્ય ગેંગનો મુંબઇ પોલીસે પર્દાફાશ કર્યો છે. આ ટોળકીના બે શખ્સને પોલીસે ઝડપી લીધા છે. જ્યારે તેમના અન્ય સાથીદાર ફરાર છે. આરોપીઓએ અંદાજે 150થી વધુ યુવકો સાથે છેતરપિંડી કરી હોવાનું સામે આવ્યું છે.\nકોલ સેન્ટર શરૂ કરી યુવતીઓ પાસે કોલ કરાવતા હતા\nપોલીસે ભગીરથ ત્યાગી અને ઝાકીર હુસેનને ધરપકડ કરી સમગ્ર મામલે વધુ તપાસ હાથ ધરી છે. મહત્વનું છે કે આ આરોપીઓએ એક કોલ સેન્ટર પણ શરૂ કર્યું હતું. જેમાં આ આરોપીઓ નોકરીની શોધખોળ કરતાં યુવકોને એક યુવતી પાસેથી કોલ કરાવતા હતા અને યુવકોનું ઈન્ટરવ્યૂ કરતા હતા. બાદમાં વિદેશની ટિકિટ આપવાના બહાને તેમની પાસેથી રોકડ રકમ લેવામાં આવતી. પરંતુ તેઓ નોકરી આપતા ન હતા.\n2. ભોગ બનનારે ફરિયાદ કરતાં સમગ્ર કૌભાંડ બહાર આવ્યું\nછેતરપીંડિનો ભોગ બનેલા એક યુવકે સમગ્ર મામલે પોલીસ ફરિયાદ નોંધાવા હતી. જેના આધારે પોલીસે તપાસ કરતાં સમગ્ર કૌભાંડ સામે આવ્યું હતું. આ આરોપીઓએ મહારાષ્ટ્ર, ગુજરાત, કર્ણાટક અને ઉત્તર પ્રદેશમાં દોઢસોથી વધુ યુવક સાથે છેતરપિંડી કરી હોવાનું સામે આવ્યું છે. હાલ પોલીસ સમગ્ર મામલે તપાસ કરી રહી છે.


આ ટિપ્સ અપનાવશો તો નહીં થાય પાર્ટનર સાથે ઝગડો | these tips help you to not to fight with your partner - Sambhaav News\nઆ ટિપ્સ અપનાવશો તો નહીં થાય પાર્ટનર સાથે ઝગડો\nબે લોકો જ્યારે જીવનભર એક સાથે રહેવાનો નિર્ણય કરે છે ત્યારે તેમણે અનેક બાબતો એક સાથે કરવી પડે છે. ઘણી વખત વિચારો અલગ હોવા છતાં એકબીજાનો સાથ નિભાવવો પડે છે. એટલું જ નહીં કેટલાક નિર્ણયો પણ એકબીજાની મરજી વિરૂદ્ધ લેવા પડતાં હોય છે. ત્યારે બંને વચ્ચે ઝગડો થવો તે સામાન્ય બાબત છે. જ્યારે અણબનાવ વધી જાય છે ત્યારે એવો ખ્યાલ આવે છે કે એકબીજાનો સાથ છોડી દઇએ. ઝગડાનું મુખ્ય કારણ એકબીજાની લાઇફસ્ટાઇલ અને સમજની ઉપણ હોય છે.\nકોઇ પણ સંબંધને મજબુત બનાવવા માટે એકબીજાને સમજવું ખૂબ જ જરૂરી છે. બંને વચ્ચે થનારો વિવાદ કેટલો પણ મોટો કેમ ન હોય ભૂલ સ્વિકારીને વાત પૂર્ણ કરવી જોઇએ. જો તમે વિવાદ કરતા રહેશો તો પરિસ્થિતિ વધારે વણસી શકે છે. જે તમને ખોટા નિર્ણય લેવા પર મજબુર કરી શકે છે.\nકોઇ પણ સંબંધને સમજવા માટે એકબીજાને સમય આપવો પણ એટલો જ જરૂરી છે. એક સાથે સમય પસાર કરવાથી અનેક સમસ્યાનું સમાધાન આવી શકે છે. માણસે તેની દરેક નાની મોટી બાબતો શેર કરવી જોઇએ. હંમેશા તમારા પાર્ટનરની આદતોને એપ્રિશિયેટ કરવી જોઇએ. જ્યારે તે તમારા માટે કાંઇક સારૂ કરે તો તેનો આભાર માનવો જોઇએ. ચોક્કસ સમય બાદ ફરવા જવાનું પ્લાનિંગ ચોક્કસથી કરવું જોઇએ.\nરેપોરેટમાં મુકાયેલા કાપથી સામાન્ય લોકોને શો લાભ થશે?\nપતિને જીવતો સળગાવી દેનારી ગુજરાતી મહિલાને ૨૦ વર્ષની સજા


બાળપણના દોસ્‍તોની પ્રેમ કહાની લગ્ન તરફ ? વરૂણ ધવન મે-૨૦૨૦માં લગ્ન કરશે ?\nનવી દિલ્હીઃ સામાન્ય જનતાની જેમ બોલીવુડ સ્ટાર્સ પણ લગ્નની સીઝન એન્જોય કરવામાં લાગ્યા છે. બોલીવુડમાં અરમાન જૈનના લગ્નની સાથે વેડિંગ સીઝનની શરૂઆત થઈ ચુકી છે અને હવે લાગે છે કે વધુ એક બોલીવુડ કપલ જલદી પોતાના સંબંધને આગળ લઈ જવાના છે. જી હાં અમે વાત કરી રહ્યાં છીએ વરૂણ ધવન અને નતાશા દલાલની.\nઆ બંન્ને બાળપણના દોસ્તોની પ્રેમ કહાની બીજો પડાવ પાર કરવા તૈયાર છે. પ્રાપ્ત વિગતો પરથી તો આમ લાગી રહ્યું છે. વરૂણ અને નતાશાને લાંબા સમયથી સાથે હેંગઆઉટ કરતા જોઈ શકાય છે અને પાછલા ઘણા સમયથી બંન્નેના લગ્નના સમાચાર પણ આવી રહ્યાં છે. તેવામાં હવે વરૂણ-નતાશાના લગ્નની તારીખ પણ સામે આવી ગઈ છે.\nઆ દિવસે છે લગ્ન\nખબર છે કે આ જોડી 22 મે 2020ના થાઈલેન્ડના JW Marriott Khao Lak Resort & Spaમાં લગ્ન કરવાના છે. સ્પોટબોયે સૂત્રના હવાલાથી માહિતી આપી છે કે 2020ની ગરમીમાં વરૂણ-નતાશા લગ્ન કરવાના છે. એટલું જ નહીં ખબર તો તે પણ છે કે વરૂણના મેન્ટોર કરણ જોહર તેના લગ્નમાં મોટી ભૂમિકા ભજવશે. વરૂણ ધવન અને નતાશા દલાલ, કરણ જોહરના જ્વેલરી બ્રાન્ડ ત્યાની જ્વેલેરીના ઘરેણાને પોતાના સંગીત પર પહેરશે.\nપરંતુ તે પણ માનવામાં આવી રહ્યું છે કે થાઈલેન્ડમાં ફેલાયેલા કોરોના વાયરસને કારણે વરૂણ-નતાશાના લગ્નના સ્થળમાં ફેરફાર થઈ શકે છે.\nમહત્વનું છે કે વરૂણ ધવન અને નતાશા દલાલ બાળપણના મિત્રો છે. બંન્ને વચ્ચે ઘણઆ લાંબા સમયથી સંબંધ છે, જેની બંન્નેએ પુષ્ટિ કરી નથી. પરંતુ બાદમાં કરણ જોહરના શો કોફી વિથ કરણ પર વરૂણે નતાશાની સાથે સંબંધનો સ્વીકાર કર્યો હતો. હવે બંન્નેના લગ્ન ક્યાં થાય છે તે જોવાનું રહ્યું.


ગુજરાતનુ કેવડિયા બનશે ઈકો-ફ્રેંડલી ટુરિસ્ટ પ્લેસ - Tripoto\nગુજરાતનુ કેવડિયા બનશે ઈકો-ફ્રેંડલી ટુરિસ્ટ પ્લેસ\nગુજરાતની મુલાકાત લેવા ઇચ્છતા પ્રવાસીઓ માટે સારા સમાચાર છે. ગુજરાત સરકાર કેવડીયાને ઇકો ફ્રેન્ડલી પર્યટન સ્થળ તરીકે વિકસાવી રહી છે. કેવડીયાને 15 ઓગસ્ટથી ઈ-રિક્ષા અને ઈ-કાર માટે ખુલ્લો મુકવામાં આવ્યો છે. અત્યારે અહીં 10 ઈ-રિક્ષા અને ઈ-કાર શરૂ કરવામાં આવી છે. 31 ઓક્ટોબરથી અહીં માત્ર ઈ-વાહનો જ ચાલશે. 31 ઓક્ટોબર પછી ડીઝલ-પેટ્રોલ વાહનો અહીં નહીં ચાલે. આ માટે જરૂરી પગલા લેવામાં આવી રહ્યા છે. ઈન્ફ્રાસ્ટ્રક્ચર સુધારવા માટે કામ ચાલી રહ્યું છે. અહીં પ્રવાસીઓ માટે ઈ-બસો પણ ચલાવવામાં આવશે.\nવડા પ્રધાન નરેન્દ્ર મોદી, સરદાર પટેલની જન્મજયંતિ 32 ઓક્ટોબરે કેવડીયાને નો પોલ્યુશન ઝોન જાહેર કરશે તેવી અપેક્ષા છે. આનાથી અહીંના સ્થાનિક લોકોને રોજગારી પણ મળશે. તેમને ઈ-રિક્ષા અને ઈ-કાર વિશે જરૂરી તાલીમ આપવામાં આવશે. તાલીમ પૂર્ણ કર્યા બાદ તેમને ઈ-વાહનો પણ આપવામાં આવશે. આને કારણે સ્ટેચ્યુ ઓફ યુનિટીની મુલાકાત લેનારા લોકોને સરળતા રહેશે. આ સાથે તેમને સ્વચ્છ વાતાવરણ પણ મળશે.\nકેવડિયામા આવેલ સ્ટેચ્યુ ઓફ યુનિટી વિશ્વની સૌથી ઊંચી પ્રતિમા છે. દેશના પ્રથમ ગૃહમંત્રી સરદાર વલ્લભભાઈ પટેલની આ પ્રતિમાની ઊંચાઈ 182 મીટર છે. તેના ગ્રાઉન્ડ ફ્લોર પર એક વિશાળ પ્રદર્શન હોલ બનાવવામાં આવ્યો છે. આ રૂમ 4,647 ચોરસ મીટરના વિસ્તારમાં ફેલાયેલો છે. દેશના લગભગ 169,058 ગામોમાંથી માટી લાવીને 36 બાય 12 ફૂટની એક દિવાલ – વૉલ ઑફ યુનિટી બનાવવામાં આવી છે. આ દીવાલ દેશની વિવિધતામાં એકતાને રજૂ કરે છે.\nસરદાર સરોવર ડેમથી લગભગ3કિલોમીટરના અંતરે સ્ટેચ્યુ ઓફ યુનિટી સ્થિત છે. નર્મદા નદીના સાધુબેટ પર સ્થિત આ સ્મારક વિશ્વના મુખ્ય પ્રવાસન કેન્દ્રોમાંનું એક છે. અહીં પ્રવાસીઓ માટે રહેઠાણ, ખાણી -પીણી, પરિવહન સેવા અને આરોગ્ય સંબંધિત ઉચ્ચ ગુણવત્તાની સુવિધાઓ ઉપલબ્ધ છે.\nગુજરાતના તમામ મોટા શહેરોથી અહીં પહોંચવું એકદમ સરળ છે. તે ટ્રેન, રોડ અને હવાઈમાર્ગ દ્વારા પણ જોડાયેલ છે. નજીકનું રેલ્વે સ્ટેશન કેવડીયા છે. સુરત રેલવે સ્ટેશન 156 કિલોમીટરના અંતરે છે જ્યારે વડોદરા 90 કિલોમીટરના અંતરે અને અમદાવાદ 198 કિલોમીટરના અંતરે છે. ગુજરાત રાજ્ય પરિવહનની બસ દ્વારા પણ અહીં આવી શકાય છે. ધ્યાનમાં રાખો કે અત્યારે અહીં આવવાની બસ સેવા માત્ર 8.30 વાગ્યા સુધી ઉપલબ્ધ છે. તમે અમદાવાદ, સુરત અને વડોદરા ઇન્ટરનેશનલ એરપોર્ટથી સ્ટેચ્યુ ઓફ યુનિટી પર સરળતાથી પહોંચી શકો છો.\nકેવડીયા ગુજરાતમાં છે અને અહીં ખૂબ ગરમી છે. તેથી સપ્ટેમ્બરથી માર્ચ વચ્ચે અહીં આવવું શ્રેષ્ઠ રહેશે.\nસ્ટેચ્યુ ઓફ યુનિટી દર સોમવારે પ્રવાસીઓ માટે બંધ રહે છે. મંગળવારથી રવિવાર સુધી તમે અહીં સવારે 8:00 થી સાંજે 6:00 સુધી ફરી શકો છો. અહીં દરરોજ સાંજે 7.30 કલાકે લેસર લાઇટ એન્ડ સાઉન્ડ શોનું આયોજન કરવામાં આવે છે.


latest business news Amazon Jeff Bezos fly Space travel ap – News18 Gujarati\nAmazonના સંસ્થાપક જેફ બેઝોસ 20 જુલાઈએ અંતરિક્ષમાં જશે, જાણો બ્લૂ ઓરિજિનના સ્પેસક્રાફ્ટની વિશેષતા\nજેફ બેઝોસે જાહેરાત કરી છે કે તેઓ 20 જુલાઈ 2021સે પોતાના ભાઈ સાથે અંતરિક્ષ યાત્રા ઉપર જશે. બીજા શબ્દોમાં કહીએ તો ચંદ્ર ઉપર માણસના પગલાંની 52મીં વર્ષગાંઠ નિમિત્તે અંતરિક્ષ યાત્રા ઉપર જશે.\nનવી દિલ્હીઃ ઇલેક્ટ્રિક કાર મેકર ટેસ્લાના (Electric car maker Tesla) સહ સંસ્થાપક એલન મસ્ક (Alan Musk) એકવાર અંતરિક્ષ યાત્રા (Space travel) ઉપર જવાની ઇચ્છા સાર્વજનિક રીતે જાહેર કરી ચૂક્યા છે. જોકે, હજી સુધી તેમણે પોતાની અંતરિક્ષયાત્રા અંગે કોઈ પાક્કી ઘોષણા કરી નથી. જોકે ઈ કોમર્સ અને ટેક કંપની એમેઝોનના (Amazon) મુખ્ય કાર્યકારી અધિકારી અને સંસ્થાપક જેફ બેઝોસે (Jeff Bezos) જાહેરાત કરી છે કે તેઓ 20 જુલાઈ 2021સે પોતાના ભાઈ સાથે અંતરિક્ષ યાત્રા ઉપર જશે. બીજા શબ્દોમાં કહીએ તો ચંદ્ર (Moon) ઉપર માણસના પગલાંની 52મીં વર્ષગાંઠ નિમિત્તે અંતરિક્ષ યાત્રા ઉપર જશે. ઉલ્લેખનીય છે કે નીલ આર્મસ્ટ્રાંગને પણ 20 જુલાઈ 1969ના દિવસે ચંદ્ર ઉપર પહેલો પગ મુક્યો હતો.\nજેફ બેઝોસના સ્પેસક્રાફ્ટનું નામ આપ્યું છે NS-14\nજેફ બેઝોસ અંતરિક્ષ યાત્રા પોતાની કંપની બ્લૂ ઓરિજિનના (Blue Origin) એરક્રાફ્ટથી કરશે. બેઝોસ પોતાની કંપની થકી લોકોને સ્પેસ ટૂરિઝમ કરાવવાની જાહેરાત પહેલાથી જ કરી ચૂક્યા છે. તેમની કંપનીનું સ્પેસક્રાફ્ટ ન્યૂ શેપર્ડ સ્પે ટૂરિઝમ રોકેટ (New Shepard Space Tourism Rocket) 14 વખત સફળ પરીક્ષણ કરી ચુક્યું છે.\nકંપની આ સ્પેસક્રાપ્ટને લેન્ડ અને લોન્ચ કરાવવામાં સફળ રહી છે. બેઝોસે આ સ્પેસક્રાફ્ટને NS-14 નામ આપ્યું છે. કંપનીએ લોન્ચ ટેસ્ટિંગ દરમિયાન નવું બૂસ્ટર અને અપગ્રેડેડ કેપ્સૂલનુ પરીક્ષણ કર્યું હતું.\nકેપ્સૂલમાં રાખવામાં આવ્યો છે યાત્રીની સુવિધાનો ખ્યાલ\nકેપ્સૂલને અપગ્રેડેડ વર્જનમાં યાત્રી સુવિધાઓનો પણ ખ્યાલ રાખવામાં આવ્યો છે. કેપ્સૂલમાં અંતરિક્ષ યાત્રીઓના મિશન કંટ્રોલથી વાત કરવા માટે પુશ-ટૂ-ટોક સિસ્ટમ, દરેક સીટ ઉપર એક નવી ક્રૂ એલર્ટ સિસ્ટમ ઉપલબ્ધ કરાવી છે.\nઆ ઉપરાંત કેપ્સૂલમાં અવાજ ઓછો કરવા માટે કુશન લાઈનિંગ અને એર કન્ડિશન અને હ્યુમિડિટી કંટ્રોલ કરનારી સિસ્ટમનો પણ સમાવેશ થાય છે. ન્યૂ શેપર્ડ સંપૂર્ણ પણે ઓટોનોમસ સિસ્ટમ છે. ટેસ્લાના સીઈઓ એલન મસ્કની કંપની સ્પેસ એક્સની બેઝોસની કંપની બ્લૂ ઓરિજિ સાથે સ્પર્ધા છે.\nવર્ષ 2000માં શરુ થયેલી બ્લૂ ઓરિજિનનું હેડક્વાર્ટર વોશિંગટનમાં છે. જ્યારે મેં 2020માં સ્પેસ એક્સ આંતરરાષ્ટ્રીય અંતરિક્ષ સ્ટેશન સુધી માનવને પહોંચનારી પહેલી ખાનગી બની ચૂકી છે.\nFirst published: June 07, 2021, 20:53 IST\nAmazon CEOJeff BezosSpace Travelઅમેઝોન


IPL-2020 : ચેન્નઈ સુપરકિંગ્સ આઈપીએલમાંથી થઈ આઉટ – Samacharwala\nહવે અંબાજી મંદિરમાં રાત્રે 11 વાગ્યા સુધી ભક્તો દર્શન કરી શકાશેકોરોના વાઈરસની રસીને લઈને AIIMS ડાયરેક્ટરનું મોટું નિવેદનગૃહિણીઓનું બજેટ ખોરવાયું, છૂટક મોંઘવારીમાં6વર્ષનો તૂટ્યો રેકોર્ડઆતંકવાદ સામે લડી રહેલા ફ્રાન્સ તેમજ અન્ય દેશોને ભારતનું સમર્થનCM પદ પર અમારો દાવો નથી, NDA નિર્ણય લેશે : નીતીશકુમાર\nIPL-2020 : ચેન્નઈ સુપરકિંગ્સ આઈપીએલમાંથી થઈ આઉટ\nOctober 28, 2020 11:50 am October 28, 2020 11:50 am\nહાલ IPLનો ફીવર ક્રિકેટરસીયામાં ખૂબ જ જોવા મળી રહ્યો છે. ત્યારે ધોનીના ચાહકો માટો એક માઠા સમાચાર આવ્યા છે. આઈપીએલ ઈતિહાસમાં અત્યાર સુધી સૌથી સફળ ટીમ હોય તો તે ચેન્નાઈ અને મુંબઈ ટીમ છે. આ બન્ને ટીમ પૈકીની ચાર વખતની ચેમ્પિયન મુંબઈ તો 13મી સીઝનમાં પણ શાનદાર પ્રદર્શન કરીને ટોચ પર છે, પરંતુ ત્રણ વખતની ચેમ્પિયન ચેન્નાઈ ટીમ સૌથી પહેલાં ‘આઉટ’ થઈ ગઈ છે. ટીમ પોતાના ઈતિહાસમાં પહેલી વખત પ્લેઓફ માટે ક્વોલિફાય કરી શકી નથી.\nજોકે ચેન્નાઈના બે લીગ મેચ હજુ પણ બાકી છે, પરંતુ હવે તે ઔપચારિક બની ગઈ છે. ચેન્નાઈનું આઈપીએલનું અત્યાર સુધીનું સૌથી ખરાબ પ્રદર્શન રહ્યું છે. લીગમાં ચેન્નાઈ ટીમના ખરાબ પ્રદર્શનનું કારણ કેપ્ટન મહેન્દ્રસિંહ ધોની સહિત દિગ્ગજ ખેલાડીઓનું ખરાબ રીતે ફ્લોપ થવું છે. 22 સભ્યોની ટીમમાંથી માત્ર ચાર બેટસમેનો જ 200 રનનો આંકડો પાર કરી શક્યા છે. એકમાત્ર ફાફ ડુપ્લેસીસ જ 400થી ઉપર રન બનાવી શક્યો છે.\nટ્વીટરે કેન્દ્રીય ગૃહપ્રધાનનો પ્રોફાઇલ ફોટો દૂર કર્યા બાદ ફરીથી લગાવ્યો\nગૃહિણીઓનું બજેટ ખોરવાયું, છૂટક મોંઘવારીમાં6વર્ષનો તૂટ્યો રેકોર્ડ\nઆતંકવાદ સામે લડી રહેલા ફ્રાન્સ તેમજ અન્ય દેશોને ભારતનું સમર્થન\nજનતાનો ચુકાદો મહાગઠબંધનના પક્ષમાં : તેજસ્વી યાદવ


અંગ્રેજો હવે શાકાહારી બનતા જાય છે:બ્રિટનમાં વીગન ડાયટનો ટ્રેન્ડ, શાકાહારી ભોજન ખાનારાઓની સંખ્યા છ લાખ થઈ, 12 હજાર રેસ્ટોરાં વીગન ફૂડ સર્વ કરે છે - violencefreeworld\nબ્રિટનના દર વર્ષે વીગન ખાવાનું ચલણ વધી રહ્યું છે. હવે અંગ્રેજો મોટી સંખ્યામાં માંસાહારી તેમજ દૂધની બનાવટો ખાવાનું ટાળી રહ્યા છે. આ અભિયાનને આગળ વધારવા માટે ઈંગ્લેન્ડના લોકો દર વર્ષે જાન્યુઆરીમાં એન્યુઅલ વીગનરી ચેલેન્જ લઈ રહ્યા છે. અંગ્રેજો આ એક મહિનામાં માંસ, માછલી, ચિકન સાથે દૂધ, દહીં, ઘીનો ઉપયોગ કરતા નથી. વીગન ફૂડ કેન્સર, ડાયાબિટીસ અને સ્થૂળતા સામે લડવામાં પણ મદદરૂપ સાબિત થઈ રહ્યું છે.\nબ્રિટનના લોકોએ જાન્યુઆરી 2014થી આ ચેલેન્જમાં ભાગ લેવાનું શરૂ કર્યું, ત્યાર બાદ 2021 સુધીમાં6લાખ લોકો વીગન બની ગયા. 2014થી વીગન વસતિમાં 400%નો વધારો થયો છે. એ જ સમયે 2020થી યુકેમાં વીગન ફૂડ પીરસતી રેસ્ટોરાંની સંખ્યા બમણી થઈ ગઈ છે. મેકડોનાલ્ડ સહિત લગભગ 12,000 રેસ્ટોરન્ટ ઓનલાઈન વીગન ફૂડ સર્વ કરી રહી છે.\nશું હોય છે વીગન ભોજન?\nબ્રિટનમાં બ્રિટિશ વેજિટેરિયન સોસાયટીએ 1944માં વીગન મૂવમેન્ટની શરૂઆત કરી હતી.\nવીગન ફૂડ એક એવો આહાર છે, જેમાં લોકો માંસાહારી ખોરાક ખાવાની સાથે દૂધની બનાવટોનો ઉપયોગ કરતા નથી. આ આહારમાં માત્ર શાકાહારી શાકભાજી જ ખાવામાં આવે છે. જે લોકો આ પ્રકારના આહારનું પાલન કરે છે તેમને વીગન કહેવામાં આવે છે. કેટલાક લોકો પર્યાવરણના રક્ષણ માટે અને કેટલાંક પ્રાણીઓ સામે હિંસા રોકવા માટે વીગન ડાયટ લે છે.\nગ્લોબલ વોર્મિગ વિરુદ્ધ પણ મદદગાર\nબ્રિટિશ મીડિયાના અહેવાલો અનુસાર, આ મહિનાના અંત સુધીમાં 20 લાખ લોકો શાકાહારી બનવાની ચેલેન્જ સ્વીકારશે, ત્યાર બાદ તેમની સંખ્યા 80 લાખ સુધી પહોંચી જશે. તેમાં વિદ્યાર્થીઓ અને યુવાનોની સંખ્યા સૌથી વધુ છે. ઓક્સફર્ડ યુનિવર્સિટીના સંશોધન મુજબ, જો કોઈ વ્યક્તિ શાકાહારી બને છે તો તે તેના કાર્બન ફૂટપ્રિન્ટને 73% સુધી ઘટાડી શકે છે.\nએટલું જ નહીં, જો કોઈ વ્યક્તિ એક મહિના માટે શાકાહારી બને છે, તો તે માંસ અને ડેરી ઉત્પાદનમાં વપરાતા 1.26 લાખ લિટર પાણીની પણ બચત કરે છે. સંશોધન મુજબ, જો વિશ્વની દરેક વ્યક્તિ શાકાહારી બને તો 70% કાર્બન એમિશન રોકી શકાય છે. આનાથી ગ્લોબલ વોર્મિંગ અને ક્લાઈમેટ ચેન્જની સમસ્યાને ઘણી હદ સુધી દૂર કરી શકાય છે, એટલે કે માત્ર ખોરાકમાં ફેરફાર કરીને ગ્લેશિયર પીગળવા, દુષ્કાળ અને પૂર જેવી સમસ્યાઓ દૂર કરી શકાય છે.\nસૌથી વધુ શાકાહારી ભારતમાં\nસંયુક્ત રાષ્ટ્ર અનુસાર, ભારતમાં વિશ્વમાં સૌથી વધુ શાકાહારી વસતિ છે. 2020 સુધીના ડેટા અનુસાર, ભારતમાં 40 કરોડથી વધુ લોકો એટલે કે 30% લોકો શાકાહારી છે. આમાં પણ વીગન્સની સંખ્યા પણ 50 લાખને પાર પહોંચી ગઈ છે. માથાદીઠ માંસના વપરાશમાં ભારત વિશ્વમાં છેલ્લા ક્રમે છે.\nસલામ આ ખેડૂતને! 20 લાખના ખર્ચે બનાવી દીધું ખાસ પંખીઘર\nઅબોલ પક્ષીઓએ જીવ\nફેબ્રુવારી 5, 2022\nભાસ્કર એક્સપ્લેનર:તમે જે


નવા વર્ષના ફર્સ્ટ ક્વૉર્ટરમાં બજારની સ્થિતિમાં સુધારો થવાની શક્યતા - business\nનવા વર્ષના ફર્સ્ટ ક્વૉર્ટરમાં બજારની સ્થિતિમાં સુધારો થવાની શક્યતા\nPublished: 26th December, 2011 03:36 IST\nજો કોઈ પૉઝિટિવ ન્યુઝ આવે તો બજારમાં રોકાણકારોનો કૉન્ફિડન્સ વધે અને આગામી સમયમાં બજારમાં વૃદ્ધિ જોવા મળે.\n(દેવેન ચોકસીની કલમે)\nઅત્યારે ક્લાયન્ટ્સ નર્વસ છે અને તેમને ખબર નથી કે આપણે અત્યારે કઈ તરફ આગળ વધી રહ્યા છીએ. સરકાર જે રીતે પૈસાનો વ્યય કરી રહી છે એને કારણે અર્થતંત્રનાં પરિબળો નબળાં પડી રહ્યાં છે અને ડેફિસિટમાં વધારો થવાથી આપણે ઇકૉનૉમિક-ક્રાઇસિસ તરફ આગળ વધી રહ્યા છીએ. આને કારણે ભારતનું રેટિંગ ડાઉનગ્રેડ પણ થઈ શકે છે. આ બધી બાબતો ગંભીર છે અને લોકોમાં એક પ્રકારનો ગભરાટ છે કે છ-આઠ મહિના અગાઉ જે અર્થતંત્ર સારું હતું એ આમ અચાનક જ કેમ મુશ્કેલીમાં આવી ગયું. અમે આ પરિસ્થિતિમાં રોકાણકારોને માત્ર એટલું જ કહી શકીએ છીએ કે આ એક મુશ્કેલીભર્યો સમયગાળો છે અને ગમેતેમ કરીને એ પસાર કરવો પડશે. એમ બને કે ૨૦૧૨ના ફસ્ર્ટ ક્વૉર્ટરમાં બજાર બૉટમઆઉટ થઈ જાય અને એ લેવલથી સ્થિતિમાં સુધારો જોવા મળે.\nઅમારું માનવું છે કે નિફ્ટી નીચામાં ૪૨૦૦થી ૪૩૦૦ પૉઇન્ટ્સ અને ઊંચામાં ૪૯૦૦થી ૪૯૫૦ પૉઇન્ટ્સની રેન્જમાં જળવાઈ રહેશે. બજાર આ ૫૦૦થી ૬૦૦ પૉઇન્ટ્સની રેન્જમાં અથડાયા કરશે. આપણે રાહ જોવી પડશે અને ૨૦૧૨ના પ્રથમ ક્વૉર્ટરનો સમયગાળો કેવી રીતે પસાર થાય છે એ જોવું પડશે. સદ્નસીબે ફુગાવાનું દબાણ ઘટી રહ્યું છે. જોકે કમનસીબે રૂપિયાની મૂલ્યવૃદ્ધિના સંકેતો નથી મળી રહ્યા. આમ, આ બે બાબત રોકાણકારોના મનમાં રમી રહી છે અને ૨૦૧૨ના ફસ્ર્ટ ક્વૉર્ટરમાં આ સ્થિતિને કઈ રીતે ઓવરકમ કરવી એ એક ચૅલેન્જ છે.\nતાતા મોટર્સમાં રોકાણની તક\nતાતા મોટર્સનો શૅર ખૂબ જ રસપ્રદ જણાય છે. ફરી એક વખત એની વૅલ્યુએશન ઘણીબધી કમ્ફર્ટ આપે છે. ચાલુ વર્ષે કંપનીની શૅરદીઠ કમાણી ૧૩૩ રૂપિયા જેટલી રહેવાની અપેક્ષા છે અને વર્તમાન માર્જિન સાથે ટ્રેન્ડ જળવાઈ રહેશે તો શૅરદીઠ કમાણી ૧૪૭ રૂપિયા જેટલી થઈ શકે છે. આમ, વૅલ્યુએશનની દૃષ્ટિએ ઑટો સેક્ટરમાં આ કંપનીનો શૅર સૌથી સસ્તા શૅર્સમાંનો એક છે. જૅગ્વાર લૅન્ડ રૉવરના ર્પોટફોલિયોને કારણે પણ મને તાતા મોટર્સમાં વધુ કૉન્ફિડન્સ છે. હું ઇન્વેસ્ટમેન્ટ પૉઇન્ટ ઑફ વ્યુ આ શૅરની ભલામણ કરવા માગું છું.\nદરેક કરેક્શનમાં શૅર ખરીદો\nચાલુ સપ્તાહમાં નિફ્ટીની રેન્જ ૪૫૦૦થી ૪૯૦૦ પૉઇન્ટ્સની વચ્ચે રહેવાની અપેક્ષા છે. અમે ટેકપ્રો, તાતા મોટર્સ, પ્રાજ ઇન્ડસ્ટ્રીઝ અને આઇડીએફસી (ઇન્ફ્રાસ્ટ્રક્ચર ડેવલપમેન્ટ ઍન્ડ ફાઇનૅન્સ કંપની)ના શૅર ખરીદવાની સલાહ આપીએ છીએ. આ ઉપરાંત બધી જ બૅન્કોના શૅર ખાસ કરીને અગ્રણી બૅન્કોના શૅર પણ ઍક્યુમ્યુલેટ કરવા જોઈએ, કારણ કે આ શૅર્સનું ટ્રેડિંગ ઐતિહાસિક નીચા સ્તરના પ્રાઇસ/બુકવૅલ્યુના સ્તરે થઈ રહ્યું છે. દરેક કરેક્શનમાં મજબૂત અને સારી ગુણવત્તા ધરાવતા શૅર્સ ખરીદવાની તક ઝડપી લેવી જોઈએ. હું ઇન્વેસ્ટરોને મધ્યમથી લાંબા ગાળા માટે ટેકપ્રો, પ્રાજ ઇન્ડસ્ટ્રીઝ, આઇડીએફસી, કેપીઆઇટી કમિન્સ જેવા મિડ કૅપ તેમ જ તાતા મોટર્સ અને રિલાયન્સ ઇન્ડસ્ટ્રીઝ જેવા લાર્જ કૅપ શૅર્સ ખરીદવાની ભલામણ કરું છું.\nમંગેતરના બર્થ-ડે પર મૅક્સવેલની ધાકડ ઇનિંગ\nછેલ્લા 24 કલાકમાં કોરોનાના 14,989 કેસ નોંધાયા, એક્ટિવ કેસ વધ્યા\n3rd March, 2021 11:02 IST